
Prefaţă 

y 


Transformarea filosof iei în metafizică, în gîndire care cultivă în 
discursuri specializarea profesionistă, a împărţit cîmpul ei discursiv într-o 
zonă a discursurilor pentru profesionişti şi o zonă a discursurilor pentru 
toată lumea, tot aşa cum modernitatea a introdus, odată cu pragul 
Reformei şi Contrareformei, distincţia între cultura de erudiţie şi cultura 
de masă. în chip paradoxal însă, ceea ce este filosofie pentru toţi, ceea 
ce este filosofia “omului ca toţi oamenii” poate fi folosită şi de ceilalţi 
filosofi, în propriile lor construcţii. Pe cînd partea de filosofie pentru 
filosofi, filosofia profesionistă a culturii elitare de erudiţie, filosofia 
pentru filosofi, ceea ce poate fi gustat, înţeles, acceptat numai de către 
filosofi, poartă o marcă atît de personală încît nu poate fi folosit ca 
atare în construcţia altui discurs fără a recunoaşte imediat pastişa. 
Devine ceva atît de particular, atît de specific, ca şi amintiriile proprii, 
memoriile, sau biografia, încît nu poate fi utilizat fără a sesiza imediat 
marca producţiei textuale. E, poate, o formă discursivă a timpului nostru, 
atît de mult întemeiat pe afirmarea propriei individualităţi, care răzbună 
refuzul alinierii într-o şcoală filosofică şi reface steril relaţia 
nerecunoscută magistru-discipol prin proliferarea în pastişă discursivă a 
stilului mai multor mari filosofi. 

Unul dintre aceşti mari filosofi, frecvent folosit pentru unele concepte 
dar şi adesea pastişat ca stil, este, cu siguranţă, Jacques Derrida. Concepte 
precum deconstrucţie, scriitură, urmă, spaţiere, gramă etc., au fost 
folosite mult în publicistica filosofică cu un succes mai mult sau mai 
puţin relativ. Mult mai dificil de preluat s-a dovedit însă stilul filosofic 
efectiv al demersului său, scriitura sa. în cazul acestei scriituri a lui Derrida 
am putea invoca mai degrabă Ulisse sau chiar Veghea lui Finnegan a lui 
Joyce, ca marcă stilistică, deci un discurs de gen literar, decît vreun model 
discursiv al filosofiei clasice. Intr-adevăr, nimic nu ne poate duce, în aceste 
timpuri, mai mult cu gîndul la problema raporturilor dintre filosofie şi 
non-filosofie, chiar la un discurs filosofic de gen literar, decît scrierile lui 
Jacques Derrida. Desigur, aşa cum o afirmă explicit, el nu crede în ceea ce 
se numeşte îndeobşte astăzi moartea filosofiei (sau a cărţii, istoriei, 
omului etc.). Derrida preferă să vorbească despre o limită plecînd de la 
care filosofia a devenit posibilă, s-a definit ca episteme, funcţionînd în 
interiorul unui sistem de constrîngeri fundamentale, de opoziţii 
conceptuale în afara cărora ea devine impracticabilă. Acesta este spaţiul în 
care se pune, pentru Derrida, problema spunerii şi a voinţei-de-a-spune. 
Intr-un astfel de spaţiu şi călăuzită de o astfel de problemă, scrierea 
derrideanăîncearcăînsăsă-nu-vrea-să-spună-nimic. Ceea ce nu înseamnă 
că se situează pe poziţia absurdului, care, prin dialectică, a făcut 

întotdeauna sistem cu voinţa-de-a-spune metafizică, ci impune în 
filosofie un anumit gen de scriitură. “Pur şi simplu ea se încearcă, se 
încordează, încearcă să se menţină în punctul în care voinţa-de-a-spune îşi 
pierde respiraţia. A risca să-nu-vrei-să-spui-nimic înseamnă a intra în joc, 
şi mai întîi în jocul diferanţei care face ca nici un cuvînt, nici un concept, 
nici un enunţ major să nu vină să rezume şi să comande, de la prezenţa 
teologică a centrului, mişcarea şi spaţierea textuală a diferenţelor... 
Tocmai în acest sens risc să-nu-vreau-să-spun-nimic care să poată fi doar 
înţeles, care să fie simplă chestiune de înţelegere. împletindu-se pe sute de 
pagini cu o scriere în acelaşi timp insistentă şi eliptică, imprimînd, aşa cum 
aţi văzut, pînă şi ştersăturile sale, mutînd fiecare concept într-un lanţ 
interminabil de diferenţe, înconjurîndu-se sau împiedicîndu-se de atîtea 
precauţii, referinţe, note, citate, colaje, suplimente...”, îi spune Derrida lui 
Henri Ronse. 

Confruntată cu o atare scriitură, nici cartea nu rămîne unitatea care 
a fost. Stupefiantă, frumoasă şi uşor borgesiană este imaginea pe care 
chiar Derrida ne-o oferă despre şirul cărţilor sale: putem lua Despre 
gramatologie ca un lung eseu articulatîn două părţi, în mijlocul căruia se 
poate intercala Scriitura şi diferenţa. Invers, putem insera Despre 
gramatologie în mijlocul Scriiturii şi diferenţei, deoarece şase texte din 
această lucrare sînt anterioare publicării articolelor anunţînd Despre 
gramatologie. La rîndul ei, Vocea şi fenomenul poate fi considerată ca o 
lungă notă la una sau la cealaltă dintre cele două lucrări. Intr-o 
arhitectură filosofică de tip clasic, Vocea şi fenomenul ar veni în primul 
rînd: ea ridică decisiv problema privilegiului vocii şi scrierii fonetice în 
raporturile sale cu întreaga istorie a Occidentului, aşa cum se lasă ea 
reprezentată în istoria metafizicii. Eseul care pune aceste probleme poate 
fi de asemenea citit drept cealaltă faţă a unui alt eseu, publicat în 1962, 
ca introducere la Originea geometriei a lui Husserl. Toate aceste texte, 
adaugă Derrida, sînt fără îndoială prefaţa interminabilă la un alt text pe 
care mi-ar plăcea să am într-o zi forţa să-l scriu, sau epigraful la un altul 
pentru care n-am avut niciodată destul curaj ... 

Chiar dacă scriitura pare să o deschidă fără să o anuleze - pentru că, 
aşa cum o spune explicit, Derrida nu admite nici moartea cărţii, nici 
începutul scriiturii -, această deschidere este de nivelul teoriei sau 
analizelor. Cartea rămîne încă şi totuşi un obiect de civilizaţie, o maşină 
de semnificare sau de comunicare, destinată unei comunicări 
unidirecţionale. Adică deschizînd cartea, semnalîndu-i diseminarea, 
scriitura nu o deschide şi unei comunicări pe care astăzi am numi-o 
interactivă sau bidirecţională. Nu ne permitem aici şi după Derrida să 
atribuim un privilegiu vocii, cît mai degrabă dialogului, succesiunii de 
întrebări şi răspunsuri care deschide efectiv comunicarea, atîta cît poate 
fi ea deschisă. Prestigiul dialogurilor platoniciene vine de la stilul 
comunicării orale socratice, pe care aceste cărţi îl conţin ca înregistrare şi 
reamintire. Nu numai textul, cu diseminarea, diferirea, spaţierea scriiturii 

pune în chestiune cartea, ci şi comunicarea unidirecţională, care este tot 
o consecinţă de tip pharmakon, legată de data aceasta de autoritate şi 
putere, nu de memorie şi uitare. Dacă ar fi o exagerare să spunem că un 
text scris blochează comunicarea, putem în schimb admite că o limitează, 
făcînd-o unidirecţională. Abia convorbirea diminuează, pentru că nu 
poate pur şi simplu anula, în cultura occidentală, unilateralitatea, dictată 
de autoritate/putere, a comunicării prin carte. Este, poate, ceea ce ne 
spune titlul sub care Derrida îşi aşază convorbirile: Poziţii; afirmare a 
poziţiilor, luare de poziţie dar şi germinare a poziţiilor - “scene, acte, figuri 
ale diseminării”. 

Desigur, asistăm şi aici la o delegare modernă, de tip democratic, a 
puterilor chestionării. Cei patru interlocutori din cele trei convorbiri cu 
Jacques Derrida, pe care Editura Idea şi traducătorul le prezintă 
publicului românesc, pun întrebările în numele nostru. Prima convorbire, 
din 1967, cu Henri Ronse, “Implicaţii” are aparenţa unei introduceri, încă 
uimite, într-un stil de gîndire plin de noutate şi poate fi foarte bine 
acceptată editorial ca postfaţa acestui volum. Cea de-a doua convorbire, 
din 1968, cujulia Kristeva, “Semiologie şi gramatologie” pune în discuţie 
ideile centrale ale gîndirii derrideene. în fine, ultima convorbire, din 1971, 
cu Jean-Louis Houdebine şi Guy Scarpetta, “Poziţii” cea care dă, prin 
generalizare, şi numele întregului volum, chestionează gîndirea lui Derrida 
în ceea ce are (şi este) ea ca şi scriitură. Interlocutorii sînt diferiţi, 
perspectivele şi temele sînt diferite: este ceea ce permite întrebări diferite 
şi răspunsuri diferite. Totuşi, nu este ca şi cînd noi am vorbi cu Derrida: în 
general, cei care ne reprezintă nu au chiar aceleaşi întrebări ca şi noi. 
Situaţie similară dezbaterilor democratice moderne în care publicul asistă 
la dialogul celor pe care i-a ales. E unul din succedaneele pe care cultura 
modernităţii l-a găsit pentru a ne restitui, dacă nu farmecul dialogului 
socratic, măcar reamintirea fermecată a anamnezei lui platoniciene. 

Aurel Codoban 

Avertisment 


Aceste trei convorbiri, singurele la 
care am luat vreodată parte, privesc 
publicaţiile în curs de apariţie. Ele 
constituie fără îndoială, atît din 
partea interlocutorilor mei ca şi din 
partea mea, gestul unei interpretări 
active. Determinată, datată, este 
vorba de lectura unui travaliu în care 
mă găsesc angajat: travaliu care nu¬ 
mi este aşadar propriu, tot aşa cum 
el nu rămîne definitivat aici. O astfel 
de situaţie se oferă şi ea lecturii. Ea a 
inspirat aceste schimburi în faptul, 
conţinutul şi forma enunţurilor lor. 
Nici o modificare nu trebuia aşadar 

y 

să le fie adusă. 

Mai 1972 

Implicaţii* 

> 


Convorbire cu Henri Ronse 


- Intr-o notă concluzivă la Scriitura şi diferenţa, declaraţi: “ceea ce rămîne 
din deplasarea unei probleme formează desigur un sistem Nu este oare 
acest fapt în egală măsură adevărat pentru totalitatea cărţilor 
dumneavoastră? Cum se organizează ele între ele? 

- Ele formează, într-adevăr, dar tocmai ca deplasare şi ca deplasare a 
unei probleme, un anume sistem deschis, în parte, către o oarecare resursă 
indecidabilă care îi conferă jocul. Nota la care faceţi aluzie amintea de 
asemenea necesitatea acelor “ blancurf, despre care ştim, cel puţin de la 
Mallarmă încoace, căele “asumă importanţa” în orice text. 

- Şi totuşi aceste cărţi nu formează o singură Carte... 

- Nu. în ceea ce numiţi cărţile mele, ceea ce este mai întîi pus în 
chestiune, este unitatea cărţii şi unitatea “carte” considerată ca o frumoasă 
totalitate, cu toate implicaţiile unui asemenea concept. Şi ştiţi că ele 
angajează întregul culturii noastre, apropiate sau îndepărtate. în momentul 
în care o astfel de închidere se delimitează, cum să îndrăzneşti să te pretinzi 
autor de cărţi, chiar dacă ar fi una, două sau trei? Sub aceste titluri, e vorba 
doar de o “operaţie” textuală, dacă se poate spune astfel, unică şi 
diferenţiată, a cărei mişcare neîmplinită nu îşi atribuie nici un început 
absolut şi care, consumatăîn întregime în lectura altor texte, nu trimite totuşi, 
într-un anumit fel, decît la propria sa scriitură. Trebuie luate măsuri pentru 
agîndi împreună aceste două motive contradictorii. Nu putem da aşadar 
asupra organizării interne a acestor lucrări o reprezentare liniară, deductivă, 
răspunzînd vreunei “ordini a judecăţilor”. O astfel de ordine este de 
asemeneaîn chestiune, chiar dacă mi se pare că o întreagă fazăsau întregul 
chip al textelor mele se conformează prescripţiilor sale, cel puţin prin 
simulacru şi pentru a le înscrie la rîndul lorîntr-o compoziţie pe care nu o 
mai guvernează. De fapt, ştiţi, trebuie mai ales citiţi şi recitiţi cei pe urmele 
cărora scriu, “cărţile” în marginile şi între rîndurile cărora desenez şi descifrez 
un text care este în acelaşi timp foarte asemănător şi cu totul altul, unul pe 
care aş ezita chiar, din raţiuni evidente, să îl numesc fragmentar... 

- Dar de fapt, dacă nu de drept, de unde să începi o asemenea lectură? 

- Putem lua Despre gram atologie ca un lung eseu articulat în două părţi 
(a cărorîmbinare este teoretică, sistematică şi non-empirică), în mijlocul 
căruia am putea broşa Scriitura şi diferenţa. Despre gramatologie face mereu 


* Publicatîr Lectres Franţaises, nr. 1211, 6-12 decembrie 1967. 

trimitere la ea. în acest caz, interpretarea lui Rousseau ar fi a douăsprezecea 
tablă a culegerii. Invers, putem insera Despre gramatologie în mijlocul 
Scriiturii şi diferenţei, deoarece şase texte din această lucrare sînt anterioare, 
de fapt şi de drept, publicării, acum doi ani, în Critique, a articolelor 
anunţînd Despre gramatologie; ultimele cinci, pornind de la Freud şi scena 
scriiturii, fiind angajate în deschiderea gram atol ogi că. Evident, lucrurile nu 
se lasă reconstituite atît de simplu. în orice caz, că două volume se înscriu 
unul în mijlocul celuilalt, acest fapt ţine, veţi fi de acord, de o stranie 
geometrie, căreia aceste texte îi sînt farăîndoială contemporane... 

- Dar Vocea şi fenomenul? 

- Era să uit. E poate eseul la care ţin cel mai mult. Fără îndoială că l-aş 
fi putut lega ca pe o lungă notă la una sau la cealaltă dintre cele două lucrări. 
Despre gramatologie se referă la el şi îl scuteşte de dezvoltare. Dar într-o 
arhitectură filosofică de tip clasic, Vocea ar veni în primul rînd: ea se 
aşează într-un punct care, din motive pe care nu le pot explica aici, pare 
juridic vorbind decisiv, problema privilegiului vocii şi scrierii fonetice în 
raporturile sale cu întreaga istorie a Occidentului, aşa cum se lasă ea 
reprezentată în istoria metafizicii, şi în forma sa cea mai modernă, cea mai 
critică, cea mai vigilentă: fenomenologia transcendentală a lui Husserl. 
Ce este “voinţa-de-a-spune”, care sînt raporturile sale istorice cu ceea ce 
credem că identificăm sub numele de “voce” şi ca valoare a prezenţei, 
prezenţă a obiectului, prezenţă a sensului pentru conştiinţă, prezenţă la sine 
în cuvîntul zis viu şi în conştiinţa de sine? Eseul care pune aceste probleme 
poate fi de asemenea citit drept cealaltă faţă (recto sau verso, cum vreţi) 
a unui alt eseu, publicat în 1962, ca introducere la Originea geometriei a 
lui Husserl. Problematica scriiturii era acolo deja pusă în mişcare ca atare 
şi legată de structura ireductibilă a lui “a diferi” (differer) în raporturile sale 
cu conştiinţa, cu prezenţa, cu ştiinţa, cu istoria şi cu istoria ştiinţei, cu 
dispariţia sau cu întîrzierea originii etc. 

- Vă întrebam de unde să începem, iar dumneavoastră m-aţi închis 
într-un labirint. 

-Toate aceste texte, care sînt farăîndoială prefaţa interminabilă a unui 
alt text pe care mi-ar plăcea să am într-o zi forţa să-l scriu sau epigraful la 
un altul pentru care n-am avut niciodată destul curaj, nu fac, într-adevăr, 
decît să comenteze o astfel de frază despre un labirint al cifrelor, aşezată 
ca exergă la Vocea şi fenomenul... 

- Asta mă duce cu gîndul la o chestiune care n u poate fi evitată citindu-vă, 
citind “exemplele” dumneavoastră privilegiate (Rousseau, Artaud, Bataille, 
Jabes). Este chestiunea raporturilor dintre filosofie şi non-filosofie. Ceea 
ce frapează încă de la începute dificultatea de a situa stilul dumneavoastră 
de comentariu. Pare aproape imposibil să defineşti statutul discursului 
dumneavoastră. Dar trebuie oare încercată o astfel de definire? Această 
chestiune nu cade ea însăşi în interiorul ariei metafizice? 

- Eu încerc să mă ţin la limita discursului filosofic. Spun limită şi nu 
moarte, deoarece nu cred deloc în ceea cese numeşte îndeobşte astăzi 

moartea filosof iei (în nici un fel de moarte, de altfel, a cărţii, a omului sau 
a lui Dumnezeu; cu atît mai mult cu cît, aşa cum ştie oricine, moartea deţine 
o eficacitate foarte specifică). Limită, aşadar, plecînd de la care filosofia 
a devenit posibilă, s-a definit ca episteme, funcţionînd în interiorul unui 
sistem de constrîngeri fundamentale, de opoziţii conceptuale în afara 
cărora ea devine impracticabilă. în lecturile mele, încerc aşadar, printr-un 
gestîn mod necesar dublu... 

- Spuneţi în textul dumneavoastră despre Freud că scriem la două mîini... 

- Da, prin acest dublu joc, marcat în anumite locuri decisive printr-o 
ştersătură (rature) care lasă totuşi să se citească ceea ce obliterează, înscriind 
violent în text ceea ce încerca să-l comande din afară, încerc aşadar să 
respect în cel mai riguros mod posibil jocul interior şi reglat al acestor 
filosofeme sau epistememe facîndu-le să alunece, fără a le brusca, pînăîn 
punctul non-pertinenţei lor, al epuizării lor, al închiderii lor. “A deconstrui” 
filosofia ar însemna astfel a gîndi genealogia structurată a conceptelor sale 
în maniera cea mai fidelă, cea mai interioară, darîn acelaşi timp dintr-un 
anumit în-afară incalificabil, de nenumit de către ea; a determina ceea ce 
această istorie a putut să ascundă sau să interzică, devenind istorie printr-o 
astfel de reprimare întrucîtva interesată. în acest moment, prin această 
circulaţie deopotrivă fidelă şi violentă între înăuntrul şi în-afara filosofiei 

- adică ale Occidentului -, se produce un anumit travaliu textual care oferă 
o mare satisfacţie. Scriitură interesată de sine care permite citirea 
filosofemelor- şi prin urmare a tuturor textelor aparţinînd culturii noastre 

- ca tipuri de simptome (cuvînt pe care îl suspectez, bineînţeles, aşa cum 
explic în altă parte) a ceva ce nu a putut să se prezinte în istoria filosofiei, 
care nu este de altfel prezent nicăieri, pentru că e vorba, în toată această 
poveste, de a pune în discuţie această determinare majoră a sensului 
fiinţei ca prezenţă, determinare în care Heidegger a ştiut să recunoască 
destinul filosofiei. însă putem urmări tratarea scrierii ca pe un simptom 
deosebit de relevant, de la Platon la Rousseau, la Saussure, la Husserl, uneori 
chiar la Heidegger, şi a fortioriîn toate discursurile moderne, deseori cele 
mai fecunde, care se ţin dincoace de problemele husserliene şi 
heideggeriene. Din motive şi pe căi pe care încerc să le analizez, un astfel 
de simptom este în mod necesar şi structural ascuns. Iar dacă el se 
descoperă astăzi, nu e nicidecum printr-o găselniţă mai mult sau mai 
puţin ingenioasă şi a cărui iniţiativă ar putea, aici sau aiurea, s-o aibă cineva. 
Este efectul unei anumite transformări totale (pe care nici nu o mai putem 
numi “istorică” sau “mondială”, deoarece ea cuprinde pînă şi securitatea 
acestor semnificaţii) pe care o putem repera şi în cîmpuri determinate 
(formalizare matematică şi logică, lingvistică, etnologie, psihanaliză, 
economie politică, biologie, tehnologie a informaţiei, a programării etc.). 

- In eseurile dumneavoastră se pot distinge cel puţin două sensuri ale 
cuvîntului scriitură: sensul curent, cel care opune scrierea (fonetică) vorbirii 
pe care se presupune că o reprezintă (iar dumneavoastră arătaţi că nu există 
scriere pur fonetică) şi un sens mai radical care determină scrierea în 

general, înaintea oricărei legături cu ceea ce giosematica numeşte 
“substanţă de exprimare” şi care ar fi rădăcina comună a scrierii şi vorbirii. 
Tratarea scriiturii în sens curent serveşte ca indice sau ca revelator al 
reprimării exercitate împotriva arhi-scriiturii. Reprimare inevitabilă căreia 
trebuie doar să-i interogăm necesitatea, formele şi legile. Această 
(arhi)scriitură este prinsă într-un lanţ întreg de alte nume: arhi-urmă, 
rezervă, articulare, aşchie-îmbinare (brisure), supliment şi diferanţă* 
(differance). S-au pus multe întrebări pe marginea acestui a din diferanţă. 
Ce semnifică el? 

- Nu ştiu dacă semnifică sau, dacă semnifică, atunci ar fi vorba de ceva 
precum producerea a ceea ce metafizica numeşte semn (semnificat/ 
semnificant). Aţi remarcat că acest a se scrie sau se citeşte, dar nu poate fi 
auzit. Ţin mult ca discursul - de exemplu discursul nostru, în acest moment 
- despre această alterare sau agresiune grafică şi gramaticală să implice o 
referire ireductibilă la intervenţia mută a unui semn scris. Participiul prezent 
al verbului a diferi (differer), pe care se formează acest substantiv, reuneşte 
o configuraţie de concepte pe care o consider sistematică şi ireductibilă; 
fiecare dintre aceste concepte intervine, se accentuează mai degrabă, într-un 
moment decisival demersului. In primul rînd, diferanţa trimite la mişcarea 
(activă şi pasivă) care constă în a amîna (differer), prin întîrziere, delegare, 
amînare, răgaz, trimitere (înapoi), ocol, rezervă. în acest sens, diferanţa nu 
este precedată de unitatea originară şi indivizibilă a unei posibilităţi prezente 
pe care aş pune-o deoparte, precum o cheltuială pe care aş lăsa-o pe mai 
tîrziu, prin calcul sau conştiinţă economică. Ceea ce amînă (differe) prezenţa 
este ceva plecînd de la care, dimpotrivă, prezenţa este anunţată sau dorită 
în reprezentantul său, semnul său, urma sa... 

- Din acest punct de vedere, diferenţa este un concept economic? 

- Aş spune chiar că este conceptul economiei, şi pentru că nu există 
economie fără diferanţă, este structura cea mai generală a economiei, 


* Nota pe care o inserăm aici nu are intenţia unui discurs explicativ privind “la differance”. 
Ci doar indicarea raţiunilor care susţin decizia de a reda, în limba română, “differance” prin 
“diferanţă”. Grafemul “differance” suspendă în mod eminent traducerea, cel puţin în 
sensul său clasic. Rezistenţa la “diferanţă” este semnul precis al confirmării exigenţelor 
logocentrice şi mai ales fonocentrice, prin invocarea, în cazul de faţă, a caracterului fonetic 
al limbii române. A traduce un grafem, care nu este de ordinul sensului (şi deci nici de ordinul 
traducerii), este împotriva demersului gramatologic. In plus, putem suspecta aici voinţa de 
a recupera, de a reapropria gramatical şi fonetic o alterare transgresivă cum este “differance”, 
care nu vrea-să-spună nimic. O lectură angajată ar trebui să rupă cu principiile fonetice, 
dat fiind că e vorba explicit de o marcă mută, inevidentă aşadar în vorbirea plină cu care 
adesea se confundă lectura. 

Grafia “diferanţă” are de asemenea meni rea de a înscrie litera a, care face obiectul unei triple 
tematizări: referinţa la Hegel, referinţa la sufixul francez -ance (element de compunere cu 
o carieră specificăm scrierea gramatologică) şi referinţa la flexiunea la gerunziu a verbului 
diffârer. 

Reamintim, dacă mai era nevoie, că verbul diffârer înseamnă deopotrivă a întîrzia, a amîna 
şi a diferi. Şi că nici această diferenţă nu trebuie citită după rigorile semantismului sau ale 
polisemiei ci după acelea ale diseminării, (n. tr.) 

numai să înţelegem prin această noţiune altceva decît economia clasică a 
metafizicii sau metafizica clasică a economiei. In al doilea rînd, mişcarea 
diferanţei, producînd diferiţi (Ies differents), diferenţiind, este aşadar 
rădăcina comună a tuturor opoziţiilor de concepte care ne marchează 
limbajul, cum ar fi: sensibil/inteligibil, intuiţie/semnificaţie, natură/cultură 
şi altele. Ca rădăcină comună, diferanţa este şi elementul aceluiaşi (care se 
distinge de identic) în care aceste opoziţii se anunţă. In al treilea rînd, 
diferanţa este producerea, dacă mai putem spune astfel, a acestor diferenţe, 
a acestei diacricităţi despre care lingvistica de după Saussure şi toate 
ştiinţele structurale care au luat-o drept model ne-au amintit că sînt condiţia 
oricărei semnificaţii şi a oricărei structuri. Aceste diferenţe - şi ştiinţa 
taxinomică, de pildă, căreia îi pot da naştere - sînt efectele diferanţei, ele 
nu sînt înscrise nici în cer, nici în creier, ceea ce nu înseamnă că ar fi produse 
prin activitatea vreunui subiect vorbitor. Din acest punct de vedere, conceptul 
de diferanţă nu este nici doar structuralist, nici doar genetist, o asemenea 
alternativă fiind ea însăşi un “efect” de diferanţă. Aş spune chiar, dar poate 
vom ajunge la asta mai departe, că nu este pur şi simplu un concept... 

- Am mai fost frapat să văd în ce fel, încă în eseul dumneavoastră despre 
“Forţă şi semnificaţie”, diferanţa (dar nu o numeaţi încă aşa) vă trimitea 
la Nietzsche (care leagă conceptul de forţă de ireductibilitatea diferenţelor), 
mai apoi la Freud, la care arătaţi că toate opoziţiile de concepte sînt 
reglate de economia diferanţei, în sfîrşitşi mereu, şi mai ales, la Fleidegger. 

- Da, mai ales. Nimic din ceea ce încerc n-ar fi fost posibil fără 
deschiderea întrebărilor heideggeriene. Şi mai întîi, pentru că trebuie să 
spunem aici lucrurile foarte repede, fără atenţia la ceea ce Heidegger 
numeşte diferenţa între fiinţă şi fiinţare, diferenţa ontico-ontologică, aşa 
cum rămîne ea într-un anumit fel negîndită de filosofie. Dar, în ciuda 
acestei îndatoriri faţă de gîndirea heideggeriană, sau mai degrabă din 
cauza acestei îndatoriri, încerc să recunosc în textul heideggerian care, la 
fel ca oricare altul, nu este omogen, continuu, pretutindeni de cea mai mare 
forţă şi egal cu toate consecinţele întrebărilor sale, încerc să recunosc în el 
semne de apartenenţă la metafizică sau la ceea ce el numeşte onto-teologie. 
Heidegger recunoaşte de altfel că a trebuit, că trebuie întotdeauna să 
împrumutăm, într-un mod economic şi strategic, resursele sintactice şi 
lexicale ale limbajului metafizicii în chiar momentul în care o deconstruim. 
Trebuie aşadar să ne străduim să recunoaştem aceste aderenţe metafizice 
şi să reorganizăm fără încetare forma şi locurile interogării. Or, printre 
aceste aderenţe, determinarea ultimă a diferenţei ca diferenţă ontico- 
ontologică - oricît de necesară şi de decisivă ar fi faza sa - îmi pare încă, 
într-un mod ciudat, reţinută în metafizică. Poate ar trebui atunci, potrivit 
unui gest care ar fi mai mult nietzschean decît heideggerian, mergînd pînă 
la capătul acestei gîndiri a adevărului fiinţei, să ne deschidem unei diferanţe 
care să nu fie încă determinată, în limba Occidentului, ca diferenţă între fiinţă 
şi fiinţare. Un astfel de gest nu este fără îndoială posibil astăzi, dar s-ar putea 
arăta cum se pregăteşte el. La Heidegger mai întîi. Diferanţa - în al patrulea 

rînd - ar numi aşadar, în chip provizoriu, această desfăşurare a diferenţei, 
în special, dar nu numai, nici mai întîi, a diferenţei ontico-ontologice. 

- Limita despre care vorbiţi nu comunică oare, la Heidegger, cum 
păreţi uneori să sugeraţi, cu un anumit “fonologism”? 

- Nu este vorba despre o limită sau, în orice caz, asemeni oricărei limite, 
ea asigură o putere şi anumite aderenţe, bucurîndu-se aici de o putere de 
neînlocuit. Dar există fără îndoială un anumit fonologism heideggerian, un 
privilegiu non-critic acordat la el, ca în tot Occidentul, vocii, unei “substanţe 
de exprimare” determinate. Acest privilegiu, ale cărui consecinţe sînt 
considerabile şi sistematice, se lasă recunoscut de pildă în prevalenţa 
semnificativă a atîtor metafore “fonice”, într-o meditaţie asupra artei care 
conduce întotdeauna, prin exemple a căror alegere este foarte marcată, la 
artă ca “punereîn operă a adevărului”. însă admirabila meditaţie prin care 
Heidegger repetă originea sau esenţa adevărului nu pune niciodată în 
chestiune legătura cu logos-ul şi cu această phone. Aşa se explică de ce, după 
Heidegger, toate artele se desfăşoară în spaţiul poemului care este “esenţa 
artei”, în spaţiul “limbii” şi al “cuvîntului”. “Arhitectura şi sculptura, spune 
el, nu advin niciodată decît în deschiderea rostirii şi a numirii. Ele sînt 
guvernate şi călăuzite de către ea.” Aşa se explică excelenţa, recunoscută într-o 
manieră atît de clasică, a Rostirii (Dichtung) şi a cîntului, dispreţul faţă de 
literatură. ‘Trebuie, spune Heidegger, să eliberăm Rostirea de literatură” etc. 

- Această din urmă remarcă traduce atenţia pe care păreţi să o acordaţi 
mereu unei anumite ireductibilităţi a scriiturii sau a spaţierii “literare”. 
Tocmai prin asta lucrările dumneavoastră par adesea foarte înrudite cu cele 
ale grupului Tel Quel. 

- Pot spune în orice caz că miza cercetărilor actuale ale acestui grup, 
şi a oricărei cercetări analoage, îmi pare a fi de o extremă importanţă, de 
o importanţă pe care o apreciem mult mai puţin în Franţa, pare-se, decît 
în străinătate, şi, fapt semnificativ, mai puţin bine în vest decîtîn anumite 
ţări din est. Dacă am avea timp de asta, am putea să-i analizăm motivele 
şi să ne întrebăm, de asemenea, de ce ireductibilitatea scriiturii şi, să 
spunem, subversiunea logocentrismului, se anunţă mai bine decît în altă 
parte, astăzi, într-un anumit sector şi o anumită formă determinată de 
practica “literară”. Darînţelegeţi de ce aş scrie acest cuvînt între ghilimele 
şi ce echivoc trebuie înlăturat aici. Această nouă practică presupune o astfel 
de ruptură cu ceea ce a legat istoria artelor literare de istoria metafizicii... 

- Poate oare să existe o depăşire a acestei metafizici? Putem opune 
logocentrismului un grafocentrism? Poate să existe o transgresare efectivă 
a închiderii şi care ar fi atunci condiţiile unui discurs transgresiv? 

- Nu există o transgresiune dacă prin asta înţelegem instalarea pură şi 
simplăîntr-un dincolo al metafizicii, într-un punct care ar fi de asemenea, 
să nu uităm, şi în primul rînd, un punct de limbaj sau de scriitură. însă, chiar 
şi în agresiuni sau transgresiuni, ne întreţinem cu un cod de care metafizica 
este ireductibil legată, în aşa fel încît orice gest transgresiv ne menţine 
înăuntrul închiderii, expunîndu-ne afectării sale. Dar, prin travaliul care se 

face de o parte şi de alta a limitei, cîmpul interior se modifică şi se produce 
o transgresiune care, prin urmare, nu este nicăieri prezentă ca un fapt 
împlinit. Nu ne instalăm niciodatăîntr-o transgresiune, nu locuim niciodată 
altundeva. Transgresarea implică faptul că limita este întotdeauna activă, 
însă “gîndirea-care-nu-vrea-să-spună-nimic”, care, interogîndu-le, excede 
voinţa-de-a-spune şi voinţa-de-a-se-auzi-vorbind, această gîndire care se 
anunţă în gramatologie se dă drept ceea ce nu e deloc asigurat prin 
opoziţia între înăuntru şi în-afară. La capătul unui anumit travaliu, 
conceptul însuşi de exces sau de transgresiune va putea deveni suspect. 

De aceea nu s-a pus niciodată problema de a opune un grafocentrism 
unui logocentrism, şi nici, în general, un centru unui alt centru. Despre 
gramatologie nu este o apărare şi o ilustrare a gramatologiei. încă şi mai 
puţin o reabilitare a ceea ce s-a numit întotdeauna scriere. Nu este vorba 
de a reda drepturile, excelenţa sau demnitatea scrierii despre care Platon 
spunea că este un orfan sau un bastard, în opoziţie cu vorbirea, fiu legitim 
şi de familie bună al “tatălui logos-ului”. în momentul în care încerci să 
examinezi această scenă de familie şi să pui în cauză investiţiile, etice şi altele, 
ale acestei întregi istorii, nimic n-arfi mai derizoriu mistificator decît o astfel 
de răsturnare etică sau axiologică, atribuind scrierii o prerogativă sau un 
drept al întîiului născut. Cred că m-am explicat limpede în această privinţă. 
Despre gramatologie este titlul unei întrebări: cea despre necesitatea unei 
ştiinţe a scrierii, despre condiţiile sale de posibilitate, despre travaliul 
critic care ar trebui să-i deschidă cîmpul şi să-i înlăture obstacolele 
epistemologice; darşi oîntrebare adresată limitelor acestei ştiinţe. Iar aceste 
limite asupra cărora am insistat la fel de mult sînt şi cele ale noţiunii 
clasice de ştiinţă, ale cărei proiecte, concepte, norme sînt fundamental şi 
sistematic legate de metafizică. 

- Tocmai în acest sens ar trebui citit şi motivul sfârşitului cărţii şi al 
începutului scriiturii pe care îl evocaţi în Despre gramatologie şi care nu este 
o constatare pozitivă sau sociologică. 

- Poate că e şi asta, darîntr-un mod foarte secundar. Am făcut loc în 
acest eseu, şi de drept, unei astfel de cercetări pozitive asupra răsturnărilor 
actuale ale formelor de comunicare, asupra noilor structuri care, în toate 
practicile formale, în domeniul arhivei şi al tratării informaţiei, reduc 
masiv şi sistematic partea vorbirii, a scrierii fonetice şi a cărţii. Dar ne-am 
amăgi într-adevăr dacă, din ceea ce se intitulează “Sfîrşitul cărţii şi începutul 
scrierii”, am concluziona moartea cărţii şi naşterea scrierii. Cu o pagină 
înaintea capitolului ce poartă acest titlu, se propunea o distincţie între 
închidere şi sfirşit. Ceea ce este prins în închiderea de-limitată poate 
continua indefinit. Dacă nu ne mulţumim doar cu citirea titlului, acesta 
anunţă tocmai faptul că nu există sfîrşit al cărţii şi că nu există început al 
scriiturii. Acest capitol arată tocmai faptul că scriitura nu începe. Căutarea 
unei arhii, a unui început absolut, a unei origini se pune în discuţie chiar 
pornind de la ea, dacă putem spune aşa. Scrierea nu poate aşadar să înceapă 
tot aşa cum cartea nu poate să sfîrşească... 

-Această mişcare la propriu infinită ar fi oarecum metafora permanentă 
a cercetării dumneavoastră? 

-încerc să scriu (în) spaţiul în care se pune problema spunerii şi avoinţei- 
de-a-spune. încerc să scriu întrebarea: ce (este) să-vrei-să-spui? E aşadar 
necesar ca, într-un astfel de spaţiu şi călăuzită de o astfel de întrebare, 
scrierea cu adevărat să-nu-vrea-să-spună-nimic. Nu că ar fi absurdă, în 
sensul acestei absurdităţi care a facutîntotdeauna sistem cu voinţa-de-a- 
spune metafizică. Pur şi simplu ea se încearcă, se încoardă, încearcă să se 
menţină în punctul în care voinţa-de-a-spune îşi pierde respiraţia. A risca 
să-nu-vrei-să-spui-nimic înseamnă a intra în joc, şi mai întîi în jocul 
diferanţei care face ca nici un cuvînt, nici un concept, nici un enunţ major 
să nu vină să rezume şi să comande, de pe poziţia prezenţei teologice a 
centrului, mişcarea şi spaţierea textuală a diferenţelor. De unde, spre 
exemplu, lanţul substituirilor de care vorbeaţi mai înainte (arhi-urmă, 
arhi-scriitură, ascundere, îmbinare, articulare, supliment, diferanţă; vor mai 
fi şi altele) şi care nu sînt doar operaţii metonimice lăsînd intacte identităţile 
conceptuale, idealităţile semnificate pe care s-ar mulţumi să le traducă, să 
le facă să circule. Tocmai în acest sens risc să-nu-vreau-să-spun-nimic 
care să poată fi doar înţeles, care să fie simplă chestiune de înţelegere, 
împletindu-se pe sute de pagini de scriere în acelaşi timp insistentă şi 
eliptică, imprimînd, aşacum aţi văzut, pînăşi ştersăturile sale, mutînd fiecare 
concept într-un lanţ interminabil de diferenţe, înconjurîndu-se sau 
împiedicîndu-se de atîtea precauţii, referinţe, note, citate, colaje, 
suplimente, acest “a-nu-vrea-să-spui-nimic” nu este, veţi fi de acord cu mine, 
un exerciţiu prea liniştitor. 

Semiologie si gramatologie* 

> 


Convorbire cu Julia Kristeva 


- Semiologia se construieşte, în prezent, pe modelul semnului şi al 
corelatelor sale: comunicarea şi structura. Care sîntlimitele “logocentrice” 
şi etnocentrice ale acestor modele şi de ce nu pot ele servi ca bază unei notaţii 
care ar vrea să scape metafizicii? 

- Toate gesturile sînt aici în mod necesar echivoce. Şi presupunînd, 
ceea ce nu cred, că am putea într-o bună zi scăpa pur şi simplu metafizicii, 
conceptul de semn va fi marcat în acest sens deopotrivă o piedică şi un 
progres. Căci dacă, prin rădăcina şi implicaţiile sale, el este întru totul 
metafizic, sistematic solidar cu teologiile stoică şi medievală, travaliul şi 
deplasarea la care a fost supus - dar şi al căror instrument a fost în mod 
curios - au avut efecte de-limitante: ele au permis critica apartenenţei 
metafizice a conceptului de semn, deopotrivă marcare aşi relaxarea limitelor 
sistemului în care acest concept s-a născut şi a început să servească, au permis 
astfel, pînă la un anumit punct, smulgerea din propriul său sol. Acest 
travaliu trebuie dus cîtmai departe cu putinţă, dar nu se poate, de fapt, să 
nu întîlnim la un anumit moment “limitele logocentrice şi etnocentrice” ale 
unui astfel de model. în acel moment, acest concept ar trebui poate 
abandonat. Dar acest moment e foarte dificil de determinat şi nu e niciodată 
pur. Trebuie ca toate resursele euristice şi critice ale conceptului de semn 
să fie epuizate şi ca ele să fie epuizate în aceeaşi măsurăîn toate domeniile 
şi în toate contextele. însă e inevitabil ca unele inegalităţi de dezvoltare 
(nu se poate să nu existe) şi necesitatea anumitor contexte să continue să 
facă strategic indispensabil recursul la un model despre care se ştie că 
altundeva, în punctul cel mai inedit al cercetării, ar funcţiona ca un obstacol. 

Pentru a nu lua decît un exemplu, am putea arăta că semiologia de tip 
saussurian a avut un dublu rol. pe de o parte, un rol critic absolut decisiv: 

1) Ea a marcat, împotriva tradiţiei, faptul că semnificatul este 
inseparabil de semnificant, că semnificatul şi semnificantul sînt cele două 
feţe ale unei singure şi unice produceri. Saussure a refuzat în mod expres 
chiar să conformeze această opoziţie sau această “unitate cu două feţe” 
raporturilor dintre suflet şi corp, aşa cum s-a procedat dintotdeauna. 
“Această unitate cu două feţe a fost adesea comparată cu unitatea 
persoanei umane, compusă din corp şi suflet. Apropierea este puţin 
satisfăcătoare” ( Cours de linguistiquegenerale, p. 145). 


* Publicat în Information sur Ies Sciences socialesV II -3 iunie 1968. 

2) Subliniind caracterul diferenţial şi formal ale funcţionării semiologice, 
arătînd că “e imposibil ca sunetul, elementul material, să aparţină el însuşi 
limbii” şi că “în esenţa sa, el [semnificantul lingvistic] nu este nicidecum fonic” 
(p. 164); de-substanţializînd deopotrivă conţinutul semnificat şi “substanţa 
de exprimare” - care nu mai e deci prin excelenţă şi nici exclusiv fonia-, facînd 
astfel din lingvişticăo simplă parte asemiologiei generale (p. 33), Saussure 
a contribuit decisiv la întoarcerea împotriva tradiţiei metafizice a conceptului 
de semn pe care îl împrumuta din ea. 

Şi totuşi, Saussure n-a putut să nu confirme această tradiţie în măsura 
în care el a continuat să se servească de conceptul de semn; nu putem 
folosi acest concept, ca pe oricare altul, într-un mod absolut nou şi absolut 
convenţional. Sîntem obligaţi să asumăm, în mod necritic, cel puţin o parte 
din implicaţiile care sîntînscrise în sistemul său. Există cel puţin un moment 
în care Saussure trebuie să renunţe la a trage toate consecinţele din travaliul 
critic pe care l-a iniţiat, şi e momentul neîntîmplătorîn care el se resemnează 
să se servească de cuvîntul “semn”, în lipsa a ceva mai bun. După ce va fi 
justificat introducerea cuvintelor “semnificat” şi “semnificant”, Saussure scrie: 
“Cît despre semn, dacă ne mulţumim cu el, e pentru că nu ştim cu ce să-l 
înlocuim, limba obişnuită nesugerînd nici un altul” (pp. 99-100). Şi nu 
prea vedem, într-adevăr, cum am putea evacua semnul cînd am început prin 
a propune opoziţia semnificat/semnificant. 

Numai că “limba obişnuită” nu este inocentă sau neutră. Ea este limba 
metafizicii occidentale şi transportă nu doar un număr considerabil de 
presupoziţii de toate felurile, ci presupoziţii inseparabile şi, dacă sîntem cît 
de puţin atenţi, înnodate în sistem. Am putea arăta efectele acestui fapt 
asupra discursului lui Saussure. De aceea, pe dealtă parte: 

1) Menţinerea distincţiei riguroase - esenţiale şi juridice - între signans 
şi signatum, ecuaţia între signatum şi concept (p. 99)* lasă deschisă de 
drept posibilitatea de a gîndi un concepe semnificai inel însuşi, în prezenţa 
sa simplă pentru gîndire, în independenţa sa în raport cu limba, adică în 
raport cu un sistem de semnificanţi. Lăsînd această posibilitate deschisă 
- şi ea este deschisă chiar în principiul însuşi al opoziţiei semnificant/ 
semnificat, adică al semnului -, Saussure contrazice cîştigurile critice 
despre care vorbeam mai înainte. El confirmă exigenţa clasică a ceea ce 
eu am propus să se numească un “semnificat transcendental”, care n-ar 


* Adică inteligibilul. Diferenţa între semnificant şi semnificat a reprodus întotdeauna diferenţa 
între sensibil şi inteligibil. Şi nu o face mai puţin în secolul XX decît la originile sale stoice. 
“Gîndirea structuralistă modernă a stabilit în mod clar: limbajul este un sistem de semne, 
lingvistica este parte integrantă a ştiinţei semnelor, semiotica (sau, în termenii lui Saussure, 
semiologia). Definiţia medievală - aliquid stat pro aliquo pe care epoca noastră a 
reînviat-o, s-a arătat întotdeauna valabilă şi fecundă. Astfel, marca constitutivă a oricărui 
semn în general, a semnului lingvistic în special, rezidă în dublul său caracter: fiecare 
unitate lingvistică este bipartită şi comportă două aspecte: unul sensibil şi celălalt inteligibil 
- pe de o parte signans (semnificantul lui Saussure), pe de altă parte signatum (semnificatul)" 
(R. Jakobson, Essais de linguistiquegânârale, trad. fr., Ed. de Minuit, 1963, p. 162) 

trimite în el însuşi, în esenţa sa, la nici un semnificant, care ar excede lanţul 
semnelor, şi n-ar mai funcţiona el însuşi, la un anumit moment, ca 
semnificant. Din momentul în care, dimpotrivă, punem în chestiune 
posibilitatea unui astfel de semnificat transcendental şi în care recunoaştem 
că orice semnificat este şi pe poziţie de semnificant*, distincţia între 
semnificat şi semnificant - semnul - devine problematică în rădăcina sa. 
Bineînţeles, este aici o operaţie care trebuie practicată cu prudenţă, căci: 
a) ea trebuie să treacă prin deconstrucţia dificilă a întregii istorii a 
metafizicii care a impus şi nu va înceta niciodată să impună întregii ştiinţe 
semiologice această căutare fundamentală a unui “semnificat 
transcendental” şi a unui concept independent de limbă; această căutare 
nu este impusă din exterior prin ceva de genul “filosofiei”, ci prin tot ce ne 
leagă limba, cultura, “sistemul de gîndire” de istoria şi de sistemul 
metafizicii; b) nu este vorba nici de a confunda, la toate nivelele şi pur şi 
simplu, semnificantul şi semnificatul. Că această opoziţie sau această 
diferenţă nu poate fi radicală şi absolută, asta nu o împiedică să funcţioneze 
şi chiar să fie indispensabilăîn anumite limite - limite foarte largi. De pildă, 
nici o traducere nu ar fi posibilă fără ea. Şi, într-adevăr, în orizontul unei 
traductibilităţi absolut pure, transparente şi univoce, s-a constituit tema 
unui semnificat transcendental. în limitele în care eae posibilă, sau cel puţin 
pare posibilă, traducerea practică diferenţa între semnificat şi semnificant. 
Dar, dacă această diferenţă nu este niciodată pură, nici traducerea nu poate 
fi şi, noţiunii de traducere, ar trebui să-i substituim o noţiune de 
transformare: transformare reglată a unei limbi prin alta, a unui text prin 
altul. Nu vom avea şi nu am avut de fapt niciodată de-a face cu vreun 
“transport” de semnificaţi puri pe care instrumentul - sau “vehiculul” - 
semnificant l-ar lăsa virgin şi neînceput, de la o limbă la alta sau în 
interiorul unei singure şi aceleiaşi limbi. 

2) Deşi a recunoscut necesitatea de a pune între paranteze substanţa 
fonică (“Esenţialul limbii, vom vedea, este străin de caracterul fonic al 
semnului lingvistic” [p. 21]. “In esenţa sa, el [semnificantul lingvistic] nu 
este nicidecum fonic” [p. 164]), Saussure a trebuit, din raţiuni esenţiale şi 
esenţial metafizice, să privii egieze vorbirea, tot ceea ce leagă semnul de phone. 
El vorbeşte de asemenea despre “legătura naturală” între gîndire şi voce, 
sens şi sunet (p. 46), chiar despre “gîndirea-sunet” (p. 156). Am încercat 
în altă parte să arăt ce avea tradiţional în el un astfel de gest şi căror 
necesităţi le dă ascultare. El ajunge, în orice caz, în contradicţie cu motivul 
critic cel mai interesant al Cursului, să facă din lingvistică modelul reglator, 
“tiparul” unei semiologii generale din care nu trebuia să fie, de drept şi 
teoretic, decît o parte. Tema arbitrariului este astfel deturnată de la căile 
fecundităţii sale (formalizarea) înspre o teleologie ierarhizantă: “Putem 
spune aşadar că semnele pe de-a-ntregul arbitrare realizează mai bine 


* Cf. De la grammacologie, pp. 106-108. (N.R.). 

decît celelalte idealul procesului semiologic; de aceea, limba, cel mai 
complex şi mai răspîndit dintre sistemele de exprimare, este şi cel mai 
caracteristic dintre toate; în acest sens, lingvistica poate deveni tiparul 
general al oricărei semiologii, deşi limba nu este decît un sistem particular” 
(p. 101). Regăsim exact acelaşi gest şi aceleaşi concepte la Hegel. 
Contradicţia între aceste două momente ale Cursului se marchează şi 
prin aceea că Saussure recunoaşte altundeva că “nu limbajul vorbit este 
limbajul natural al omului, ci facultatea de a constitui o limbă, adică un 
sistem de semne distincte...”, adică posibilitatea codului ş i a articulării 
independent de substanţă, de exemplu de substanţa fonică. 

3) Conceptul de semn (semnificant/semnificat) poartă în el însuşi 
necesitatea de a privilegia substanţa fonică şi de a erija lingvistica în 
“tipar” al semiologiei. Phone este într-adevăr substanţa semnificantă care 
se dă conştiinţei ca fiind cea mai intim legată de gîndirea conceptului 
semnificat. Vocea este, din acest punct de vedere, conştiinţa însăşi. Cînd 
vorbesc, sînt conştient nu numai că sînt prezent lucrurilor pe care le 
gîndesc, ci şi că păstrez cel mai aproape de gîndirea mea sau de “concept” 
un semnificantcare nu cade în lume, pe care îl înţeleg deîndată ce îl emit, 
care pare să depindă de pura şi libera mea spontaneitate, să nu pretindă 
întrebuinţarea nici unui instrument, a nici unui accesoriu, a nici unei forţe 
prinse în lume. Nu numai că semnificantul şi semnificatul par să se 
unească, ci, în această confuzie, semnificantul pare să se estompeze sau 
să devină transparent pentru a lăsa conceptul să se prezinte el însuşi, aşa 
cum este el, netrimiţînd la nimic altceva decît la prezenţa sa. Exterioritatea 
semnificantului pare redusă. Fireşte, această experienţă este o amăgire, dar 
o amăgire pe necesitatea căreia s-a organizat o întreagă structură, sau o 
întreagă epocă; pe capitalul acestei epoci s-a constituit o semiologie, ale 
cărei concepteşi presupoziţii fundamentale sînt foarte precis reperabile de 
la Platon la Husserl, trecînd prin Aristotel, Rousseau, Hegel etc. 

4) A reduce exterioritatea semnifi cantului înseamnă a exclude tot ceea 
ce, în practica semiotică, nu este psihic. însă numai privilegiul acordat 
semnului fonetic şi lingvistic poate autoriza propoziţia lui Saussure după 
care “semnul lingvistic este prin urmare o entitate psihică cu două feţe” 
(p. 99). Presupunînd că această propoziţie are un sens riguros în ea însăşi, 
nu ne prea putem da seama cum am putea-o extinde la orice semn, fie el 
fonetic-lingvistic sau nu. Nu e prea clar atunci cum se poate înscrie 
semiologia generală într-o psi hologie, doar dacă facem în mod expres din 
semnul fonetic “tiparul” tuturor semnelor. E totuşi ceea ce face Saussure: 
“Putem aşadar concepe o ştiinţă care să studieze viaţa semnelor în sînul 
vieţii sociale; ea arforma o parte a psihologiei sociale, şi, în consecinţă, 
a psihologiei generale; o vom numi semiologie (de la grecescul semeion, 
‘semn’). Ea ne-ar învăţa în ce constau semnele, ce legi le guvernează. 
Pentru că ea nu există încă, nu putem spune ce va fi; dar ea are drept la 
existenţă, locul său este determinat dinainte. Lingvistica nu este decît o parte 
din această ştiinţă generală, legile pe care le va descoperi semiologia vor 

fi aplicabile lingvisticii, iar aceasta din urmă se va găsi astfel legată de un 
domeniu bine definit în ansamblul faptelor umane. Psihologului îi revine 
sarcina să determine locul exact al semiologiei” (p. 33). 

Bineînţeles, lingviştii şi semioticienii moderni n-au rămas la Saussuresau, 
cel puţin, la acest “psihologism” saussurian. Şcoala de la Copenhaga şi 
întreaga lingvistică americană l-au criticat în mod explicit. Dar, dacă am 
insistat asupra lui Saussure, e nu numai pentru că şi aceia care îl critică îl 
recunosc drept iniţiatorul semiologiei generale şi împrumută de la el 
majoritatea conceptelor lor; ci mai ales pentru că nu putem critica doar 
folosirea “psihologistă” a conceptului de semn; psihologismul nu este 
proasta întrebuinţare a unui concept bun, el e înscris şi prescris în chiar 
conceptul de semn, în maniera echivocă de care vorbeam la început. 
Apăsînd asupra modelului semnului, acest echivoc marchează aşadarînsuşi 
proiectul “semiologic”, cu totalitatea organică a tuturor conceptelor sale, 
în special acela de comunicare, care, într-adevăr, implică transmiterea 
însărcinată cu trecerea, de la un subiect la celălalt, a identităţii unui obiect 
semnificat, a unui sens sau a unui concept de drept separabile de procesul 
de trecere şi de operaţia semnificantă. Comunicarea presupune subiecţi 
(a căror identitate şi prezenţă să fie constituite înaintea operaţiei semnificante) 
şi obiecte (concepte semnificate, un sens gîndit pe care trecerea comunicării 
nu va trebui nici să-l constituie nici, de drept, să-l transforme). Aîl comunică 
pe B lui C. Prin semn, emiţătorul comunică ceva unui receptor etc. 

Cazul conceptului de structură, pe care îl evocaţi de asemenea, este desigur 
mai ambiguu. Totul depinde de travaliul pe care îl obligăm să-l depună. 
Ca şi conceptul de semn - şi deci de semiologie -, el poate deopotrivă să 
confirme şi să zdruncine certitudinile logocentrice şi etnocentrice. Nu trebuie 
să aruncăm aceste concepte la gunoi şi nu avem, de altfel, mijloacele s-o 
facem. Fără îndoială, în interiorul semiologiei, trebuie să transformăm 
conceptele, să le deplasăm, să le întoarcem împotriva presupoziţiilor lor, să 
le re-înscriem în alte lanţuri, să modificăm puţin cîte puţin terenul de lucru 
şi să producem astfel noi configuraţii; nu cred în ruptura decisivă, în 
unicitatea unei “rupturi epistemologice”, cum se spune adesea astăzi. 
Rupturile se reînscriu întotdeauna, fatal, într-o ţesătură veche pe care 
trebuie să continuăm s-o desfacem, la nesfirşit. Această interminabilitate nu 
este un accident sau o contingenţă; ea este esenţială, sistematică şi teoretică. 
Aceasta nu schimbă cu nimic necesitatea şi importanţa relativă a anumitor 
rupturi, a apariţiei sau a definirii unor noi structuri... 

- Ce înseamnă gramme ca “nouă structură a non-prezenţei"? Ce este 
scriitura ca “diferanţă”? Care este ruptura pe care aceste concepte o 
introduc în raport cu conceptele-cheie ale semiologiei, semnul (fonetic) şi 
structura? In ce fel înlocuieşte noţiunea de text, în gramatologie, noţiunea 
lingvistică şi semiologică de enunţ? 

- Reducerea scrierii - ca reducere a exteriorităţii semnificantului - 
mergea mînă în mînă cu fonologismul şi cu logocentrismul. Se cunoaşte 
felul în care Saussure, conform unei operaţii tradiţionale, care a fost şi aceea 


23 




a lui Platon, Aristotel, Rousseau, Hegel, Husserl etc., exclude scrierea din 
cîmpul lingvisticii - al limbii şi al vorbirii - ca pe un fenomen de reprezentare 
exterioară, în acelaşi timp inutilă şi periculoasă: “Obiectul lingvistic nu este 
definit prin combinarea cuvîntului scris şi a cuvîntului vorbit, acesta din 
urmă constituie de unul singur acest obiect” (p. 45), “scrierea este străină 
de sistemul intern [al limbii]” (p. 44), “scrierea maschează vederea limbii: 
ea nu este un veşmînt, ci o travestire” (p. 51). Legătura dintre scriere şi limbă 
este “superficială”, “factice”. Printr-o “ciudăţenie”, scrierea, care ar trebui 
să nu fie decîto “imagine”, “uzurpă rolul principal” şi “raportul natural 
este inversat” (p. 47). Scrierea este o “capcană”, acţiunea sa este “vicioasă” 
şi “tiranică”, nelegiuirile sale sînt nişte monstruozităţi, “cazuri teratologice”, 
“lingvistica trebuie să le pună sub observaţie într-un compartiment special” 
(p. 54) etc. Fireşte, această concepţie reprezentativistă a scrierii (“Limbaj 
şi scriere sînt două sisteme de semne distincte; unica raţiune de a fi a celui 
de-al doilea este de a-l reprezenta pe cel dintîi” [p. 45]) este legată de 
practica scrierii fonetic-alfabetice, la care Saussure mărturiseşte că-şi 
“mărgineşte” studiul (p. 48). Scrierea alfabetică pare într-adevăr să 
reprezinte vorbirea şi în acelaşi timp să se estompeze în faţa ei. La drept 
vorbind, am putea arăta, aşa cum am încercat să fac, că nu există scriere 
pur fonetică şi că fonologismul este mai puţin consecinţa practicii 
alfabetului într-o cultură, cît a unei anumite reprezentări, a unei anumite 
experienţe etice sau axiologice a acestei practici. Scrierea ar trebui să se 
estompeze în faţa plenitudinii unei vorbiri vii, perfect reprezentate în 
transparenţa notaţiei sale, imediat prezente subiectului care o rosteşte şi 
celui care îi primeşte sensul, conţinutul, valoarea. 

Dacă încetăm să ne limităm însă la modelul scrierii fonetice, pe care 
nu-l privilegiem decît din etnocentrism, şi dacă mai tragem consecinţele din 
faptul că nu există scriere pur fonetică (din cauza spaţierii necesare a 
semnelor, a punctuaţiei, a intervalelor, a diferenţelor indispensabile 
funcţionării grafemelor etc.), întreaga logică fonologistă sau logocentristă 
devine problematică. Cîmpul său de legitimitate devine îngust şi superficial. 
Această de-limitare este totuşi indispensabilă dacă vrem să ţinem seama, 
cu oarecare coerenţă, de principiul de diferenţă, aşa cum Saussure însuşi 
îl aminteşte. Acest principiu ne dictează nu numai să nu privilegiem o 
substanţă - aici substanţa fonică, zisă temporală - excluzînd o alta - de 
exemplu substanţa grafică, zisă spaţială - dar chiar să considerăm orice 
proces de semnificare ca un joc formal de diferenţe. Adică de urme. 

De ce de urme? Şi cu ce drept să reintroducem gramaticul în momentul 
în care se pare că vom fi neutralizat orice substanţă, fie ea fonică, grafică 
sau alta? Bineînţeles, nu e vorba de a recurge la acelaşi concept de scriitură 
şi de a răsturna doar disimetria pe care am pus-o în discuţie. Este vorba 
de a produce un nou concept de scriitură. Putem să-l numim gramme sau 
diferanţă. Jocul diferenţelor presupune într-adevăr sinteze şi trimiteri care 
interzic ca, în orice moment, în orice sens, un element simplu să fie prezent 
în el însuşi şi să nu trimită decît la el însuşi. Căe în ordinea discursului vorbit 

sau a discursului scris, nici un element nu poate funcţiona ca semn fără 
să trimită la un alt element care el însuşi nu este numai prezent. Această 
înlănţuire face în aşa fel încît fiecare “element” - fonem sau grafem - să 
se constituie plecînd de la urma în el a celorlalte elemente ale lanţului sau 
sistemului. Această înlănţuire, această ţesătură, este textul care nu se 
produce decîtîn transformarea unui alt text. Nimic, nici în elemente nici 
în sistem, nu este nicăieri şi niciodată doar prezent sau absent. Nu există, 
de la un capăt la celălalt, decît diferenţe şi urme de urme. Gramme este 
atunci conceptul cel mai general al semiologiei - care devine astfel 
gramatologie - şi se potriveşte nu numai cîmpului scriiturii în sens îngust 
şi clasic ci şi celui al lingvisticii. Avantajul acestui concept- cu condiţia să 
fie cuprins într-un anumit context interpretativ căci, la fel ca orice alt 
element conceptual, el nu semnifică şi nu îşi e suficient sieşi -, este că 
neutralizează în principiu propensiunea fonologistă a “semnului” şi o 
echilibrează de fapt prin eliberarea întregului cîmp ştiinţific al “substanţei 
grafice” (istorie şi sistem al scrierilor de dincolo de aria occidentală) al cărui 
interes nu este mai scăzut şi care a fost lăsat pînă acum în umbră sau 
considerat nedemn pentru o cercetare. 

Gramme ca diferanţă e atunci o structură şi o mişcare care nu se mai 
lasăgîndite plecînd de la opoziţia prezenţă/absenţă. Diferanţa este jocul 
sistematic al diferenţelor, al urmelor de diferenţe, al spaţierii prin care 
elementele se raportează unele la celelalte. Această spaţiere este 
producerea, deopotrivă activă şi pasivă (a-ul din diferanţă indică această 
indecizie în raport cu activitatea şi pasivitatea, ceea ce nu se lasă încă 
distribuit şi ordonat prin această opoziţie), a intervalelor fără de care 
termenii “plini” nu ar semnifica, nu ar funcţiona. Este de asemenea 
devenirea-spaţiu a lanţului vorbit - care a fost numit temporal şi liniar; 
această devenire-spaţiu este singura care face posibile scriitura şi orice 
corespondenţă între vorbire şi scriere, orice trecere de la una la cealaltă. 

Activitatea sau productivitatea conotate prin a-ul din diferanţă trimit 
la mişcarea generativă în jocul diferenţelor. Acestea nu sînt căzute din cer 
şi nu sînt înscrise o dată pentru totdeauna într-un sistem închis, într-o 
structură statică pe care o operaţie sincronică şi taxinomică le-ar putea 
epuiza. Diferenţele sînt efectele de transformări şi din acest punct de 
vedere tema diferanţei este incompatibilă cu motivul static, sincronic, 
taxinomic, anistoric etc., al conceptului de structură. Dar e de la sine 
înţeles că acest motiv nu este singurul care defineşte structura şi că 
producerea diferenţelor, diferanţa, nu este a-structurală: ea produce 
transformări sistematice şi reglate putînd, pînă la un anumit punct, să dea 
naştere unei ştiinţe structurale. Conceptul de diferanţă dezvoltă chiar 
exigenţele principiale cele mai legitime ale “structuralismului”. 

Limba şi în general orice cod semiotic - pe care Saussure le defineşte 
drept “clasificări” - sînt aşadar efecte, dârele n-au ca şi cauză un subiect, 
o substanţă sau o fiinţare undeva prezentă şi scăpînd mişcării diferanţei. 
Pentru că nu există prezenţă în afara şi înaintea diferanţei semiologice, putem 


25 




extinde la sistemul semnelor în general ceea ce Saussure a spus despre limbă: 
“Limba este necesară pentru ca vorbirea să fie inteligibilă şi să-şi producă 
toate efectele; dar vorbi rea este necesară pentru ca limba să se fixeze; din 
punct de vedere istoric, faptul de vorbire precede întotdeauna.” E vorba 
aici de un cerc, căci dacă distingem riguros limba şi vorbirea, codul şi 
mesajul, schema şi întrebuinţarea etc., şi dacă vrem să rămînem fideli celor 
două postulate astfel enunţate, nu ştim de unde săîncepem şi cum poate 
începe în general ceva, fie limbă sau vorbire. Trebuie aşadar să admitem, 
înaintea oricărei disocieri limbă/vorbire, cod/mesaj etc. (cu tot ceea ce e 
solidar cu ele), o producere sistematică de diferenţe, producerea unui 
sistem de diferenţe - o diferanţă - în efectele căreia vom putea eventual, 
prin abstracţie şi potrivit unor motivaţii determinate, să decupăm o 
lingvistică a limbii şi o lingvistică a vorbirii etc. 

Nimic - nici o fiinţare prezentă şi in-diferentă - nu precede aşadar 
diferanţa şi spaţierea. Nu există subiect care să fie agent, autor sau stăpîn 
al diferanţei şi căruia aceasta i-ar surveni eventual şi empiric. Subiectivitatea 

- ca şi obiectivitatea - este un efect de diferanţă, un efect înscris într-un 
sistem de diferanţă. De aceea a-ul din diferanţă aminteşte de asemenea că 
spaţierea este temporizare, ocol, răgazul prin care intuiţia, percepţia, 
consumarea, într-un cuvînt raportul cu prezentul, referirea la o realitate 
prezentă, la o fiinţare, sîntîntotdeauna amînate (differes). Amînate datorită 
principiului însuşi de diferenţă, care vrea ca un element să nu funcţioneze 
şi să nu semnifice, să nu capete sau să nu dea “sens” decît trimiţînd la un 
alt element trecut sau viitor, într-o economie a urmelor. Acest aspect 
economic al diferanţei, facînd să intervină un anumit calcul - neconştient 

- într-un cîmp de forţe, este inseparabil de aspectul strict semiotic. El 
confirmă că subiectul, şi mai întîi subiectul conştient şi vorbitor, depinde 
de sistemul diferenţelor şi al mişcării diferanţei, că el nu este prezent nici mai 
ales prezent sieşi înaintea diferanţei, că nu se constituie decît divizîndu-se, 
spaţiindu-se, “temporizînd”, amînîndu-se (en se differant); ş'\ că, aşa cum 
spunea Saussure, “limba [care nu constă decît din diferenţe] nu este o 
funcţie a subiectului vorbitor”. în punctul în care intervine conceptul de 
diferanţă, cu seria care-i este înrudită, toate opoziţiile conceptuale ale 
metafizicii, avînd ca ultimă referinţă prezenţa unui prezent (sub forma, de 
exemplu, a identităţii subiectului, prezent tutu ror operaţiilor sale, prezent 
sub toate accidentele sau evenimentele sale, prezent sieşi în “vorbirea sa 
vie”, în enunţurile sau enunţările sale, în obiectele şi actele prezente ale 
limbajului său etc.), toate aceste opoziţii metafizice (semnificant/ 
semnificat; sensibil/inteligibil; scriere/vorbire; vorbire/limbă; diacronie/ 
sincronie; spaţiu/ timp; pasivitate/activitate; etc.) devin non-pertinente. 
Ele revin toate, într-un moment sau altul, la a subordona mişcarea 
diferanţei faţă de prezenţa unei valori sau a unui sens care ar fi anterioare 
diferanţei, mai originare decît ea, excedînd-o şi ordonînd-o în ultimă 
instanţă. Este vorba şi aici de prezenţa a ceea ce numeam mai sus 
“semnificatul transcendental”. 

- Se pretinde că acest concept de “sens” din semiotică diferă sensibil 
de conceptul fenomenologic de “sens”. Care sînt totuşi complicităţile lor 
şi în ce măsură proiectul semiologic rămîne intrametafizic? 

- E adevărat că extensiunea conceptului fenomenologic de “sens” pare 
la prima vedere mult mai largă, mult mai puţin determinată. E chiar dificil 
să-i recunoşti anumite limite. Orice experienţă este experienţă a sensului 
(Sinn). Tot ce apare conştiinţei, tot ceea ce este pentru o conştiinţă în 
general, este sens. Sensul este fenomenalitatea fenomenului. în Cercetările 
logice, Husserl refuza distincţia lui Frege dintre Sinn şi Bedeutung. Mai tîrziu, 
această distincţie i s-a părut utilă, nu că ar fi înţeles-o ca Frege, ci pentru 
a marca separarea între sensul în extensiunea sa cea mai generală (Sinn) 
şi sensul ca obiect al unui enunţ logic sau lingvistic, sensul ca semnificaţie 
(Bedeutung). în acest punct ar putea să apară complicităţile la care tocmai 
aţi făcut aluzie. Aşa se face de pildă că: 

1) Pentru a izola sensul (Sinn sau Bedeutung) de enunţul sau intenţia 
de semnificare (Bedeutungs-lntention) care “animă” enunţul, Husserl este 
nevoit să distingă riguros între faţa semnificantă (sensibilă), căreia îi 
recunoaşte originalitatea, dar pe care o exclude din problematica sa logico- 
gramaticală, şi faţa sensului semnificat (inteligibilă, ideală, “spirituală”). Poate 
ar fi mai bine să cităm aici un pasaj din Ideen I: “Adoptăm ca punct de plecare 
distincţia bine cunoscută între faţa sensibilă şi carnală, ca să spunem aşa, 
a expresiei şi faţa sa non-sensibilă, ‘spirituală’. Nu trebuie să ne angajăm 
într-o discuţie foarte riguroasă asupra primeia, nici asupra modului în 
care cele două feţe se unesc. E de la sine înţeles că prin chiar acest fapt, am 
desemnat titlurile unor probleme fenomenologice care nu sînt lipsite de 
importanţă. Vom avea în vedere exclusiv ‘semnificarea’ (bedeuten) şi 
Bedeutung. La origine, aceste cuvinte nu se raportează decît la sfera 
lingvistică (sprachliche Sphăre), la cea a “faptului-de-a-exprima” (des 
Ausdruckens). Dar nu putem nicidecum evita, şi acesta e un pas tot atît de 
important în ordinea cunoaşterii, să lărgim semnificaţia acestor cuvinte şi 
să le impunem o modificare potrivită care să le permită să se aplice într-un 
anume fel întregii sfere noetico-noematice; deci tuturor actelor, fie ele 
împletite (verflochten) sau nu cu acte de exprimare. Aşa se face că am vorbit 
noi înşine fără încetare, în cazul tuturor trăirilor intenţionale, de ‘sens’ 
(Sinn), cuvînt care totuşi este în general echivalent cu Bedeutung. Pentru 
mai multă precizie, păstrăm mai degrabă cuvîntul Bedeutung pentru vechea 
noţiune, mai ales în turnura complexă de ‘Bedeutung logică’ sau ‘expresivă’. 
Cît despre cuvîntul ‘sens’, continuăm să-l folosimîn extensiunea sa cea mai 
largă”. Astfel, că e sau nu “semnificat” ori “exprimat”, că e sau nu “împletit” 
cu un proces de semnificare, “sensul” este o idealitate, inteligibilă sau 
spirituală, care poate eventual să se unească cu faţa sensibilă a unui 
semnificant, dar care în sine nu are nici o nevoie de asta. Prezenţa sa, 
sensul ori esenţa sa de sens, este de gînditîn afara acestei împletiri din clipa 
în care fenomenologul, asemeni semiologului, pretinde că se referă la o 
unitate pură, la o faţă riguros identificabilă a sensului sau a semnificatului. 

2) Acest strat al sensului sau al semnificatului pur trimite, explicit la 
Husserl, iar cel puţin implicit în practica semiotică, la un strat al sensului 
pre-lingvistic sau pre-semiotic (pre-expresiv, spune Husserl) a cărui prezenţă 
ar putea fi gîndită în afara şi înaintea travaliului diferanţei, în afara şi 
înaintea procesului sau sistemului semnificării. Aceastadin urmă ar veni doar 
să pună sensul în lumină, să-l traducă, să-l transporte, să-l comunice, să-l 
încarneze, să-l exprime etc. Un astfel de sens - care e atunci, în ambele cazuri, 
sensul fenomenologic şi în ultimă instanţă tot ce se dă în mod originar 
conştiinţei în intuiţia perceptivă - nu ar fi aşadar de la bun început în 
poziţie de semnificant, înscris în ţesătura relaţionară şi diferenţială care ar 
face deja din el o trimitere, o urmă, un gramme, o spaţiere. Metafizica a 
constat întotdeauna, am putea s-o demonstrăm, în voinţa de a se smulge 
diferanţei prezenţa sensului, sub acest nume sau sub un altul; şi de fiecare 
dată cînd pretindem că decupăm sau izolăm riguros o regiune sau un strat 
al sensului pursau ale semnificatului pur, facem acelaşi gest. Şi în ce fel putea 
o semiotică să se dispenseze pur şi simplu de orice recurs la identitatea 
semnificatului? Se face atunci din raportul între sens şi semn, sau între 
semnificat şi semnificant, un raport de exterioritate: mai mult, ultimul 
devine, ca la Husserl, exteriorizarea (Aeusserung) sau exprimarea (Ausdruck) 
celui dintîi. Limbajul este determinat ca expresie - punere în afară a intimităţii 
unui înăuntru - şi regăsim aici toate dificultăţile şi presupoziţiile de care 
vorbeam mai înainte cu privire la Saussure. Am încercat să arăt în altă 
parte consecinţele care leagăîntreaga fenomenologie de acest privilegiu al 
expresiei, de excluderea “indicării” în afara sferei limbajului pur (a “logicităţii” 
limbajului), de privilegiul necesar acordat vocii etc., şi asta încă din Cercetările 
logice, remarcabil proiect de “gramatică pură logică” care este cu mult mai 
important şi mult mai riguros, totuşi, decît toate proiectele de “gramatică 
generală raţională” ale secolelor XVII şi XVIII franceze la care se referă în prezent 
anumiţi lingvişti moderni. 

- Dacă limbajul este întotdeauna o “expresie”, şi ca atare închiderea 
sa este demonstrată, în ce măsură şi prin ce tip de practică poate fi 
depăşită această expresivitate? In ce măsură non-expresivitatea ar fi 
semnificantă? Nu cumva ar figramatologia o “semiologie” non-expresivă 
pe bază de notaţii logico-matematice mai degrabă decît lingvistice? 

- Aş fi tentat să răspund aici într-o manieră aparent contradictorie. 
Pe de o parte, expresivismul nu poate fi niciodată pur ş i simplu depăşit, pentru 
că e imposibil să reduci acest efect de diferanţă care este structura de 
opoziţie simplă înăuntru-înafară şi acest efect al limbajului care îl împinge 
să se reprezinte el însuşi ca re-prezentare ex-presivă, traducere în afară a ceea 
ce era constituitînăuntru. Reprezentarea limbajului ca “expresie” nu este o 
prejudecată accidentală, e un fel de amăgire structurală, ceea ce Kant ar fi 
numit o iluzie transcendentală. Aceasta se modifică în funcţie de limbi, epoci, 
culturi. Fără nici o îndoială, metafizica occidentală constituie o solidă 
sistematizare a acesteia, dar cred că ar fi prea mult şi imprudent dacă ne-am 
grăbi să-i atribuim exclusivitatea. Pe de altă parte, şi invers, aş spune că, dacă 

expresivismul nu poate fi pur şi simplu şi o dată pentru totdeauna depăşit, 
expresivitatea este de fapt dintotdeauna deja depăşită, că vrem sau nu, că 
ştim sau nu. în măsura în care ceea ce numim “sens” (de “exprimat”) este 
deja în întregime constituit dintr-o ţesătură de diferenţe, în măsura în care 
există deja un text, o reţea de trimiteri textuale la a/tetexte, o transformare 
textuală în care fiecare “termen” pretins “simplu” este marcat de urma 
altuia, interioritatea prezumată a sensului este deja lucrată de propriul său 
în-afară. Ease poartă dintotdeauna dejaîn afara sa. Ea e deja diferită (de sine) 
(diffărante de soi) înaintea oricărui act de exprimare. Şi numai cu această 
condiţie ea poate constitui o sintagmă sau un text. Doar cu această condiţie 
poate fi “semnificantă”. Din acest punct de vedere, n-ar trebui poate să ne 
întrebăm în ce măsură non-expresivitatea ar fi semnificantă. Doar non- 
expresivitatea poate fi semnificantă pentru că, la limită, nu există semnificaţie 
decît dacă există sinteză, sintagmă, diferanţă şi text. Iar noţiunea de text, 
gîndită cu toate implicaţiile sale, este incompatibilă cu noţiunea univocă de 
expresie. Bineînţeles, cînd se spune că doar textul este semnificant, a fost 
deja transformată valoarea de semnificanţă şi de semn. Căci, dacă înţelegem 
semnul în închiderea sa clasică cea mai severă, trebuie să spunem contrariul: 
semnificaţia este expresie; textul, care nu exprimă nimic, este nesemnificativ 
etc. Gramatologia, ca ştiinţă a textualităţii, n-ar fi atunci o “semiologie” non- 
expresivă decît cu condiţia să transformăm conceptul de semn şi să-l 
smulgem expresivismului său congenital. 

Ultima parte a întrebării dumneavoastră este şi mai dificilă. E clar că 
reticenţa, chiar rezistenţa opusă notaţiei logico-matematice, a fost 
întotdeauna semnătura logocentrismului şi a fonologismului aşa cum au 
dominat ele metafizica şi proiectele semiologice şi lingvistice clasice. Critica 
scrierii matematice non-fonetice (de exemplu a proiectului leibnizian de 
“caracteristică”) de către Rousseau, Hegel etc., se regăseşte nu întîmplător 
la Saussure, la care merge mînă-n mînă cu preferinţa declarată pentru 
limbile naturale (cf. Cursul, p. 57). O gramatologie care ar rupe cu acest 
sistem de presupoziţii ar trebui aşadar, într-adevăr, să elibereze 
matematizarea limbajului, să ia act şi de faptul că “practica ştiinţei nu a 
încetat de fapt niciodată să conteste imperialismul Logos- ului, de exemplu 
făcînd apel, dintotdeaunaşi din ceîn ce mai mult, la scrierea non-fonetică”*. 
Tot ceea ce a legat dintotdeauna logos- ul de phone s-a găsit limitat de 
matematică, al cărei progres este întru totul solidar cu practica unei înscrieri 
non-fonetice. Asupra acestui principiu şi asupra acestei sarcini 
“gramatologice”, nu există, cred, nici o îndoială. Darextinderea notaţiilor 
matematice, şi în general a formalizării scrierii, trebuie să fie foarte lentă 
şi foarte prudentă, dacă vrem cel puţin ca ea să se înstăpînească efectiv asupra 
domeniilor care-i erau pînă acum sustrase. Un travaliu critic asupra limbilor 
“naturale” prin mijlocirea limbilor “naturale”, o întreagă transformare 


* Cf. De la grammatologie, pp. 12. (N.R.). 

internă a notaţiilor clasice, o practică sistematică a schimburilor între 
limbile şi scrierile “naturale” ar trebui, mi se pare, să pregătească şi să 
însoţească o asemenea formalizare. Sarcină infinită, căci va fi întotdeauna 
imposibil, din raţiuni esenţiale, să reducemîn mod absolut limbile naturale 
şi notaţiile non-matematice. Trebuie de asemenea să nu neîncredemîn chipul 
“naiv” al formalismului şi matematismului, care, în metafizică, să nu uităm, 
au avut ca funcţie secundară să completeze şi să confirme teologia 
logocentrică pe care, pe de altă parte, o puteau contesta. Astfel, la Leibniz, 
proiectul de caracteristică universală, matematică şi non-fonetică, este 
inseparabil de o metafizică a simplului şi prin asta a existenţei intelectului 
divin*, a logos -ului divin. 

Progresul efectiv al notaţiei matematice însoţeşte deconstrucţia 
metafizicii, reînnoirea profundă a matematicii înseşi şi a conceptului de 
ştiinţă al cărui model a fost dintotdeauna. 

- Dat fiind faptul că punerea în cauză a semnului este o punere în cauză 
a ştiinţificităţii, în ce măsură gramatologia este sau nu o “ştiinţă”? 
Consideraţi că anumite lucrări semiotice, şi, dacă da, care, se apropie de 
proiectul gramatologic? 

- Gramatologia trebuie să deconstruiască tot ceea ce leagă conceptul 
şi normele ştiinţificităţii de onto-teologie, de logocentrism, de fonologism. 
E un travaliu imens şi interminabil care trebuie fără încetare să evite ca 
transgresarea proiectului clasic al ştiinţei să recadă în empirismul pre- 
ştiinţific. Asta presupune un fel de dublu registru !n practica gramatologică: 
trebuie deopotrivă mers dincolo de pozitivismul sau de scientismul metafizic 
şi accentuat ceea ce în travaliul efectiv al ştiinţei contribuie la a o elibera 
de ipotecile metafizice care apasă asupra definirii şi mişcării sale încă de 
la originea ei. Trebuie urmăritşi consolidat ceea ce, în practica ştiinţifică, 
a început deja dintotdeauna să exceadă închiderea logocentrică. De aceea 
nu există răspuns simplu la întrebarea dacă gramatologia este sau nu o 
“ştiinţă”. Aş spune într-un cuvînt că ea înscrie ş i de-limitează ştiinţa; ea 
trebuie să facă să funcţioneze în mod liber şi riguros în propria sa scriere 
normele ştiinţei; încă o dată, ea marchează şi în acelaşi timp destinde limita 
care închide cîmpul ştiinţificităţii clasice. 

Din acelaşi motiv, nu există travaliu semiotic ştiinţific care să nu servească 
gramatologia. Şi vom putea întotdeauna întoarce motivele gramatologice 
pe care ştiinţa le produce într-un discurs semiotic împotriva presupoziţiilor 
sale metafizice. Tocmai plecînd de la motivul formalist şi diferenţial prezent 


* “Dar, în prezent, e suficient să remarc faptul că fundamentul caracteristicii mele este şi acela 
al demonstraţiei existenţei lui Dumnezeu; căci ideile simple sînt elementele caracteristicii, 
iar formele simple sînt sursa lucrurilor. Or, eu susţin că toate formele simple sînt compatibile 
între ele. E o propoziţie a cărei demonstraţie nu aş putea-o da fără a explica îndelung 
fundamentele caracteristicii. Dar, dacă ea e înţeleasă, urmează că natura lui Dumnezeu care 
cuprinde toate formele simple luate în absolut, este posibilă. însă am demonstrat mai sus 
că Dumnezeu este doar în măsura în care este posibil. Deci există. Ceea ce trebuia 
demonstrat” (Scrisoare către prinţesa Elisabeth, 1678). 

în Cursul lui Saussure putem critica psihologismul, fonologismul, excluderea 
scriiturii care nu sînt mai puţin prezente în el. Tot aşa, în glosematica lui 
Hjelmslev, critica psihologismului saussurian, neutralizarea substanţelor de 
exprimare - şi deci a fonologismului -, “structuralismul”, “imanentismul”, 
critica metafizicii, tematica jocului etc., toate acestea, dacă am trage toate 
consecinţele din ele, ar trebui să excludă o întreagă conceptualitate 
metafizică naiv folosită (cuplul expresie/conţinut în tradiţia cuplului 
semnificant/semnificat; opoziţia formă/substanţă aplicată fiecăruia dintre 
cei doi termeni precedenţi; “principiul empiric” etc.)*. Putem spune a 
priori că în orice propoziţie sau în orice sistem de cercetare semiotică - şi 
aţi putea mai bine decît mine să citaţi exemple mai actuale - presupoziţii 
metafizice coabitează cu motive critice. Şi asta prin simplul fapt că locuiesc 
pînăla un anumit punct în acelaşi limbaj sau mai degrabă în aceeaşi limbă. 
Gramatologia arfi fără îndoială mai puţin o altă ştiinţă, o nouă disciplină 
însărcinată cu un nou conţinut, cu un nou domeniu bine determinat, cît 
practica vigilentă a acestui partaj textual. 


* De la grammatologie, p. 83 sq, (N.R.) 

Poziţii* 

> 


Convorbire cu Jean-Louis Houdebineşi GuyScarpetta 


La transcrierea acestei convorbiri, care a avut loc în 
77 iunie 1971, au fost adăugate anumite completări. 

7. Cîteva note adăugate deJacques Derrida. Ele sînt 
menite să precizeze anumite puncte pe care 
improvizaţia a trebuit să le neglijeze. 

2. Note ale redacţiei. Ele localizează, în textele lui 
Derrida, anumite analize care permit lămurirea unor 
implicaţii ale convorbirii, evitarea unei dezvoltări sau, 
mai adesea, evidenţierea întîrzierii şi confuziei care 
marchează anumite obiecţii recente. 

3. Fragmente dintr-un schimb de scrisori care a 
urmat discuţiei. 


J.-L. H. - Pentru a deschide această convorbire, am putea eventual 
începe, ca de la un punct de insistenţă în acest text care nu a încetat să se 
scrie şi să se citească aici sau dincolo de mai mulţi ani -, am putea eventual 
începe iar de la acest “cuvînt” sau de la acest “concept” de diferanţă “care 
nu este (...) riguros vorbind nici un cuvînt, nici un concept”; şi deci de la 
această conferinţă pronunţată pe 27 ianuarie 1968, reluată în acelaşi an 
în Theorie d’ensemble: vorbeaţi acolo de strîngerea în “mănunchi" a 
diferitelor direcţii pe care cercetarea dumneavoastră le putuse urma pînă 
atunci, de sistemul general al economiei lor, anunţînd chiar posibilitatea, 
referitor la “eficacitatea acestei tematici a diferanţei”, de a fi “depăşită" 
(“relevee”), aceasta trebuind într-adevăr “să se preteze ea însăşi, dacă nu 
la înlocuirea sa, cel puţin la înlănţuirea sa într-un lanţ pe care nu îl va fi 
guvernat niciodată cu adevărat”. 

Aţi putea atunci preciza, cel puţin cu titlu de introducere la această 
convorbire, cum stau lucrurile cu orientarea actuală a cercetării 
dumneavoastră, a cărei eficacitate s-a dovedit într-adevăr imediat de o 
importanţă considerabilă în cîmpul ideologic al epocii noastre, cum stau 
lucrurile cu dezvoltarea acestei economii generale care a putut să se 
marcheze de curînd în trei texte, simptome poate ale unei noi diferenţieri 
a mănunchiului: lectura dumneavoastră a Numerelor lui Sollers, în 


* Publicat în Promesse, nr. 30-31, toamna şi iarna lui 1971. Notele redacţiei sînt reproduse. 

“Diseminarea”, apoi (dar aceste două texte sînt contemporane unul cu 
celălalt) “Dubla întrunire”, şi în sfîrşit “Mitologia albă”? 

- Motivul diferanţei, cînd se marchează cu un a tăcut 1 , nu poate fi luat 
într-adevăr nici cu titlu de “concept”, nici numai cu titlu de “cuvînt”. 
încercasem să demonstrez asta. Ceea ce nu-l împiedică să producă efecte 
conceptuale şi concretitudini verbale sau nominale. Care sînt de altfel, şi nu 
ne dăm imediat seama de asta, deopotrivă imprimate şi fracturate de pecetea 
acestei “litere”, de travaliul neîncetat al straniei sale “logici”. “Mănunchiul” 
pe care-l amintiţi este un punct de încrucişare istorică şi sistematică; e mai 
ales imposibilitatea structurală de aînchide această reţea, de a-i opri ţeserea, 
de a-i trasa o margine care să nu fie o nouă marcă. Nemaiputînd să se 
impună ca un cuvînt-atotputemic sau ca un concept-atotputemic, barînd orice 
raport cu teologicul, diferanţa se vede prinsă într-un travaliu pe care îl 
antrenează de-a lungul unui lanţ de alte “concepte”, de alte “cuvinte”, de 
alte configuraţii textuale; şi poate voi aveaîn curînd ocazia să indic de ce 
alte “cuvinte” sau alte “concepte” s-au impus pe urmă sau simultan; şi de 
ce a trebuit să le fie dată valoare de insistenţă (de pildă cele de gramme, 
de rezervă, de începere, de urmă, de spaţiere, de blanc (sens alb, sînge alb, 
fără alb, o sută de alburi, asemănător [sens blanc, sang blanc, sans blanc, 
cent blancs, semblant]) 2 de supliment, de pharmakon, de margine-marcă- 
marcă [marge-marque-marche*] etc.). Prin definiţie, lista nu are o închidere 
taxinomică; cu atît mai puţin constituie un lexic. Mai întîi, deoarece nu sînt 
atomi, ci mai degrabă puncte de condensare economică, locuri de trecere 
consacrate pentru un mare număr de mărci, creuzete ceva mai efervescente. 
Apoi, efectele lor nu se întorc numai asupra lor printr-un fel de auto- 
afectare fără deschidere, ci se propagă în lanţ pe totalitatea practică şi 
teoretică a unui text, într-un mod de fiecare dată diferit. Notez în trecere: 


1. “Ea se propune printr-o marcă mută, printr-un monument tacit, aş spune chiar printr-o 
piramidă, gîndindu-mă astfel nu numai la forma literei atunci cînd se imprimă ca majusculă, 
ci la acel text din Enciclopedia lui Hegel în care corpul semnului este comparat cu piramida 
egipteană”.“La differance”, in Thiorie de l’ensemble, p.42. [Reluat în Marges de la 
philosophie, Ed. de Minuit, 1972, p. 4.] Această aluzie este dezvoltată într-un eseu 
contemporan (“Le puits et la pyramide. Introduction a la semiologie de Hegel”, ianuarie 
1968, in Hegel etla pensie moderne, P.U.F. [Reluat în Marges..., p. 79] care opune de 
asemenea discursul logos- ului care trage adevărul atoatevorbitordin străfundul unui puţ, 
scriiturii care se marchează, mai veche decît adevărul, pe frontispiciul unui monument (N.R.). 

2. Cf. “La double săance” ( TelQuel, nr. 40-41 [Reluatîn La dissimination, Ed. Du Seuil, 1972]) 
(N.R.). 

* La marche nu înseamnă, în context gramatologic, nici treaptă, nici marş şi nici mers, 
echivalente care, e limpede, în seria marcă-margine, nu au nici o funcţiune semnificantă. 
La marche înseamnă aici marcă, dar în sensul vechi al cuvîntului, acela de provincie de graniţă, 
margine aşadar a unui teritoriu pe care e presupusă că îl apără şi pe care îl negociază cu 
un posibil în-afară. Seria marque-marge-marche devine atunci marcă (marcare, remarcă, 
înscriere)-ma^me(margine, limită, bordură, lizieră)-marcă (ţinut de graniţă, frontieră) şi, 
în forma aceasta, acest lanţ de substituiri sau de coliziuni genetice poate fi producător de 
sens. (n. tr.) 

cuvîntul “depăşită” (relevee), în fraza pe care o citaţi, nu are, din cauza 
contextului său, sensul mai tehnic pe care i-l dau pentru a traduce şi 
interpreta noţiunea hegeliană de Aufhebung. Dacă ar exista o definiţie a 
diferanţei, ar fi tocmai limita, întreruperea, distrugerea depăşirii 
pretutindeni unde ea operează 3 . Miza este aici enormă. Am zis Aufhebung 
hegeliană, aşa cum o interpretează un anumit discurs hegelian, căci e de 
la sine înţeles că dublul sens al conceptului de Aufhebung ar putea fi scris 
altfel. De unde proximitatea sa cu toate operaţiile care sînt purtate 
împotriva speculaţiei dialectice a lui Hegel. 

Ceeace mă interesam acel moment, ceea ce încerc să urmăresc pe alte 
căi acum este, în acelaşi timp cu o “economie generală”, un fel de strategie 
generală a deconstrucţiei. Aceasta ar trebui să evite să neutralizeze pur şi 
simplu opoziţiile binare ale metafizicii şi în acelaşi timp să locuiască pur 
şi simplu în cîmpul închis al acestor opoziţii, confirmîndu-l. 

Trebuie aşadar propus un dublu gest, conform unei unităţi deopotrivă 
sistematice şi oarecum deplasate faţă de ea însăşi, o scriitură dedublată, 
adică multiplicată de ea însăşi, ceea ce am numit, în “Dubla întrunire”, o 
dublă ştiinţă 4 : pe de o parte, traversarea unei faze de răsturnare. Insist mult 
şi neîncetat asupra necesităţii acestei faze a răsturnării poate prea iute 
discreditată. A face loc acestei necesităţi înseamnă a recunoaşte că, într-o 
opoziţie filosofică clasică, nu avem de aface cu coexistenţa paşnică a unui 
vis-ă-vis, ci cu o ierarhie violentă. Unul din cei doi termeni îl comandă pe 
celălalt (axiologic, logic etc.), ocupă o poziţie mai înaltă. A deconstrui 
opoziţia înseamnă mai întîi a răsturna ierarhia, la un moment dat. A neglija 
această fază de răsturnare înseamnă a uita structura conflictuală şi 
subordonantă a opoziţiei. înseamnă aşadar a trece prea repede, fără a păstra 
nici o legătură cu opoziţia anterioară, lao neutralizare care, practic, arlăsa 
cîmpul anterior în funcţiune, s-ar priva de orice mijloc de a interveni în mod 
efectiv în el. Se ştie care au fost dintotdeauna efectele practice (îndeosebi 
politice) ale salturilor imediat dincolo de opoziţii şi ale protestelorîn forma 
simplă a lui nici/nici. Cînd spun că această fază este necesară, cuvîntul fază 
nu este poate cel mai riguros. Nu e vorba aici de o fază cronologică, de un 
moment dat sau de o pagină pe care am putea-o întoarce într-o bună zi 


3. De la grammatologie, p. 40, “De l’economie restreinte 4 l'ăconomie generale” in L’ăcriCure 
ec la diffărence, şi passim. (N .R.) 

4. Cf. şi “Ladifferance”, p. 58 [Marges..., p. 20], “Les deux ecritures”, “L’ecriture etl’economie 
generale”, “La transgression du neutre et le deplacement de I'Aufhebung’, in L’ăcritureet 
la diffârence (text despre Bataille, p. 385 sq.), “ Ousia ecgrammt, Note sur une note de 
Sein und Zeic" [reluat în Marges..., p. 31] (referitor la “fisurile” “textului metafizic”: 
“două texte, două mîini, două priviri, două ascultări"... “raportul între cele două texte... 
nu se poate în nici un fel oferi lecturii în forma prezenţei, presupunînd că ceva s-ar putea 
vreodată oferi leccuriiîntr-o astfel de formă” (pp. 256-7).) Cît despre acest “dublu registru 
în practica grammatologică” şi despre raportul său cu ştiinţa, cf. “Semiologie et 
grammatologie”, (convorbire cu Julia Kristeva) in Informations sur les Sciences sociales, 
VII 3, 1968, mai ales p. 148. [Cf. supra] (N.R.). 

pentru a trece pur şi simplu la altceva. Necesitatea acestei faze e structurală 
şi e aşadar aceea a unei analize interminabile: ierarhia opoziţiei duale se 
reconstituie întotdeauna. Spre deosebire de autorii a căror moarte nu 
aşteaptă decesul, momentul răsturnării nu este nicicînd un timp mort. 

Acestea fiind spuse - şi pe de altă parte a ne mărgini la această fază, 
înseamnă a opera încă pe terenul şi în interiorul sistemului deconstruit. 
De aceea trebuie, tocmai prin această scriitură dublă, stratificată, decalată 
şi decalantă, să fie marcată distanţa între inversiunea care aşează cu josul 
în sus, deconstruieşte genealogia sublimatoare sau idealizatoare, şi 
emergenţa iruptivă a unui nou “concept”, concept a ceeace nu se mai lasă, 
nu s-a lăsat niciodată cuprins în regimul anterior. Dacă această distanţă, 
această dublă faţă (biface) sau acest difazaj (biphasage), nu mai poate fi 
înscris decît într-o scriitură bifidă (bifide) (şi asta e valabil în primul rînd 
pentru un nou concept de scriitură care provoacă o răsturnare a ierarhiei 
vorbire/scriere, precum şi aîntregului său sistem aferent, şi în acelaşi timp 
permite unei scriituri să distoneze în interiorul însuşi al vorbirii, 
dezorganizînd astfel întreaga întocmire datăşi invadînd întreg cîmpul), nu 
se mai poate marca decît în cîmpul textual pe care l-aş numi grupat: la limită, 
e cu neputinţă să determinăm o poziţie înăuntrul său; un text uniliniar, o 
poziţie punctuală 5 , o operaţie semnată de un singur autor sînt prin definiţie 
incapabile să practice această distanţă. 

Prin urmare, pentru a marca mai bine această distanţă (Diseminarea, 
textul care poartă acest titlu, pentru că îmi puneţi o întrebare privitoare 
la asta, e o explorare sistematică şi care mizează pe “distanţă” (ecart), pătrat 
(came), lărgime (carrure), hartă (carte), cartă (charte), patru (quatre) etc.), 
au trebuit analizate, făcute să lucreze, în textul istoriei filosofiei, precum 
şi în textul zis “literar” (de exemplu cel al lui Mallarmă), anumite mărci, 
să spunem (am semnalat cîteva dintre ele înainte, mai sînt încă multe altele), 
pe care le-am numit prin analogie (subliniez) indecidabile, adică unităţi de 
simulacru, de “false” proprietăţi verbale, nominale sau semantice, care nu 
se mai lasă înţelese în opoziţia filosofică (binară) şi care totuşi o locuiesc, 
îi rezistă, o dezorganizează, dar fără a constitui vreodată un al treilea 
termen, fără ca niciodată să dea loc unei soluţii în forma dialecticii 
speculative ( pharmakon nu este nici leacul, nici otrava, nici binele nici răul, 
nici înăuntrul nici în-afara, nici vorbirea nici scrierea; suplimentul nu este 
nici un mai-mult nici un mai-puţin, nici un în-afară nici întregirea unui 
înăuntru, nici un accident, nici o esenţă etc.; himenul nu este nici confuzia 
nici distincţia, nici identitatea nici diferenţa, nici consumarea nici 
virginitatea, nici vălul nici dezvăluirea, nici înăuntrul nici în-afara etc.; 
gramme nu este nici un semnificant nici un semnificat, nici un semn nici 
un lucru, nici o prezenţă nici o absenţă, nici o afirmaţie nici o negaţie etc.; 


5. Despre poziţie ş i punctualitate, cf. “La parole soufflăe”, in L’âcriture etla diffârence, p. 292. 
Asupra criticii punctualităţii, cf. “La voixet le phânomtne” şi “Ousia et gramme” (N.R.). 
Voi adăuga: semnătura este distanţată, de ea însăşi. 

spaţierea nu este nici spaţiu nici timp; începerea (l’entame) nu este nici 
integritate (iniţiată) a unui început sau a unei tăieturi simple nici simpla 
secundaritate. Nici/nici înseamnă deopotrivă ori sau mai degrabă; marca 
este de asemenea limita marginală, marca (la marche) etc.). De fapt, eu 
încerc să îndrept operaţia critică tocmai împotriva reaproprierii neîncetate 
a acestui travaliu al simulacrului într-o dialectică de tip hegelian (care merge 
pînă la a idealiza şi la “a semantiza” această valoare de travaliu), idealismul 
hegelian constînd în a depăşi opoziţiile binare ale idealismului clasic, în a-i 
rezolva contradicţia într-un al treilea termen care vine să depăşească 
(aufheben), să nege depăşind, idealizînd, sublimînd într-o interioritate 
anamnezică (Errinerung), internînd diferenţa într-o prezenţă la sine. 

Deoarece raportul cu Hegel trebuie şi el elucidat - muncă dificilă ce 
rămîneîn mare parte încă în faţa noastră şi oarecum interminabilă, cel puţin 
dacă vrem să-l desfăşurăm cu rigoare şi minuţiozitate -, am încercat să 
disting diferanţa (al cărei a marchează, între alte trăsături, caracterul 
productiv şi conflictual) de diferenţa hegeliană. Iar asta tocmai în punctul 
în care Hegel, în Logica mare, nu determină diferenţa ca şi contradicţie 6 
decît pentru a o putea rezolva, interioriza, depăşi, conform procesului 
silogistic al dialecticii speculative, în prezenţa la sine a unei sinteze onto- 
teologice sau onto-teleologice. Diferanţa trebuie să semneze (într-un 
punct de proximitate aproape absolută cu Hegel, cum am subliniat, cred, 
în această expunere şi în alte părţi 7 : totul se joacă aici, şi în modul cel mai 
decisiv, în ceea ce Husserl numea “nuanţe subtile” sau Marx “micrologie”) 
punctul de ruptură cu sistemul lui Aufhebung ş\ al dialecticii speculative. 
Această conflictualitate a diferanţei 8 , pe care n-o putem numi contradicţie 
decît cu condiţia s-o demarcăm printr-un lung travaliu de aceea a lui 


6. “Diferenţaîn general este deja contradicţia în sine (Der Unterschied uberhaupt ist schon 
derWiderspruch an sich”) (11, 1, cg. 2 C). Nemailăsîndu-se subsumată pur şi simplu sub 
generalitatea contradicţiei logice , diferanţa ( proces de diferenţiere) permite să se ţină seama 
în mod diferenţiat de modurile eterogene ale conflictualităţii sau, dacă vreţi, ale 
contradicţiilor. Dacă am vorbit mai des de conflicte de forţe decît de contradicţie, e mai 
întîi din neîncredere critică faţă de conceptul hegelian de contradicţie (Widerspruch) 
care, în plus, după cum indică numele său, este făcut pentru a fi rezolvat în interiorul 
discursului dialectic, în imanenţa unui concept capabil de propria sa exterioritate, şi de a-l 
avea pe în-afara-sa în-preajma-sa. A reduce diferanţa la diferenţă înseamnă a rămîne 
mult în urma acestei dezbateri. A cărei elipsă se exprimă, de pildă, într-o astfel de formulă: 
“Scripţie contra-dicţie de recitit (Seription contra-diction â relireŢ (“Dissămination”, II, 
Critique, 262, p. 245 şiîn “La pharmacie de Platon” (II, p.49 [Dissămination, p. 182 şi 403]. 
Astfel, definit, “indecidabilul”, care nu este contradicţia în forma hegeliană a contradicţiei, 
situează, într-un sens riguros freudian, inconştientul opoziţiei filosofice, inconştientul 
insensibil la contradicţie aşa cum aparţine ea logicii vorbirii, a discursului, a conştiinţei, 
a prezenţei, a adevărului etc. 

7. “La differance”, p. 59 [Marges..., p. 21 ]. Cf. şi discuţia care a urmat, în Bulletin de la Societă 
frangaise de philosophie (N.R.). 

8. Asupra caracterului ireductibil conflictual al diferanţei şi al alterităţii care se înscrie aici, 
cf., între multe alte locuri, “La diffărance”, [Marges..., p. 8, 21]. Cît despre raportul cu 
dialectica, cf. de exemplu L’icriture etla diffârence, p. 364. 

Hegel, nelăsîndu-se niciodată în întregime depăşită (relevee), ea îşi 
marchează efectele în ceea ce eu numesc text în general, într-un text care 
nu se ţine în ungherul cărţii sau al bibliotecii şi nu se lasă niciodată 
guvernat de un referent în sens clasic, de un lucru sau de un semnificat 
transcendental care i-ar regla întreaga mişcare. După cum bine vedeţi, nu 
recurg de dragul liniştirii sau reconcilierii la marca “diferanţă” în locul 
sistemului diferenţei-şi-contradicţiei. 

Atunci, într-adevăr - urmez în continuare întrebarea dumneavoastră -, 
în acest lanţ deschis al diferanţei, al “suplimentului”, al “scriiturii”, al lui 
“gramme” ş i “pharmakon”, al “himenului” etc., s-a inserat motivul sau, 
dacă preferaţi, “conceptul”, operatorul de generalitate numit diseminare. Asta 
s-a făcut mai ales, o ştiţi prea bine, prin mişcarea unei lecturi într-un anume 
fel co-operantă a Numerelor, lui Sollers, în textul din Critique pe care l-aţi 
amintit. Diseminare a nu vrea să spună nimicîn ultimă instanţă şi nu se poate 
adunaîntr-o definiţie. N-o s-o iau de la capăt aici şi de aceea prefer să trimit 
la travaliul textelor. Dacă nu putem rezuma diseminarea, diferanţa seminală, 
în conţinutul său conceptual, e pentru că forţa şi forma disrupţiei sale 
străpung orizontul semantic. Atenţia faţă de polisemie sau politematism 
constituie fărăîndoială un progres în raport cu liniaritatea unei scriituri sau 
a unei lecturi monosemice, preocupate de a se ancora în sensul tutore, în 
semnificatul principal al textului, chiar în referentul său major. Totuşi, 
polisemia ca atare se organizează în orizontul implicit al unei resorbţii 
unitare a sensului, chiar al unei dialectici - Richard vorbeşte de o dialectică 
în lectura sa tematică a lui Mallarmă, Ricoeur de asemenea, în al său Eseu 
despre Freud( iar hermeneutica lui Ricoeur, teoria sa a polisemiei, are o mare 
afinitate cu critica tematică, Richard o recunoaşte), al unei dialectici 
teleologice şi totalizante care trebuie să permită la un moment dat, oricît de 
îndepărtat arfi acest moment, să se strîngă totalitatea unui text în adevărul 
sensului său, ceea ce constituie textul ca expresie, ca ilustrare, şi anulează 
deplasarea deschisă şi productivă a lanţului textual. Diseminarea, dimpotrivă, 
pentru a produce un număr non-finit de efecte semantice, nu se lasă readusă 
nici la un prezent cu origine simplă (“Diseminarea”, “Dubla întrunire”, 
“Mitologia albă” sînt re-puneri în scenă practice ale tuturorfalselor plecări, 
începuturi, incipituri, titluri, exergi, pretexte fictive etc.: decapitări) nici la o 
prezenţă escatologică. Ea marchează o multiplicitate ireductibilă şi generativă. 
Suplimentul şi turbulenţa unei anumite lipse fracturează limita textului, 
interzic formalizarea sa exhaustivă şi îngrăditoare sau cel puţin taxinomia 
saturantă a temelor sale, a semnificatului său, a voinţei-sale-de-a-spune. 

Mizăm aici, bineînţeles, pe asemănarea întîmplătoare, pe înrudirea de 
pur simulacru între semeşi semen. Nu există între ele nici o comunicare de 
sens. Şi totuşi, în acest derapaj şi în această coliziune de pură exterioritate, 
accidentul produce un fel de miraj semantic: devierea voinţei-de-a-spune, 
efectul-său-reflex în scriitură începe să pună lucrurile în mişcare. 

Am încercat să re-scriu, săînscriu şi să relansez schemele acestui regim 
motoral prisosului-lipsă, şi nu să-l formalizezîn neutralitatea unui discurs 

critic (am spus de ce o formalizare exhaustivă, în sens clasic, este 
imposibilă 9 , iar “Dubla întrunire” este o “critică” deconstructivă a noţiunii 
de “critică”). E vorba de a re-marca, în “Diseminarea” ca şi în “Dubla 
întrunire” (aceste douătexte sîntcu totul inseparabile), o nervură, un pliu, 
un unghi care săîntrerupătotalizarea: într-un anumit loc, unul cu o formă 
bine determinată, nici o serie de valenţe semantice nu se mai poate închide 
sau aduna laolaltă. Nu că ar fi deschisă spre o bogăţie inepuizabilă a sensului 
sau spre transcendenţa unui exces semantic. Prin acest unghi, acest pliu, 
acest re-pliu al unui indecidabil, o marcă marchează deopotrivă marcatul 
şi marca, locul re-marcat al mărcii. Scriitura care, în acest moment, se re- 
marchează pe ea însăşi (cu totul altceva decît o reprezentare de sine) nu 
mai poate fi numărată în lista temelor (ea nu este o temă şi nu poate în 
nici un caz să devină una), ea trebuie să-i fie sustrasă (scobitură) şi 
adăugată (relief). Scobitura este relieful, dar lipsa şi prisosul nu se pot 
niciodată stabiliza în plenitudinea unei forme sau a unei ecuaţii, în 
corespondenţa imuabilă a unei simetrii sau a unei omologii. Nu pot relua 
aici travaliul încercat în aceste două texte vizînd pliul, blancul, himenul, 
marginea, lustra, coloana, unghiul, pătratul, aria, supranumărul etc. 
Există întotdeauna, printre altele, acest rezultat teoretic: o critică a simplului 
conţinut (critică tematică, fie ea de stil filosofic, sociologic, psihanalitic, 
care ar lua tema, manifestă sau ascunsă, plină sau goală, ca substanţa 
textului, ca obiectul său sau ca adevărul său ilustrat) nu poate evalua în 
mai mare măsură anumite texte (sau mai degrabă structura anumitor 
scene textuale) decît o critică pur formalistă care nu s-ar interesa decît de 
cod, de purul joc al semnificantului, de înlănţuirea tehnică a unui text-obiect 
şi ar neglija efectele genetice sau înscrierea (“istorică”, dacă vreţi) a textului 
citit şi a noului text pe care îl scrie ea însăşi. Aceste două insuficienţe sînt 
riguros complementare. Ele nu pot fi definite fără o deconstrucţie a 
retoricii clasice şi a filosofiei sale implicite: am schiţat-o în “Dublaîntrunire” 
şi am încercat să o sistematizez în “Mitologia albă”. Critica structuralismului 
formalist este întreprinsă încă de la primele texte din Scriitura şi diferenţa. 

G.S. - Tot pentru a contribui la situarea istorică a acestei convorbiri, 
am putea în egală măsură evoca această reuniune care s-a ţinut la Cluny 
în aprilie 1970, deoarece, deşi absent, aţi fost în permanenţă prezent 
(citat sau discutat în intervenţii uneori foarte contradictorii) în acest 
colocviu al cărui obiect era raportul între “Literatură şi ideologii”. 

J.-L H.- In axa acestei întrebări deschise de Scarpetta, şi pentru că acest 
punct a fost evocat la Cluny, îmi voi permite să reiau problema confruntării 
reflecţiei dumneavoastră cu filosof a lui Heidegger. In textul deja citat, 
“Diferanţa”, vorbiţi despre “meditaţia heideggeriană ca find de neocolit”: 
prin ce anume această meditaţie, aşa cum se desfăşoară ea într-adevăr în 
sînul “epocii” noastre, vi se pare “de neocolit”? Şi deoarece, pe de altă parte, 


9. Cf. L'âcricure ec la diffărence, passim. “La diffărance”, pp. 50-51; “La mythologie blanche, 
passim [Marges..., p. 11 şi 247] (N.R.). 

nu o declaraţi “de neocolit” decît pentru a o traversa, aţi putea preciza cîteva 
din motivele care vă incită să nu vă opriţi deloc la ea? 

- Sînteţi îndreptăţiţi să vă referiţi la acel Colocviu. Tocmai i-am citit 
Actele. E vorba acolo, mi se pare, de un eveniment foarte important, de 
un eveniment deopotrivă teoretic şi politic. Cît despre raporturile dintre 
“literatură” şi “ideologie”, putem găsi acolo numeroase intervenţii şi o 
elucidare considerabilă care cred că vor face lucrurile să avanseze. 

întrebările dumneavoastră sînt multiple şi dificile. De unde să încep? 
Să revin la ceea ce m-a pus în cauză? Credeţi că mai e necesar? 

J.-L. H. - Asta ar permite poate să se risipească anumite neînţelegeri şi, 
cum tocmai aţi spus, să facă, încă puţin, “să avanseze lucrurile”. 

- Bine. Fireşte, nu doream să scot în evidenţă aici ceea ce a putut să mă 
privească de-a lungul unei dezbateri care, din fericire, a fost departe de a 
se rezuma la atîta şi la care, după cum ştiţi, am regretat mult că n-am putut 
să particip direct. Dacă răspund la întrebările dumneavoastră, e aşadar mai 
ales pentru a distinge între interogaţiile sau obiecţiile care mi-au fost 
adresate. Unele, precum cele ale Christinei Glucksmann, sînt vizibil menite, 
fără agresivitate confuză şi neputincioasă, să facă posibilă lectura şi 
discuţia. Le voi răspunde îndată, o voi face de altfel de fiecare dată cînd 
un schimb se va prezenta în aceste condiţii, şi cînd voi fi cel puţin în 
măsură să contribui cu ceva. Cu ocazia altor intervenţii care mi s-au părut 
întîrziate sau regresive, voi aminti doar anumite puncte de altfel elementare. 

în treacăt fie spus, am aflat, citind asta cel puţin de două ori, că 
“gîndirea” mea (citez, fireşte) este “în plină evoluţie”. Nu trebuie oare să 
mă bucur de asta 10 ? E adevărat că aceste enunţuri sîntîn mod necesar emise 
dintr-un loc în care trebuie să ştii cu precizie la ce scadenţă sau la ce 
cotitură să aştepţi această “evoluţie”, şi cu ce escatologie să o măsori. 
Aş trage toate foloasele de pe urma acestor încurajări, binevoitoare 
într-un caz, sentenţioase în celălalt, dacă valoarea de “evoluţie” nu mi s- 
ar fi părut întotdeauna suspectă în toate presupoziţiile pe care le 
adăposteşte (e marxistă, spuneţi-mi?) şi mai ales dacă nu m-aş fi îndoit 
întotdeauna foarte mult de “gîndire”. Nu, e vorba de deplasări textuale al 
căror curs, formă şi necesitate nu au nimic de a face cu “evoluţia” “gîndirii” 
sau cu teleologia unui discurs. Cu destul de mult timpîn urmă, permiteţi-mi 
s-o amintesc, am riscat această frază, adică am scris- o, deoarece travaliul 
tăcut al italicelor şi al ghilimelelor nu ar trebui să i se sustragă, cum seîntîmplă 
prea adesea (şi în loc să ne întrebăm doar asupra conţinutului gîndurilor, 
ar trebui de asemenea să analizăm maniera în care textele sînt făcute): 


10. Mă bucur cu atît mai mult cu cît, pare-se (dar nu cred nimic din toate astea), într-alt loc, 
s-ar crede deja contrariul. Nu cred nimic din toate astea pentru că ar însemna să 
supraveghez înnoirile teoretice precum ploaia, chiar să doresc să instaurez un anotimp 
al premiilor teoretice (ceea ce la urma urmei ar reprezenta o anumită idee despre ceea 
ce ar însemna producţia şi consumul în acest domeniu). Asta ar însemna de fapt o 
necunoaştere vulgar empiristă a sistematicii textuale, a necesităţii, a formelor şi a timpului 
dezvoltării sale. 

"Intr-un anume fel, “gîndirea” nu vrea să spună nimic” v . “Gîndirea” 
(ghilimele: cuvîntul “gîndire” şi ceea ce numim “gîndire”), asta nu înseamnă 
nimic: e vidul substanţiat al unei idealităţi foarte derivate, efectul unei 
diferanţe de forţe, autonomia iluzorie a unui discurs sau a unei conştiinţe 
căreia trebuie să-i deconstruim ipostaza, să-i analizăm “cauzalitatea” etc. 
în primul rînd. în al doilea rînd, fraza se citeşte astfel: dacă există gîndire - 
există şi e tot atît de suspect, din motive critice analoage, să recuzăm 
insistenţa oricărei “gîndiri” -, ceea ce vom continua să numim gîndire şi care 
va desemna de exemplu deconstrucţia logocentrismului, asta nu vrea să 
spună nimic, nu mai provine din “voinţa-de-a-spune”. Pretutindeni unde 
operează, “gîndirea” nu vrea să spună nimic. 

Ajung astfel la rezerva nuanţată a Christinei Glucksmann: “istorie 
concepută prea liniar ca istorie a sensului”, “concepţie a istoriei latentă... care 
pare că subestimează, pentru a nu spune că şterge, lupta materialismului şi 
idealismului...” (p. 240). Trebuie oare să amintesc că acel ceva împotriva căruia, 
încă de la primele texte pe care le-am publicat, am încercat să sistematizez critica 
deconstructivă, e tocmai autoritatea sensului, ca semnificat transcendental 
sau ca te/os, altfel spus a istoriei determinate în ultimă instanţă ca istorie a 
sensului, istorie în reprezentarea sa logocentrică, metafizică, idealistă (revin 
asupra acestor cuvinte într-o clipă) şi pînă în mărcile complexe pe care ea a 
putut să le lase în discursul heideggerian? Nu vreau să mă întind aici şi nici 
să dau referinţe, ideea pe care tocmai am formulat-o poate fi citită la fiecare 
pagină. Mi se poate aşadar reproşa că sînt insistent, chiar monoton, dar nu 
prea văd cum mi se poate atribui un concept al istoriei ca “istorie a sensului”. 
La drept vorbind, rădăcina neînţelegerii este poate aceasta: sînt considerat 
proprietara ceea ce analizez, în speţă un concept metafizic de istorie ca istorie 
ideală, teleologică etc. Cum acest concept este mult mai general răspîndit 
decît s-ar crede, şi cu siguranţă cu mult dincolo de filosofiile etichetate 
drept “idealiste”, mă îndoiesc mult de conceptul de istorie; iar mărcile 
acestei neîncrederi, asupra cărora vom avea fără îndoială ocazia să revenim, 
pot să fi provocat neînţelegeri de primă lectură. 

Cît despre liniarism, ştiţi bine că nu este punctul meu forte 12 . L-am asociat 
întotdeauna şi foarte precis cu logocentrismul, cu fonocentrismul, cu 


11. De la grammacologie, p. 142 (N.R.). 

12. Intre numeroase alte locuri, cf. De la grammacologie, toată prima parte, passim (şi de 
exemplu: “Modelul enigmatic al liniei este aşadar întocmai ceea ce filosofia nu putea să 
vadă atunci cînd avea ochii deschişi asupraînlăuntrului propriei sale istorii. Această beznă 
se risipeşte puţin în momentul în care liniaritatea - care nu este pierderea sau absenţa, 
ci refularea gîndirii simbolice pluri-dimensionale - îşi slăbeşte opresiunea deoarece începe 
să sterilizeze economia tehnică şi ştiinţifică pe care a favorizat-o îndelung. De multă vreme, 
într-adevăr, posibilitatea sa a fost structural solidară cu cea a economiei, a tehnicii şi a 
ideologiei. Această solidaritate apare în procesele de tezaurizare, de capitalizare, de 
sedentarizare, de ierarhizare, de formare a ideologiei de către clasa celor care scriu sau 
mai degrabă care dispun de scribi”(pp. 128-9) şi “Ousia et grammă”, mai ales in fine 
(“O scriitură excedînd tot ceea ce istoria metafizicii a cuprins în linia sa, în cercul său, în 
timpul şi în spaţiul său”) (N.R.). 

semantismul şi cu idealismul. Nu numai că nu am crezut niciodată în 
autonomia absolută 13 a unei istorii ca istorie a filosofiei, în sensul unui 
hegelianism de convenţie, daram încercat cu regularitate să repun filosofia 
în scenă, într-o scenă pe care ea n-o guvernează şi pe care istoricii clasici 
ai filosofiei, în Universitate şi aiurea, au judecat-o uneori puţin cam rigid. 
De aceea nu eram obişnuit cu bănuielile pe care le-a formulat Christine 
Glucksmann. 

"... să subestimeze, pentru a nu spune că şterge, lupta materialismului 
şi idealismului”? Dar, dimpotrivă, să fim serioşi, asta mă interesează mult 
şi are, de foarte multă vreme, o importanţă pe care n-am putea-o 
supraestima. Mă interesează mult chiar şi anumite forme de materialism 
zis “mecanist”, din care mai există fără îndoială mult de luat. E probabil 
să nu fi avut de propus nimic foarte original şi specific inedit în această 
privinţă. In acest caz, sînt prea puţin locvace şi e fără îndoială ceea ce se 
regretă. Vedeţi, ceea ce mi s-a părut necesar şi urgent, în situaţia noastră 
istorică, e o determinare generală a condiţiilor de emergenţă şi a limitelor 
filosofiei, ale metafizicii, a tot ce o poartă şi a tot ce ea poartă. E tot ce 
se adună laolaltă - nu pot să spun mai mult aici despre asta - sub acest 
titlu de logocentrism pe care l-am propus în Despre gramatologie simultan 
cu proiectul de deconstrucţie. E aici o solidă unitate istorică şi sistematică 
pe care trebuie mai întîi s-o determinăm ca atare dacă nu vrem să ne înşelăm 
de fiecare dată cînd pretindem că reperăm emergenţe, rupturi, tăieturi, 
mutaţii etc 14 . Logocentrismul este de asemenea, în mod fundamental, un 
idealism. El e matricea idealismului. Idealismul este reprezentarea sa cea 
mai directă, forţa cel mai constant dominantă. Iar demontarea 
logocentrismului este simultan - a fortiori- o deconstrucţie a idealismului 
sau a spiritualismului în toate variantele lor. Nu e vorbaîntr-adevăr aici de 
“a şterge” “lupta” împotriva idealismului. Acum, bineînţeles, logocentrismul 
este un concept mai larg decît cel de idealism, căruia îi serveşte ca bază 
debordantă. Mai larg şi decît cel de fonocentrism. El constituie un sistem 
de predicate dintre care unele pot întotdeauna să se întîlneascăîn filosofii 
care îţi spun non-idealiste, chiar anti-idealiste. Mînuirea conceptului de 
logocentrism este aşadar delicată şi uneori neliniştitoare. 

Vreţi acum să spunem cîteva cuvinte despre cealaltă categorie de obiecţii 
prezentate la colocviul de la Cluny? Deoarece m-am explicat cu privire la asta 
şi deoarece găsesc formula mai degrabă comică, nu voi reveni asupra 


13. Dare adevărat că mă interesează mult istoria filosofiei în “autonomia sa relativă”. Asta 
îmi pare indispensabil: critica teoretică este şi un “discurs” (e forma sa specifică), iar dacă 
trebuie să se articuleze riguros pe o practică mai generală, trebuie să ţină seama de 
formaţiunea discursivă cea mai puternică, cea mai întinsă, cea mai durabilă, cea mai 
sistematică a “culturii” noastre. Doar cu această condiţie vom evita improvizaţia empiristă, 
falsele descoperiri etc., şi vom da un caracter sistematic deconstrucţiei. 

14. îmi permit să trimit asupra acestui punct la “La mythologie blanche”, Poâtique 5, p. 18 
şi “Le puitsetla pyramide”, pp. 28-29,în Hegelecla pensâe moderne , P.U.F. [Marges..., 
p. 257-82-3]. 

“refuzului istoriei” pe care unii ar vrea să mi-l atribuie (p. 230). Nu pot nici 
să reiau rînd cu rînd toate propoziţiile a căror confuzie, trebuie să o spun, 
m-a derutat (de exemplu aceasta: “Gramatica derrideană se ‘modelează’, în 
liniile sale mari, pe metafizica heideggeriană, pe care încearcă să o 
‘deconstruiască’ substituind ‘prezenţei logos-ului’ anterioritatea unei urme; 
ea se constituie ca onto-teologie plecînd de la urma ca ‘fond’, ‘fundament’ 
sau ‘origine’ (p. 225). Cum să te modelezi pe ceea ce deconstruieşti? Se poate 
vorbi atît de simplu de metafizica heideggeriană? Dar, mai ales (pentru că 
aceste două eventualităţi nu sînt absurde în sine, chiar dacă sînt astfel de 
această dată), n-am repetat oare fără încetare - şi voi îndrăzni s-o spun, 
n-am demonstrat - că urma nu este nici un fond, nici un fundament, nici 
o origine, şi că ea nu poate în nici un caz să dea naştere unei onto-teologii 
manifeste sau deghizate? E adevărat că această confuzie care constă în a 
întoarce împotriva textelor mele critici despre care se uită însă că au fost găsite 
în aceste texte şi împrumutate din ele, această confuzie fusese deja cel 
puţin simulată de cititori puţin mai avertizaţi, dacă nu mai bine preveniţi. 

N-am spus niciodată, pe de altă parte, că “demersul saussurian” este, 
în principiul sau în întregul său, “logocentrist” sau “fonocentrist”. 

Travaliul meu de lectură nu are această formă (cînd încerc să descifrez 
un text, nu mă întreb tot timpul dacă voi sfîrşi prin a răspunde da sau nu 
într-un mod nediferenţiat, cum se face în Franţa în anumite epoci ale 
istoriei şi în general duminica). La fel ca oricare alt text, cel al lui Saussure 
nu este omogen. Am analizat în el un strat “logocentrist” şi “fonocentrist”, 
într-adevăr (care nu fusese degajat şi a cărui eficienţă este considerabilă), 
dar pentru a arăta deîndată că el constituia o contradicţie în proiectul 
ştiinţific al lui Saussure, aşa cum este el lizibil şi aşa cum l-am considerat 
eu. Nu pot să refac aici demonstraţia 15 . 

Nu am identificat niciodată, de aproape sau de departe, cum se 
insinuează din motive ce rămîn de analizat, scriitura cu mitul. înţeleg aici 
conceptul de scriitură aşa cum am încercat să-l determin. Invers, m-am 
interesat uneori de gestul prin care filosofia excludea scriitura din cîmpul 
său sau din cîmpul raţionalităţii ştiinţifice pentru a o menţine într-un în-afară 
care I ua, uneori, forma mitului. Această operaţie am examinat-o, în special 
în “Farmacia lui Platon”, iar asta mă obliga la a găsi căi noi şi nu putea 
proveni nici din mitologie, bineînţeles, nici din conceptul filosofic de 
ştiinţă 16 . E vorbaîn special de a deconstruiîn mod practic opoziţia filosofică 
între filosofie şi mit, între logos şi mythos. Asta nu se poate face, practic, 
insist, în mod textual, decît pe căile unei a/te scriituri, cu riscurile pe care 
acest fapt le comportă. Neînţelegerea despre care vorbim este unul dintre 
ele. Mă tem ca acestea să nu se agraveze şi mai mult. 


15. Cf. Mai ales De la grammatologie, p. 65 sq. şi “Semiologie et grammatologie”. 

16. Mi se va permite să amintesc aici că primul text pe care l-am publicat privea în special 
problema scriiturii ca şi condiţie a ştiinţificităţii (Introduction a L’Origine delagiomitrie, 
de Husserl, P. U. F., 1962). 

Deprecierea, deprecierea scriiturii: nu era evident vorba - căci asta ar fi 
în contradicţie cu întregul context - de a ridica scriitura din ceea ce aş 
considera, eu, ca depreciere a sa. Deprecierea este tocmai reprezentarea 
scriiturii, a situaţiei sale în ierarhia filosofică (sus/jos). Şi aici, sînt unii care 
îmi atribuie ceea ce eu de fapt denunţ, ca şi cum ar fi mai puţin grăbiţi să 
mă critice sau să mă discute cît să se pună mai întîi în locul meu pentru a 
o face. Era vorba aşadar, cu această valoare de depreciere sau de cădere, 
despre ceeacefilosofia(şi tot ce face sistem cu ea) credea că face, înţelegea 
să facă operînd de la o instanţă de viaţă prezentă sieşi în logos-ul său, de 
plenitudine ontologicăsau de origine: întocmai acel cevaîmpotriva căruia 
s-a definit operaţia deconstructivă. Iar noţiunea de “cădere”, care este 
întru totul complementară aceleia de “origine”, va fi fost o ţintă permanentă, 
în Despre gramatologie ş i în alte părţi. în consecinţă, nu am luat niciodată 
pe seama mea tema unei scriituri supratemporale (supralapsaire) care s-ar 
fi prăbuşit, prin nu ştiu ce păcat originar, în cîmpul decăzut şi degradat al 
istoriei. Dimpotrivă. Acest fapt fiind prea evident pentru oricine vrea să 
înceapă să citească, nu insist şi reiau discuţia privind raportul cu Heidegger. 

După cum aţi amintit în întrebarea dumneavoastră, îmi menţin ideea 
că textul lui Heidegger este pentru mine de o extremă importanţă, că el 
constituie un pas înainte inedit, ireversibil şi ale cărui resurse critice sînt 
încă departe de a fi fost exploatate în întregime. 

Acestea fiind spuse - pe lîngă ceea ce face ca din diferite motive şi, cred, 
în multe privinţe, ceea ce scriu, să spunem, să nu semene cu un text de filiaţie 
heideggeriană (nu pot să analizez acest fapt prea îndelung aici) -, am marcat, 
foarte explicit şi, se va putea verifica, în toate eseurile pe care le-am 
publicat, o distanţă în raport cu problematica heideggeriană. Distanţa 
marcată are de-a face mai ales cu aceste concepte de origine şi de cădere 
despre care tocmai am vorbit. Printre altele, am analizat-o cu privire la timp, 
“orizont transcendental al întrebării asupra fiinţei”, în Sein undZeit, adică 
într-un punct strategic decisiv 17 . Această distanţă intervine de asemenea, 
în mod corelativ, referitor la valoarea de propriu (proprietate, a propria, 
apropriere, toată familia lui Eigentlichkeit, Eigen, Ereignis) careeste poate 
firul cel mai continuu şi cel mai dificil al gîndirii heideggeriene. (Precizez 


17. După citarea unui pasaj din Heidegger asupra lui Fallen şi Verfallen: “Oare opoziţia între 
originar şi derivat nu este propriu-zis metafizică? Oare căutarea unei arhiim general, oricare 
ar fi precauţiile cu care e înconjurat acest concept, nu este operaţia esenţială a metafizicii? 
Presupunînd că l-am putea sustrage, în ciuda unor prezumţii tari, oricărei alte provenienţe, 
nu mai rămîne ceva platonism în Verfallen? De ce să determinăm ca şi cădere trecerea de 
la o temporalitate la o alta? Şi de ce să calificăm temporalitatea ca autentică - sau proprie 
(eigentlich) - şi ca inautentică - sau improprie - de vreme ce orice preocupare etică a fost 
suspendată? Am putea multiplica aceste întrebări în jurul conceptului de finitudine, al 
punctului de plecare în analitica existenţială a Dasein- ului, justificat prin enigmatica 
proximitate la sine sau identitate cu sine a celui care se întreabă (§ 5) etc. Dacă am ales 
săinterogăm opoziţia care structurează conceptul de temporalitate, e pentru că întreaga 
analitică existenţială conduce aici.” (“Ousia et gramme”, pp. 254-5) [Marges..., 
p. 73-74] (N.R.). 

cu această ocazie, şi în trecere, că am criticat în mod explicit şi această 
valoare de proprietate şi de autenticitate originară, chiar cu asta am 
început, dacă pot spune aşa: vă puteţi aşadar mira de încrîncenare sau de 
monotonie, dar nu puteţi în mod serios să mă faceţi să spun contrariul 
(“Gramatologia, ştiinţă generală a ‘arhi-urmei’, se prezintă atunci ca o 
gîndire explicativă a mitului originilor. Căutare, nu a 'originilor istorice’, 
ci a originalului, a adevăratului, a etimonului autentic întotdeauna deja 
prezent care îl ocultează”. E. Roudinesco, p. 223. Aici contrasensul capătă 
proporţii grandioase). Pretutindeni unde se impuneau valorile de 
proprietate, de sens propriu, de proximitate la sine, de etimologie etc., cu 
privire lacorp, la conştiinţă, lalimbaj, la scriitură etc., am încercat să analizez 
dorinţa şi presupoziţiile metafizice care erau implicate în toate acestea. 
Ne putem deja da seama de asta în “Cuvîntul suflat” (1965), dar şi în toate 
celelalte texte. “Mitologia albă” sistematizează critica etimologismului în 
filosofie şi în retorică 18 . Fireşte, pentru a reveni la Heidegger, punctul cel 
mai decisiv şi cel mai dificil rămîne fără îndoială cel al sensului, al 
prezentului şi al prezenţei. Am propus, foarte schematic, în “Ousia şi 
grarpme” 19 , o problematică sau mai degrabă un fel de grilă de lectură a 
textelor lui Heidegger din această perspectivă. E un travaliu imens şi aici 
lucrurile nu vor fi niciodată simple. Cum nu pot formula, în cursul unei 
convorbiri cum este aceasta, decît, să spunem, impresii de parcurs, am 
uneori sentimentul că problematica heideggeriană este apărarea cea mai 
“profundă” şi cea mai “puternică” a ceea ce încerc să pun în chestiune sub 
titlul de gîndire a prezenţei. 

Ne-am îndepărtat din fericire de confuzia analogistă foarte preocupată: 
1) să reducă pur şi simplu deconstrucţiagramatologică la un heideggerianism 
de confecţie din care nu s-a înţeles efectiv nimic; 2) să insinueze că în 
Heidegger nu este nimic mai mult decît ideologia germană dintre cele două 
războaie: reducţie simptomatică pentru un anumit mod de lectură; 3) să 
insinueze că Heidegger are rezerve faţă de psihanaliză numai pentru că e 
“evreiască” (ceea ce ar da de gîndit, prin contagiune atmosferică (un element 
de analiză ca ori care altul), că oricine întîrzie citindu-l cu atenţie pe Heidegger 
rămîne suspect în această privinţă. Insistenţa opiniei (cf. l’Humanite din 
12/9/69, şi dublul protest care a urmat, publicat opt zile mai tîrziu, în 
l’Humanite din 19/9/69, reluat în Tel Quel nr. 39, şi dezvoltat după toate 
implicaţiile sale în Tel Quel nr. 40) va sfîrşi prin a mă face să devin conştient 
de un antisemitism fără îndoială încă prea visceral). E vorba aici, pentru a 
concluziona, de o derivă care se întreţine pe ea însăşi, o proiecţie fascinată 
care ia o întorsătură din ce în ce mai defăimătoare. Ascult acest tip de 
discurs de cîtăva vreme deja, cu o anumită atenţie, mai mult sau mai puţin 
şovăielnică. Şi observînd o anumită tăcere. Nu trebuie abuzat de el. 


18. Poăcique 5, pp. 2-8 [Marges..., p. 251-7 sq.] Şi întreaga punere la punct a notei 7 în 
"La double seance” I, Tel Quel, 41 [La dissămination] (N.R.). 

19. "Ousia ecgramme”, p. 256 sq. [Marges..., p. 75 sq. (N.R.) 

Să-i lăsăm aşadar în pace, dacă vreţi, pe aceşti doctori în genealogii 
ştiinţifice sau filiaţii ideologice. Studenţii vor învăţa în preajma lor că 
pentru Heidegger, dialectica este de esenţă evreiască (p. 189) sau că 
Platon este un moştenitor al stoicilor şi al epicurienilor (“Ştiinţa literelor 
(elemente simple) sau grammatike techn'e fondată de stoici şi epicurieni, 
reluată de Platon, teoretizată de Aristotel...” (p. 221 ) 20 . Vedeţi, ceea ce mi 
se pare că lipseşte unei astfel de “problematici a narativului”, e putinţa de 
a reflecta ceea ce constituie propria sa teză ca ne-narabilă. Arfi semnat 
Borges o povestire atît de ciudată? Vai... 

G.S. - Am putea eventual reveni la ceea ce aţi spus referitor la istorie. 
Măgîndesc la acest text din Despre gramatologie în care spuneţi: “Cuvîntul 
‘istorie’ a Fost fără îndoială întotdeauna asociat cu schema liniară a 
derulării prezenţei". Concepeţi posibilitatea unui concept de istorie care 
ar scăpa “schemei liniare a derulării prezenţei”? Ar exista după 
dumneavoastră posibilitatea a ceea ce Sollers numeşte, de pildă, “istorie 
monumentală”, adică o istorie concepută nu ca “schemă liniară”, ci ca o 
serie practică stratificată, diferenţiată, contradictorie, adică o istorie care 
să nu fie nici monistă nici istoricistă? 

- Bineînţeles. Ceea ce nu trebuie să credităm, o repet, e conceptul 
metafizic de istorie. E conceptul istoriei ca istorie a sensului, despre care 
vorbeam mai înainte: istorie a sensului producîndu-se, dezvoltîndu-se, 
realizîndu-se. In mod liniar, după cum aminteaţi: în linie dreaptă sau 
circulară. Tocmai de aceea, de altfel, “închiderea metafizicii” nu poate să 
aibă forma unei linii, adică forma pe care filosofia i-o recunoaşte, în care 
ea se recunoaşte. închiderea metafizicii nu este mai ales un cerc delimitînd 
un cîmp omogen, omogen cu sine înăuntrul său, şi al cărui în-afară ar fi 
aşadar şi el omogen. Limita are forma unor falii mereu diferite, a unor 
separări, cărora toate textele filosofice le poartă marca sau cicatricea. 

Caracterul metafizic al conceptului de istorie nu este legat numai de 
liniaritate, ci de un întreg sistem de implicaţii (teleologie, escatologie, 
acumulare conservatoare şi interiorizantă a sensului, un anumit tip de 
tradiţionalitate, un anumit concept de continuitate, de adevăr etc.). Nu este 
prin urmare un predicat accidental de care ne-am putea debarasa printr-un 
soi de ablaţiune locală, fără o deplasare generală a organizării, fără a face 
să lucreze sistemul însuşi. Mi s-a pututîntîmpla să vorbesc foarte repede de 
“concept metafizic”. Dar nu am crezut niciodată că au existat concepte 
metafizice în ele însele. Nici un concept nu este de altfel el însuşi 21 şi, în 
consecinţă, nu este, în sine, metafizic, în afara întregului travaliu textual în 
care se înscrie. Asta explică faptul că, formulînd anumite rezerve cu privire 
la conceptul “metafizic” de istorie, mă servesc foarte des de cuvîntul “istorie” 


20. Dintre cele două comunicări la care trimit aici, aceea din care extrag acest ultim citat nu 
este, mi se pare, în ciuda atîtor contra-sensuri şi incertitudini (să zicem şcolăreşti), cea 
mai insuficientă dintre ele. Trebuie s-o recunosc cu onestitate şi să evit amalgamul. 

21. Cf. “La differance”, p. 49. [Marges..., p. 11]. 

pentru a-i reînscrie semnificaţia 22 şi pentru a produce un alt concept sau un 
alt lanţ conceptual al “istoriei”: istorie într-adevăr “monumentală, 
stratificată, contradictorie”; dar şi istorie care implică o nouă logică a 
repetiţiei şi a urmei, pentru că nu prea poate să existe istorie fără aşa ceva. 

Trebuie totuşi recunoscut că acest concept de istorie, prin forţa 
predicatelor despre al căror sistem vorbeam mai înainte, poate fi 
întotdeauna reapropriat de către metafizică. De exemplu: trebuie mai 
întîi distins între istoria generală şi conceptul general de istorie. întreaga 
critică atît de necesară pe care a propus-o Althusser conceptului “hegelian” 
de istorie şi noţiunii de totalitate expresivă etc., urmăreşte să demonstreze 
că nu există o singură istorie, o istorie generală ci istorii diferite \n tipul, 
ritmul, modul lor de înscriere, istorii decalate, diferenţiate etc. La asta, ca 
şi la conceptul de istorie pe care Sollers îl numeşte “monumental”, am 
subscris întotdeauna 23 . 


22. Un exemplu: “Dacă termenul “istorie” n-arcomportaîn el motivul unei reprimări finale a 
diferenţei, s-ar putea spune că doar diferenţele pot fi de la bun început şi în întregime ‘istorice’. 
Ceea ce se scrie diferanţă, va fi aşadar mişcarea de joc care ‘produce’, prin ceea ce nu e doar 
o activitate, aceste diferenţe, aceste efecte de diferenţă. Asta nu înseamnă că diferanţa care 
produce diferenţele este înaintea lor, într-un prezent simplu şi în sine nemodificat, in-diferent. 
Diferanţa este ‘originea’ non-plină, non-simplă, originea structurată şi diferindă (diffârante) 
a diferenţelor. Numele de origine nu i se mai potriveşte aşadar. [...] Păstrînd cel puţin schema, 
dacă nu şi conţinutul exigenţei formulate de Saussure, vom desemna prin diferanţă 
mişcarea conform căreia limba, sau orice cod, orice sistem de trimiteri în general se 
constituie în mod ‘istoric’ ca ţesătură de diferenţe. ‘Se constituie’, ‘se produce’, ‘se creează’, 
‘mişcare’, ‘istoric’ etc., trebuind să fie înţelese dincolo de limba metafizică în care sînt prinse 
laolaltă cu toate implicaţiile lor. Ar trebui arătat de ce conceptele de producţie, asemeni 
celor de constituire şi de istorie, rămîn din acest punct de vedere complice cu ceea ce e pus 
aici în discuţie, dar asta m-ar antrena astăzi prea departe - spre teoria reprezentării 
‘cercului’ în care părem închişi - şi nu le folosesc aici, ca pe multe alte concepte, decît din 
comoditate strategică şi pentru a iniţia deconstrucţia sistemului lor în punctul actualmente 
cel mai decisiv.” Ibid., pp. 50-51, [Marges, p. 12-2]cf. şi, de exemplu, “La double s£ance”, 

I Tel Quel, 41, pp. 9-10 (La dissâmination, p. 235-6]. Asupra disimetriei acestei deconstrucţii, 
cf. mai ales notele 18 şi 19. 

23. în răspunsul meu improvizat, uitasem că întrebarea lui Scarpetta numea şi istoricismul. 
Bineînţeles, critica istoricismului sub toate formele sale îmi pare indispensabilă. Ceea ce 
am învăţat mai întîi din această critică la Husserl (de la Filosofia ca ştiinţă riguroasă la 
Originea geometriei: această critică îl vizează întotdeauna pe Hegel, fie direct, fie prin 
Dilthey), care, după cîte ştiu, a fost primul care a formulat-o sub acest nume şi din punctul 
de vedere al unei exigenţe teoretice şi ştiinţifice (matematice mai ales), mi se pare că rezistă 
în schema sa argumentativă, chiar dacă în ultimă analiză ea se sprijină pe o teleologie 
istorică a adevărului în privinţacăreiaîntrebarea trebuie pusă din nou. Aceasta ar deveni: 
putem oare critica istoricismul în numele a altceva decît adevărul şi ştiinţa (valoare de 
universalitate omnitemporalitate, infinitate a valorii etc.); şi cum stau lucrurile cu ştiinţa 
cînd am pus în discuţie valoarea metafizică de adevăr etc.? Cum să reînscriem efectele 
ştiinţei şi ale adevărului? Acest rezumat rapid pentru a remarca faptul că în cursul 
convorbirii noastre numele lui Nietzsche nu a fost pronunţat. Să fie oare întîmplător? 
Referitor la ce vorbim chiar în acest moment, ca şi la tot restul, Nietzsche e pentru mine, 
după cum ştiţi, o referinţă foarte importantă. In sfîrşit, e de la sine înţeles că nu e vorba 
în nici un caz de a ţine un discurs împotriva adevărului sau împotriva ştiinţei (e imposibil 
şi absurd, ca orice acuzaţie inflamată pe acest subiect). Nu pentru a reveni naiv la un 

Pun un alt tip de întrebare: plecînd de la ce nucleu semantic minimal 
vom mai numi încă "istorii” aceste tipuri de istorie eterogene, ireductibile 
etc.? Cum se determină acest minimum pe care trebuie să-l aibă ele în 
comun? Nu cumva li se conferă numele comun de istorie din pură convenţie 
sau din pură confuzie? Aici se reintroduce chestiunea sistemului predicatelor 
esenţiale pe care o evocam mai sus. Socrate întreabă ce este ştiinţa. I se 
răspunde: există această ştiinţă, apoi aceeaşi apoi cealaltă. Socrate insistă 
pentru a avea un răspuns sărac care, punînd capăt enumeraţiei empirice, 
să-i spună cum stau lucrurile cu ştiinţificitatea ştiinţei, şi de ce numim ştiinţe 
aceste diferite ştiinţe. Numai că întrebînd cum stau lucrurile cu istoricitatea 
istoriei, care permite să numim istorii acele istorii ireductibile la realitatea 
unei istorii generale, nu e vorba de a reveni la o întrebare de tip socratic. 
E vorba mai degrabă de a arăta că riscul reaproprierii metafizice e 
ineluctabil, că el apare foarte repede, deîndată ce se pune întrebarea 
asupra conceptului sau a sensului, sau a esenţialităţii care îl regleazăîn mod 
necesar. Deîndată ce se pune întrebarea asupra istoricităţii istoriei - şi cum 
s-o evităm dacă mînuim un concept pluralist sau eterogenist al istoriei? -, 
sîntem provocaţi să răspundem printr-o definiţie de esenţă, de quidditate, 
să reconstituim un sistem de predicate esenţiale, şi sîntem îndemnaţi să 
rearanjăm fondul semantic al tradiţiei filosofice. Tradiţie a filosofiei care 
înseamnă întotdeauna, şi pînă la urmă, a înţelege istoricitatea pe un fond 
ontologic. Prin urmare, trebuie nu doar să ne întrebăm care este “esenţa” 
istoriei, istoricitatea istoriei, ci “istoria” “esenţei” în general. Iar dacă vrem 
să marcăm o ruptură între un oarecare “nou concept de istorie” şi problema 
esenţei istoriei (ca şi a conceptului pe care îl reglează), problema istoriei 
esenţei şi a istoriei conceptului, în cele din urmă a istoriei sensului fiinţei, 
măsuraţi travaliul care rămîne de făcut. 

Acestea fiind zise, pentru conceptul de istorie, ca pentru orice alt 
concept, nu se poate opera o mutaţie simplă şi instantanee, chiar ştergînd 
un cuvînt din vocabular. Trebuie elaborată o strategie a travaliului textual 
care în fiecare moment împrumută un cuvînt vechi din filosofie pentru a-l 
demarca imediat de ea. La asta făceam aluzieînainte vorbind de gest dublu 
sau de dublă stratificare. Trebuie pe de o parte răsturnat conceptul tradiţional 
de istorie şi în acelaşi timp marcată distanţa, vegheat ca el să nu poată fi, 
din cauza răsturnării şi prin simplul fapt al conceptualizării, reapropriat. Trebuie 


empirism relativist sau sceptic analizăm sistematic valoarea de adevăr ca homoiosis sau 
adaequatio, ca şi certitudine a cogito-u\u\ (Descartes, Husserl), sau ca şi certitudine opusă 
adevărului în orizontul cunoaşterii absolute (Fenomenologia spiritului) sau în sfîrşit ca 
aletheia, scoatere din ascundere sau prezenţă (repetiţie heideggeriană) (cf. mai ales 
De la grammatologie, p. 232, “La differance”, Thăorie d’ensemble, p. 45 [Marges..., 
p. 7]. Voi repeta, deci, lăsînd acestei propoziţii şi formei acestui verb toate puterile lor 
diseminatorii: trebuie adevărul (il faut la vâritâ). Celor care (se) înşeală avîndu-l mereu 
pe buze sau purtîndu-l la butonieră. Asta e legea. Parafrazîndu-I pe Freud, care o spune 
despre penisul prezent/absent (dar e acelaşi lucru), trebuie recunoscut în adevăr 
“prototipul normal al fetişului”. Cum să ne lipsim de el? 

produsă o nouă conceptualizare, desigur, dar dîndu-ne bine seama că 
tocmai conceptualizarea, şi de una singură, poate reintroduce exact ce am 
vrea să “criticăm”. De aceea, acest travaliu nu poate fi un travaliu pur 
“teoretic” sau “conceptual” sau “discursiv”, vreau să spun acela al unui discurs 
în întregime reglat de esenţă, sens, adevăr, voinţă-de-a-spune, conştiinţă, 
idealitate etc. Ceea ce numesc text este de asemenea ceea ce înscrie şi 
debordează “practic” limitele unui astfel de discurs. Există un astfel de text 
general pretutindeni unde (adică pretutindeni) acest discurs şi ordinea sa 
(esenţă, sens, adevăr, voinţă-de-a-spune, conştiinţă, idealitate etc.) sînt 
debordate, adică unde instanţa lor este repusăîn poziţie de marcă] ntr-un 
lanţ a cărui iluzie constă structural în credinţa şi în voinţa de a-l comanda. 
Acest text general, nu se limitează, bineînţeles, cum repede se (va) înţelege, 
la scrierile pe pagină. Scriitura sa nu are, de altfel, limită exterioară, decît 
aceea a unei anumite re-marci. Scriitura pe pagină, apoi “literatura”, sînt 
tipuri determinate ale acestei re-marci. Ele trebuie interogate în 
specificitatea lor şi cu atît mai mult, dacă vreţi, în specificitatea “istoriei” 
lor, şi în articularea lor cu celelalte cîmpuri “istorice” ale textului general. 

lată de ce, pe scurt, mă servesc atît de des de cuvîntul “istorie”, dar tot 
atît de des cu ghilimele şi precauţii care au putut lăsa să se creadă într-un “refuz 
al istoriei” (voi abuza de această formulă care mă face aproape să-mi placă 
o alta: “fericirea expresiei”). 

J.-L. H. - Aceste prime dezvoltări ne plasează de la început pe diferitele 
axe ale extensiunii muncii dumneavoastră; ele ne pun în egală măsură în 
situaţia de a preciza locul teoretic istoric din care sîntem îndemnaţi să ne 
formulăm întrebările, fiind de la sine înţeles că munca dumneavoastră însăşi 
solicită propriul nostru loc de chestionare. 

Să determinăm foarte pe scurt acest loc ca acela al dialecticii 
materialiste, al logicii dialectice materialiste, a cărei economie generală se 
articulează plecînd de la seria conceptuală “materie (adică eterogenitate 
ireductibilă în raport cu subiectul-sens)/contradicţie/luptă a contrariilor, 
unitate-inseparabilitate-convertibilitate a contrariilor în procesul 
transformării lor etc. ”, această serie conceptuală pe care Althusser ne-a 
convins s-o recitim, fiind în mod necesar prinsă într-o economie al cărei 
dublu registru apare în mod fundamental în această unitate duală pe 
care Sollers o marca de curînd: materialism istoric/materialism dialectic 
(Tel Quel, 43, “Lenin şi materialismul filosofic”,). 

Prima schiţă a unei întrebări: ce raport vi se pare că se stabileşte între 
această economie a unei logici dialectice materialiste şi aceea pe care aţi 
iniţiat-o plecînd de la o problematică a scriiturii? 

Să încercăm să delimităm un prim cîmp, încă foarte vast, al întrebării, 
deoarece vom avea fără îndoială ocazia să revenim la ea fără încetare în 
cursul acestei convorbiri (mai multe probleme se indică deja în această 
întrebare, iar parcursul pe care îl vom urma va fi probabil un fel de parcurs 
stelat, pe bază de întretăieri, de intersectări ale întrebărilor şi răspunsurilor): 
dacă pare limpede - şi tot ce aţi spus adineauri vine să o confirme - că între 

aceste două tipuri de economii poate fi determinat un anumit număr de 
puncte de intersecţie sau cel puţin de convergenţe strategice, în special pe 
baza deconstrucţiei dumneavoastră a problematicii semnului ca relevînd 
de un logocentrism fundamental, de o filosofie a conştiinţei sau a 
subiectului originar-, atunci poate ar trebui pusă astăzi problema statutului 
acestor puncte de intersecţie şi/sau al acestor convergenţe strategice. 

Şi de exemplu, în acest parcurs al unei deconstrucţii a discursului 
logocentrist, ni se pare inevitabilă întîlnirea cu textul materialist, care este, 
în aria noastră de civilizaţie, textul istoric refulat-reprimat de multă vreme 
de către discursul logocentrist (idealist, metafizic, religios) luat ca discurs 
al unei ideologii dominante sub diferitele sale forme istorice. Aţi fi de acord 
cu noi să marcăm necesitatea întîlniniP Şi aţi putea să ne spuneţi de ce această 
necesitate s-a marcat pînă în prezent în travaliul dumneavoastră, fie de o 
manieră marginală, cu titlu de chestiune regională (mă gîndesc mai ales la 
mai multe note la “Dubla întrunire", care mărturisesc de altfel deopotrivă 
necesitatea în care v-aţigăsit în acel moment, de a regla strategic - şi ar trebui 
spus chiar politic - implicaţiile discursului dumneavoastră), fie de o manieră 
lacunară, ca în acest pasaj din “La differance”, în care vorbind despre 
punerea în discuţie a “conştiinţei în certitudinea sa asigurată de sine” vă 
referiţi la Nietzsche şi la Freud, lăsînd în suspensie (dar această suspensie 
este ea însăşi perfect lizibilă) referinţa la Marx şi, odată cu Marx, la textul 
materialist dialectic? Dar e adevărat că nu “plecînd de la motivul diferanţei” 
propriu-zis se operează la Marx, şi nici la Engels ori Lenin, această punere 
în discuţie a certitudinilor de sine ale conştiinţei, şi că o altă economie 
generală intră aici în joc (a început să intre în joc de mult), conform seriei 
conceptuale enunţate pe scurt mai înainte şi la care ar trebui adăugat aici 
conceptul marxist de “ideologie”. 

- Fireşte, nu pot să răspund într-un cuvînt acestor întrebări. De unde să 
încep? Există ceea ce dumneavoastră numiţi “întîlnire", care mi se pare 
într-adevăr, şi de multă vreme, absolut necesară. Aveţi dreptate că nu eram 
cu totul străin de asta. Acestea fiind zise, continui să cred că nu există nici 
un cîştig, teoretic sau politic, în a precipita contactele sau articulaţiile atîta 
vreme cît condiţiile lor nu sînt riguros elucidate. Intr-un final, asta n-ar putea 
avea decît efecte de dogmatism, de confuzie, de oportunism. A ne impune 
această prudenţăînseamnă a luaîn serios textul marxist, dificultatea sa, dar 
şi eterogenitatea sa, importanţa decisivă a mizei sale istorice. 

De unde să încep, aşadar? Dacă am vrea să schematizăm - şi nu e 
într-adevăr decît o schemă - ceea ce am încercat se poate de asemenea 
înscrie cu titlul de “critică a idealismului”. E aşadar de la sine înţeles că nimic, 
în materialismul dialectic, cel puţin în măsura în care operează această 
critică, nu trezeşte vreo reticenţă cît de mică din partea mea şi în această 
privinţă n-am formulat niciodată vreuna. 

“Lacunele” la care făceaţi aluzie, fiţi încredinţaţi, sînt explicit calculate 
pentru a marca locurile unei elaborări teoretice care rămîne, pentru mine 
în orice caz, încă viitoare. Şi sînt chiar lacune, nu obiecţii, au un statut cu 

totul specific şi deliberat şi, aş îndrăzni să spun aici, chiar o anumită 
eficienţă. Cînd spun pentru mine, înţeleg următorul lucru: între travaliul 
pe care îl încerc, travaliu limitat dar care îşi are cîmpul său şi reperele sale, 
şi care nu este posibil decît într-o situaţie istorică, politică, teoretică etc. 
foarte determinată, între acest travaliu şi, să spunem, întregul text, întreaga 
conceptualitate marxistă, legătura nu poate fi dată imediat. A crede asta 
ar însemna să ştergi specificitatea cîmpurilor şi să limitezi transformarea 
lor efectivă. Or, în cele două cazuri, e vorba, să spunem pe scurt, de 
“cîmpuri” care înscriu posibilitatea şi deschiderea transformării lor practice. 
Iar cînd spun “încă viitoare", mă gîndesc mai ales la raportul lui Marx cu 
Hegel şi cu aceste chestiuni despre care vorbeam mai înainte (dialectică, 
diferenţă, contradicţie etc.). în ciuda imensului travaliu care a fost deja făcut 
în acest domeniu, o elaborare decisivă nu a fost încă realizată, şi asta din 
motive istorice necesare pe care nu le vom putea analiza decît tocmai pe 
măsură ce sînt elaborate. 

în ceea ce am început să propun, încerc să ţin seama de anumite 
achiziţii recente sau de neîmpliniri determinate, în ordinea filosofiei, a 
semiologiei, a lingvisticii, a psihanalizei etc... Dar nu putem considera 
textul lui Marx, cel al lui Engels sau Lenin ca o elaborare gata făcută, pe care 
ar trebui doar s-o “aplicăm” conjuncturii actuale. Spunînd asta, nu spun 
nimic care să fie contrar “marxismului”, sînt convins de asta. Nu trebuie să 
citim aceste texte după o metodă hermeneutică sau exegetică ce ar căuta 
în ele un semnificat realizat sub o suprafaţă textuală. Lectura este 
transformatoare. Cred căacestfapt ar fi confirmat prin anumite propoziţii 
ale lui Althusser. Dar această transformare nu se operează oricum. Ea cere 
nişte protocoale de lectură. De ce să n-o spunem brutal: n-am găsit încă 
nici unul care să mă satisfacă. 

Tot aşa cum nu am tratat textul lui Saussure, al lui Freud sau orice alt 
text ca un volum omogen (tocmai acest motiv al omogenităţii, motiv 
teologic prin excelenţă trebuie în mod hotărît distrus), nu m-am găsit 
nici în faţa textului lui Marx, Engels sau Lenin ca în faţa unei critici 
omogene. în raportul lor cu Hegel, de pildă. Iar maniera în care au reflectat 
şi formulat ei înşişi structura diferenţiată şi contradictorie a raportului lor 
cu Hegel nu mi s-a părut, pe drept sau pe nedrept, suficientă. Va trebui 
aşadar analizat ceea ce eu consider ca fiind o eterogenitate, conceptualizată 
necesitatea sa, regula de descifrare, asta ţinînd seama de progresele 
decisive care au fost, simultan, realizate de Althusser şi în urma sa. Toate 
astea pun multe probleme, şi nu vă voi putea spune astăzi nimic care să 
nu fie lizibil în lacunele sau în notele la care făceaţi aluzie, cel puţin pentru 
cine vrea să le urmeze consecinţele. Ele trimit mai ales la economia generală 
ale cărei trăsături am încercat să le schiţez pornind de la Bataille. E de la 
sine înţeles că dacă, şi în măsura în care, în această economie generală, 
materie desemnează, cum spuneaţi, alteritatea radicală (voi preciza: în 
raport cu opoziţia filosofică), ceea ce scriu eu ar putea fi considerat ca 
“materialist”. 

După cum bănuiţi, lucrurile nu sînt atît de simple. Conceptul de materie 
nu a fost definit ca în-afară absolut sau eterogenitate radicală întotdeauna 
în text ul materialist (există oare ceva de genul acesta, text ul materialist?), 
sau în orice text materialist. Nici măcar nu sînt sigur că poate exista un 
concept al exteriorităţii absolute. Dacă m-am servit prea puţin de cuvîntul 
“materie”, n-am facut-o, ştiţi prea bine, dintr-o neîncredere de tip idealist 
sau spiritualist. Ci pentru că, în logica sau în faza răsturnării, am văzut prea 
mult acest concept reinvestit cu valori “logocentrice”, asociate cu cele de 
lucru, de realitate, de prezenţă în general, prezenţă sensibilă de exemplu, 
de plenitudine substanţială, de conţinut, de referent etc. Realismul sau 
senzualismul, “empirismul”, sînt modificări ale logocentrismului (am insistat 
mult asupra faptului că “scriitura” sau “textul” nu se reduc la prezenţa 
sensibilă sau vizibilă a graficului sau a “literalului”). Pe scurt, semnificantul 
“materie” nu mi se pare problematic decît în momentul în care reînscrierea 
sa n-ar putea evita să facă din el un nou principiu fundamental, în care, 
printr-o regresiune teoretică, ar fi reconstituit ca “semnificat transcendental”. 
Semnificatul transcendental nu este doar recursul idealismului în sens 
restrîns. El poate întotdeauna să asigure un materialism metafizic; el devine 
atunci un referent ultim, conform logicii clasice implicate de această valoare 
de referent, sau o “realitate obiectivă” absolut “anterioară” oricărui travaliu 
al mărcii, un conţinut semantic sau o formă de prezenţă garantînd din afară 
mişcarea textului general (nu sînt sigur că analiza lui Lenin, de exemplu, nu 
cedează niciodată acestei operaţii: şi dacă o face în mod strategic, trebuie 
mai întîi, trebuie ca noi mai întîi să re-elaborăm - într-o scriitură 
transformatoare - regulile acestei strategii. Atunci nici o rezervă n-ar 
rezista). De aceea nu voi spune despre conceptul de materie nici că este un 
concept în sine metafizic nici că este un concept în sine non-metafizic. 
Aceasta va depinde de travaliul căruia îi va da naştere, şi ştiţi că am insistat 
fără încetare, referitor la exterioritatea non-ideală a scriiturii, a lui gramme, 
a urmei, a textului etc., asupra necesităţii de a nu le separa niciodată de 
travaliu, valoare ea însăşi de regîndit în afara apartenenţei sale hegeliene. 
Ceea ce se anunţă aici, aşa cum am încercat să indic în “Dubla întrunire” 
(dublă ştiinţă, dublu sens, dublă scenă) e tot operaţia dublei mărci sau a 
re-marcii. Conceptul de materie trebuie să fie marcat de două ori (celelalte 
de asemenea): în cîmpul deconstruit 24 , e faza răsturnării, şi în textul 
deconstructiv, în afara opoziţiilor în care a fost prins (materie/spirit, 
materie/idealitate, materie/formă etc.). Prin jocul acestei distanţe între 
cele două mărci, vom putea opera deopotrivă o deconstrucţie de răsturnare 
şi o deconstrucţie de deplasare pozitivă, de transgresiune. 


24. Pentru a rezuma ceea ce îl marchează în interiorul cîmpului deconstruit, îl voi cita iarăşi 
pe Nietzsche: “Să renunţăm la noţiunea de «subiect» şi de «obiect», apoi la aceea de 
«substanţă» şi prin urmare la aceea a diverselor sale modificări, de exemplu «materia», 
«spiritul» şi alte fiinţe ipotetice, la eternitate şi la «imutabilitatea materiei» etc. Ne vom 
dezbăra astfel de materialitate”. Trimit şi la ale sale Unzeitgemăsse..., 2. 

Riguros reînscrisăîn economia generală (Bataille) 25 şi în dubla scriitură 
despre care vorbeam mai înainte, insistenţa asupra materiei ca în-afară 
absolut al opoziţiei, insistenţa materialistă (în contact cu ceea ce 
“materialismul” a reprezentat ca forţă de rezistenţă în istoria filosofiei) mi 
se pare necesară. Ea este necesară în mod inegal, în funcţie de locurile, 
situaţiile strategice, punctele de relevanţă practică şi teoretică. Intr-un cîmp 
foarte determinat al situaţiei celei mai actuale, mi se pare că ea poate avea 
ca funcţie să evite ca generalizarea necesară a conceptului de text, extensiunea 
sa fără limită pur şi simplu exterioară (care presupune şi această traversare 
a opoziţiei metafizice) să ajungă, sub efectul intereselor foarte precise, al 
forţelor reactive motivate să rătăcească travaliul în confuzie, să ajungă, 
aşadar, la definirea unei noi inferiorităţi la sine, a unui nou “idealism”, 
dacă vreţi, al textului. Trebuie evitat într-adevăr ca indispensabila critică a 
unui anumit raport naiv cu semnificatul sau cu referentul, cu sensul sau cu 
lucrul, să se fixeze într-o suspendare, chiar o suprimare pură şi simplă a sensului 
şi a referinţei. Cred că mi-am luat destule precauţii în această privinţă, în 
afirmaţiile pe care le-am făcut. Dar e adevărat, şi dovezile nu lipsesc, că asta 
nu e niciodată de-ajuns. Avem nevoie să determinăm altfel, după un sistem 
diferenţial, efectele de idealitate, de semnificaţie, de sens şi de referinţă. 
(Ar trebui de asemenea să rezervăm o analiză sistematică acestui cuvînt “efect”, 
a cărui folosire e atît de frecventă astăzi, ceea ce nu e lipsit de însemnătate, 
şi noului concept pe care îl marchează într-o manierăîncă destul de indecisă. 
Ocurenţa sa se multiplică tocmai din cauza acestei indeterminări active. Un 
concept pe cale să se constituie produce mai întîi un fel de efervescenţă 
localizabilăîn travaliul de numire. Acest “nou” concept de e/ectîşi împrumută 
trăsăturile deopotrivă de la opoziţia cauză/efect şi de la opoziţia 
esenţă/aparenţă (efect, reflectare) fără ase reduce totuşi la ele. Tocmai acest 
dram de ireductibilitate ar trebui analizat.) 

Bineînţeles, pentru a reconsidera problema sensului şi a referinţei, 
trebuie să ne sporim prudenţa. “Dialectica” aceluiaşi şi a celuilalt, a 
exteriorului şi a interiorului, a omogenului şi a eterogenului, este, după cum 
ştiţi, dintre cele mai alunecoase 26 . Exteriorul poate întotdeauna să redevină 
un “obiect” în polaritatea subiect/obiect, sau “realitatea” liniştitoare a 
exteriorului textului, şi există uneori un “înăuntru” la fel de problematic pe 
cît de reconfortant poate fi un exterior. Nu trebuie să-l nesocotim atunci 
cînd lansăm critica inferiorităţii şi a subiectivităţii 27 . Ne aflăm aici într-o 


25. îmi permit să amintesc aici că textele la care aţi făcut referinţă (în special “La double 
săance”, “La dissămination”, “Mythologie blanche”, dar şi “La pharmacie de Platon” şi 
cîteva altele) se situează în mod expres în raport cu Bataille, că ele propun în mod 
explicit o lectură a lui Bataille. 

26. în această privinţă, şi mai ales asupra paradoxelor disimetriei şi alterităţii, cf. de exemplu, 
“Violence et metaphysique”, în L’âcriture etla diffârence. 

27. Nici să constituim eterogenitatea “materiei” ca transcendenţă, fie ea aceea a Legii, a Marelui 
Obiect Exterior (severitate constitutivă şi consolatoare a instanţei paterne) sau a 
Elementului (mîngîietor şi/sau crud) mamei (a se vedea ce spune Freud despre raportul 

logică extrem de complexă. Cuvîntul improvizat al convorbirii nu se poate 
substitui travaliului textual. 

J.-L. H. - Putem atunci aborda o altă chestiune a cărei intervenţie o 
prevăzusem pentru mai tfrziu, dar pe care răspunsul dumneavoastră o 
numeşte într-un fel de pe acum. In această reglare strategică de ansamblu a 
travaliului dumneavoastră căreia tocmai i-aţi amintit logica fundamentală, 
mai ales cu referire la acest dublu marcaj (răsturnare/transgresare a cîmpului 
filosofic deconstruit) -, aţi fost efectiv îndemnat să luaţi în consideraţie un 
anumit tip de travaliu textual, în raport cu care ar putea să se pună atunci 
problema statutului propriului dumneavoastră discurs; vreau să spun că 
este evident faptul că, lucrind pe Mal larme, pe Artaud, pe Bataille, pe Sollers, 
se găseşte aici cevaineditîn raport cu ceea ce avem în mod obişnuit din filosofi a 
clasică: nu mai e desigur vorba de o destindere de estet, de un comentariu 
sporind o anumită “frumuseţe poetică”, aşa cum s-a putut vedea în Franţa 
în mai multe rinduri. In funcţie tocmai de ceea ce aţi determinat, mai ales 
privitor la necesitatea acestei întîlniri cu textul materialist, aţi putea atunci să 
definiţi de pe acum relaţia muncii dumneavoastră cu travaliul textual zis 
“literar”, care joacă un rol atît de important în reflecţia pe care o faceţi? 

G. S. - Pentru a accentua această întrebare care tocmai a fost pusă: 
într-un text ca “Diseminarea”, marcaţi foarte bine ce înseamnă practica lui Sollers, 
deopotrivă producere şi exces al unei produceri, practică a non-producerii, 
“operaţie de anulare, de decontare şi operare a unui anumit zero textual”; ceea 
ce marcaţi acolo mi se pare cu totul important: textul lui Sollers, ruptura pe 
care el o operează într-un cîmp semnificant, “literar”, se face plecînd de la acest 
dublu registru de producere şi de non-producere, fără să se poată privilegia unul 
din aceşti doi termeni în raport cu celălalt; aş vrea să ştiu dacă un discurs precum 
al dumneavoastră vi se pare îndatorat unei astfel de logici. 

- Sînt tentat să răspund foarte repede: da. E în orice caz ceea ce aş vrea 
să fac. Am încercat să descriu şi să explic felul în care scriitura comporta 
structural (contabiliza-deconta) în ea însăşi procesul său de ştergere şi de 
anulare, marcînd restul acestei ştergeri, conform unei logici foarte dificil de 
rezumat aici. Aş spune că am încercat să o fac din ce în ce mai mult, după 
o regulă de complexitate, de generalizare sau de acumulări crescînde, ceea 
ce nu a întîrziat să provoace, privitor la ultimele publicaţii pe care le aminteaţi, 
rezistenţe sau refuzuri din partea celor mai preveniţi dintre cititori. 


bine cunoscut mamă/materie într-un pasaj în care pune în evidenţă şi ceea ce nu se reduce 
la variaţia de semnificanţi lingvistici, verbali. Introduction â la psychanalyse, tr. fr., 6d. Payot, 
p. 145, cf. şi sfTrşitul la “Freud et la scfene de Păcriture”). Asta nu înseamnă că materia nu 
are nici un raport necesar cu aceste instanţe, ci e vorba de un raport de concatenare scrisă, 
un joc de substituiri de mărci diferenţiale care o pune în raport şi cu scriitura, cu restul, 
cu moartea, cu falusul, cu excrementul, cu copilul, cu sămînţa etc., cel puţin cu ceea ce 
din toate astea nu se lasă depăşit. Şi cere aşadar să nu se facă nici o nouă determinare 
esenţială a fiinţei fiinţării, centrul unei noi ontologii, nici un nou exemplu de cuvinte-cheie, 
cele pe care Marx, bunăoară, le-a criticat în mod definitiv în Ideologia germană. 
(Ed. Sociales, p. 490, de pildă.). 

Da, aşadar, pentru “dublul registru”. E adevărat că acesta nu s-a dat mai 
încîit n cîmpul zis “literar”, ci se sprijinea pe texte aparţinînd într-un anumit 
fel “istoriei filosofiei”. Ceea ce m-a împins pe această cale e convingerea că, 
dacă nu se elaborează o strategie generală, teoretică şi sistematică, a 
deconstrucţiei filosofice, irupţiile textuale riscă mereu să recadă pe parcurs 
în exces sau în încercarea empiristă şi, uneori simultan, în clasicitatea 
metafizică; dar tocmai asta e ceea ce voiam să evit. Nu nesocotesc însă faptul 
că acest mai întîi expune la un risc invers sau simetric. Pur şi simplu, în ciuda 
tuturor semnelor de “prudenţă” pe care le tot înmulţesc de la începutul 
discuţiei noastre, cred că anumitor riscuri e bine să te expui. 

Nu pot să “vorbesc” scriitura sau, cum se spunea, “compunerea” 
textelorîn chestiune, e ultimul lucru care se lasă stăpînit într-o convorbire. 
Voi nota doar că efectele tezelor teoretice pe care am judecat necesar să 
le înscriu aici au disimulat adesea această textură; şi reciproc; din partea 
mea e un lucru pe cîtse poate de deliberat. 

Da, e incontestabil că anumite texte clasate ca “literare” mi s-au părut 
că operează deschideri de drumuri sau efracţii în punctul lor culminant: 
Artaud, Bataille, Mallarmă, Sollers. De ce? Măcar din acest motiv care ne 
face să suspectăm denumirea de “literatură” şi ceea ce îi aservea conceptul 
aşa-numitelorbelles-lettres, artelor, poeziei, retoricii şi filosofiei. Aceste texte 
operează, în chiar mişcarea lor, manifestarea şi deconstrucţia practică a 
reprezentării pe care ne-o făceam despre literatură, fiind bineînţeles că, mult 
înaintea acestortexte “moderne”, că o anumită practică “literară” putea 
să fi lucrat împotriva acestui model, împotriva acestei reprezentări. însă 
plecînd de la aceste ultime texte, plecînd de la configuraţia generală care 
se remarcă în ele, se poate reciti mai bine, farăteleologie retrospectivă, legea 
fisurilor anterioare. 

Anumite texte aşadar şi, printre ele, cele la care aţi făcut aluzie, mi s-au 
părut că marchează şi organizează o structură de rezistenţă faţă de 
conceptualitatea filosof că ce ar fi pretins că le domină, că le înţelege, fie 
direct, fie prin categorii derivate din acest fond filosofic, acelea ale esteticii, 
ale retoricii sau ale criticii tradiţionale. De exemplu, valorile de sens sau de 
conţinut, de formă sau de semnificant, de metaforă/metonimie, de adevăr, 
de reprezentare etc., cel puţin sub forma lor clasică, nu mai pot să dea seama 
aici de anumite efecte determinate. E ceea ce am încercat să remarc referitor 
la Numerele (ş i la ficţiuni anterioare) ale lui Sollers, la “Mimique” (şi la o 
întreagă reţea de alte scrieri) al lui Mallarmă; repunînd în acelaşi timp 
problema cea mai generală a “adevărului” în raportul său cu aceea, la fel de 
generală, a “Iiterarităţii”. Formularea explicită a chestiunii literalităţii a fost 
un progres decisiv al acestei jumătăţi de secol, mai ales plecînd de la 
formaliştii ruşi (nu doar de la ei: datorită unui ansamblu de necesităţi 
istorice, cea mai imediat determinantă fiind o anumită transformare a 
practicii literare înseşi). Emergenţa acestei probleme a literarităţii a permis 
evitarea unui anumit număr de reducţii şi de necunoaşteri care vor avea 
întotdeauna tendinţa să reapară (tematism, sociologism, istoricism, 

psihologism sub cele mai deghizate forme). De unde necesitatea travaliului 
formal şi sintactic. Cu toate acestea, o reacţie sau o reducţie simetrică s-ar 
putea acum contura: ele ar consta în a izola, pentru a o pune la adăpost, o 
specificitate formală a literarului care ar avea o esenţă şi un adevăr proprii, 
care nici nu armai trebui articulate cu alte cîmpuri, teoretice sau practice. 
De unde mişcarea pe care am schiţat-o, în “Dublaîntrunire” 28 : marcarea unei 
anumite neîncrederi cu privire la motivul “literarităţii” în chiar momentul în 
care opunem insistenţa sa tenace ansamblului a ceea ce eu numesc 
mimetologism (nu mimesis, ci o interpretare determinată pentru mimesis). 
Totul trece prin acest chiasm, întreaga scriitură e prinsă în el - îl practică. Forma 
chiasmului, a lui?, mă interesează mult, nu ca simbol al necunoscutului, ci 
pentru că e aici, cum o subliniază “Diseminarea”, un fel de răscruce (e seria 
intersecţie, quadrifurcum, grilă, sită (claie), cheie (ele) etc.), inegală de 
altfel, una din căile sale deschizîndu-şi zarea mai adînc decît cealaltă: figură 
a dublului gest şi a încrucişării de care vorbeam mai înainte. 

Astfel, pentru a răspunde întrebării dumneavoastră, voi spune că textele 
mele nu aparţin nici registrului “filosofic” nici registrului “literar”. Ele comunică 
astfel, sper cel puţin, cu altele care, operînd o anumită ruptură, nu se mai 
numesc “filosofice” sau “literare” decît după un fel de paleonimie: problema 
paleonimiei: care e necesitatea strategică (şi de ce se numeşte încă strategică 
o operaţie ce refuză să fie în ultimă analiză dominată de un orizont teleo- 
escatologic? Pînă la ce punct acest refuz e posibil şi cum îşi negociază el 
efectele? De ce trebuie să le negocieze, pînă la acest de ce însuşi? De ce 
strategie ar trimite la jocul stratagemei mai degrabă decît la organizarea 
ierarhică a mijloacelor şi scopurilor? etc. Nu vom reduce atît de repede aceste 
întrebări.), aşadar, care e necesitatea “strategică” impunîndu-ne să păstrăm 
uneori un nume vechi pentru a amorsa un concept nou? Cu toate rezervele 
pe care le impune această distincţie clasică a numelui şi conceptului, am 
putea schiţa descrierea acestei operaţii: ţinînd seama de faptul că un nume 
nu numeşte simplicitatea punctuală a unui concept, ci un sistem de 
predicate definind un concept, o structură conceptuală centrată pe cutare 
sau pe cutare predicat, procedăm: 1) la prelevarea unei trăsături predicative 
reduse, puse deoparte, limitată într-o structură conceptuală dată (limitată 
din motive şi raporturi de forţă de analizat), numită X ; 2) la de-limitarea, 
la grefarea şi la extinderea reglată a acestui predicat prelevat, numele X fiind 
menţinut cu titlu de pîrghie de intervenţie şi pentru a păstra un contact cu 
organizarea anterioară care trebuie transformată efectiv. Aşadar, prelevare, 
grefare, extindere: ştiţi că astae ceea ce eu numesc, conform procesului pe 
care l-am descris, scriitură. 

J.-L. H. - Să reluăm atunci, conform gestului stelat al parcursului 
nostru, o problemă deja pusă fntr-o întrebare precedentă, şi care se re-pune 
de la sine chiar referitor la ceea ce aţi spus cu privire la chestiunea “vechiului 
nume”. Din ceea ce aţi formulat mai înainte, voi reţine că e întru totul exact 


28. Tel Quel, 41, pp. 6 şi 35. [La dissâmination, p. 203-9 şi 253]. 

că textul materialist, în istoria refulării sale, nu a fost la adăpost de 
pericolele implicate de orice formă de răsturnare simplă a discursului 
idealist dominant: acest discurs materialist a putut lua astfel o formă 
metafizică (adică mecanistă, non-dialectică), rămînînd prizonier cuplurilor 
de opoziţie ale discursului dominant (idealist, metafizic), cupluri în 
interiorul cărora acest discurs materialist operează răsturnări conform 
unei tactici cunoscute, altfel spus conform unui gest pe care acest 
materialism (mecanist) nu e capabil să-l stăpînească de la un capăt la altul. 

Dar, cum aţi spus chiar dumneavoastră, pe parcursul unei strategii, 
această răsturnare nu e ni mic (nu se epuizează intr-un pur raport specul ar), 
iar rezultatul său (la fel ca rezultatul oricărui proces al unei contradicţii) 
“nu e egal cu zero”; această răsturnare “care nu e nimic”, fiind ea însăşi 
prinsă într-o istorie, istoria diferenţiată a materialismului şi a dialecticii, în 
care se găseşte implicată în mod necesar articularea, şi eficacitatea, 
politicului asupra ideologicului. 

Pe de altă parte, e un fapt că în forma sa dialectică, aşa cum s-a putut 
ea elabora mai ales de la Marx la Lenin, după Hegel, textul materialist nu 
poate fi redus la inversul unei poziţii (idealiste) în interiorul unuia şi 
aceluiaşi cuplu metafizic, ci, dimpotrivă, aşa cum remarca Sollers în “Lenin 
şi materialismul filosofic” (Tel Quel nr. 43), el se află în poziţie disimetrică 
în raport cu discursul idealist a cărui cuplare liniară o excede. 

Atunci, pentru a aborda un aspect al discuţiei în curs, şi mai ales pe acest 
teren al chestiunii “vechilor nume”, nu credeţi că este vorba de conceptul 
de contradicţie, precum şi de conceptul de inconştient atunci cînd sînteţi 
nevoit să determinaţi inconştientul freudian ca marcă a unei “akerităţi" 
“definitiv sustrase oricărui proces de prezentare prin care am convoca-o 
să se arate în persoană”, şi că astfel, dacă Freud dă acestei “akerităţi” 
“numele metafizic de inconştient”, conceptul desemnat prin acesta, aşa cum 
funcţionează el în economia teoriei şi a practicii freudiene, scapă, în sensul 
său strict, reducţiei metafizice; nu e la fel, atunci, şi pentru contradicţie: 
“nume metafizic”, dacă ne gîndim la înscrierea sa în dialectica hegeliană, 
în măsura în care aceasta poate fi considerată ca supradeterminată de 
mişcarea teleologică de tip Aufhebung; dar ceea ce desemnează acest 
concept astfel denumit, în economia unei dialectici materialiste, nu mai 
are nimic de-a face, în sensul său strict, cu discursul metafizic; căci poate 
ar mai trebui încă discutat asupra calificativului însuşi de “nume metafizic” 
pentru conceptul de contradicţie, inclusiv în înscrierea sa hegeliană: 

a) deoarece o întreagă gîndire metafizică (logocentristă, într-adevăr) 
s-a dat şi continuă să se dea explicit ca refulare-reprimare a contradicţiei, 
reprimare-refulare pe care, într-un gest istoric foarte important, dialectica 
hegeliană vine s-o sfarme şi s-o deschidă (asupra refulat-reprimatului său) 
conform unei mişcări în raport cu care materialismul dialectic constituie 
istoric vorbind punctul său de răsturnare şi de deplasare pe un alt teren; 

b) deoarece contradicţia, reflecţia asupra contradicţiei, e motivul 
fundamental al unui text materialist, refulat-reprimat (ideologic şi politic) 

de-a lungul secolelor, şi ale cărui dificultăţi de elaborare deja menţionate 
n-ar putea să facă uitat faptul că în fondul său dialectic el excede discursul 
metafizic (nu e prins în el de la un capăt la altul), în măsura în care ceea 
ce a fost denumit “spint” sau “conştiinţă” e conceput, de către materialism, 
ca una din formele materiei (de la Lucreţiu încoace, de pildă, vorbind 
despre “natura corporală a sufletului şi a spiritului”) ea însăşi determinată 
fundamental, ca şi concept filosofic, prin “’unica’ sa proprietate”, cum spune 
Lenin, “de a fi o realitate obiectivă, de a exista în afara conştiinţei noastre" 
sau, pentru a relua un enunţ recent operînd în cîmpul unei analize 
materialist dialectice a practicilor semnificante, drept ceea ce “nu este 
sensul”, ceea “ce este fără el, în afara lui şi în ciuda lui” (Kristeva), această 
eterogenitate radicală (materie/sens) definindu-se atunci “ca şi cîmp al 
contradicţiei”. 

Numai că ar trebui în acest moment să vă cer să precizaţi care ar putea 
fi statutul “diferanţei” şi al logicii implicate aici, în raport cu contradicţia, 
despre care putem aminti, pentru a permite de pe acum saltul spre alte 
chestiuni, că Julia Kristeva o definea în acelaşi text (“Materie, sens, 
dialectică”, Tel Quel nr. 44) ca - “matrice a semnificanţei”. 

- Nu vă pot da aici un răspuns principial diferit de cel pe care l-am angajat 
referitor la conceptul de “materie”. Nu cred să existe un “fapt” care să ne 
permită să spunem: în text ul marxist, contradicţia, dialectica scapă 
dominanţe/ metafizice. Pe de altă parte, spuneţi, citîndu-l pe Lenin, “unica 
proprietate” de “a fi o realitate obiectivă, de a exista în afara conştiinţei 
noastre”. Fiecare element al acestei propoziţii pune, trebuie s-o recunoaşteţi, 
serioase probleme. Avem de examinat în ea toate sedimentele moştenite din 
istoria metafizicii. Dacă această propoziţie ar domina în ultimă instanţă, 
şi sub această unică formă, textul filosofic al lui Lenin, nu ea m-ar convinge 
de ruptura lui cu metafizica. Acum, pretutindeni şi în măsura în care 
motivul contradicţiei ar funcţiona efectiv, într-un travaliu textual, în afara 
dialecticii speculative, şi ţinînd seama de o nouă problematică a sensului 
(putem spune că e elaborată la Marx şi la Lenin? Şi ar fi anti-marxist să te 
îndoieşti de asta? Nu există destule necesităţi istorice pentru a o explicaşi 
justifica?), subscriu la ea. Vedeţi, încă o dată, nu cred că putem vorbi, chiar 
dintr-un punct de vedere marxist, de un text marxist omogen care ar elibera 
instantaneu conceptul de contradicţie de orizontul său speculativ, teleologic, 
escatologic. Dacă vrem să regăsim punctul a ceea ce numiţi “refulatul” 
filosofiei, mai ales în ceea ce priveşte materia şi contradicţia, trebuie să ne 
întoarcem nu numai la Marx, cel puţin nu numai la un întreg strat al 
textului pe care l-a deschis, ci mult mai departe, cum de altfel o ştia şi el, 
pînă lace numim “materialiştii greci”, străbătînd probleme de lecturăşi de 
“traducere” foarte dificile şi care lasă cu greu să se întrevadă rezultate în 
lexicul nostru. Intr-un anumit fel, ne găsim aici în faza de tatonare. 
(In “Dubla întrunire”, m-am limitat să trimit, în cîteva puncte discrete, la 
“rythmos ”-ul democritean (scriiturăşi ritm deopotrivă), termen important, 
pare-se, al unui sistem pe care Platon a vrut farăîndoială să-l reducă la tăcere 

“ontologizîndu-l” 29 . Atîta vreme rit acest travaliu, care presupune un 
itinerar de lectură imens şi minuţios, nu va fi făcut, iar asta va cere mult 
timp, va rămîne în acest cîmp o indeterminare fundamentală. Nu căîntreg 
procesul ştiinţific arfi suspendat de o descoperire filologică. Dar alegerea 
strategică a semnif canţilor (despre care discutăm aici) nu poate fi cu totul 
independentă de aceste lecturi istorice. 

J.-L H. - Sînt întru totul de acord cu dumneavoastră asupra acestui punct, 
şi nu mă gîndeam nicidecum să pretind că ar exista, privitor la conceptul 
de contradicţie, un text marxist în întregime omogen. Mă întrebam doar dacă 
nu putem considera că există în orice luare de poziţie materialistă, în fondul 
său (şi de aceea aminteam versul lui Lucreţiu marcînd “natura corporală a 
sufletului şi a spiritului”), şi înscris într-un fel structural necesar, dublul motiv 
al “materiei” şi al “contradicţiei”; ceea ce mă făcea să vă pun din nou, dar 
sub un alt unghi, întrebarea asupra raportului între logica relevînd de acest 
dublu registru “materie/contradicţie”şi logica implicată de motivul 
“diferanţei”: raport făcut necesar de faptul însuşi că demersul 
dumneavoastră poate fi conceput, aţi subliniat-o, ca o critică a idealismului; 
şi întrebare deopotrivă necesară, în măsura în care cele două tipuri de 
logici puse în cauză nu se acoperă exact. De exemplu, concepeţi cumva în 
demersul dumneavoastră actual, pe care îl dezvoltaţi pornind de la o 
economie în care conceptul de contradicţie nu apare, posibilitatea unui raport 
cu economia cuprinsă în motivul “materie/contradicţie”? 

- Conceptul de contradicţie nu ocupă avanscena din motivele pe care 
le indicam mai înainte (raport cu Hegel: “Bătrînul cere ceva timp înainte 
să fie digerat”, Engels, cu privire la Hegel; scrisoare către C. Schmidt din 
i-xi 1891). Dar cît priveşte nucleul, sau mai degrabă distanţa care constituie 
conceptul şi efectele contradicţiei (diferanţăşi conflict etc.) ceea ce am scris 
mi se pare cu totul explicit. 

J.-L H. - Am putea atunci preciza mai exact sensul întrebării noastre 
punînd-o într-un un cîmp mai precis. 

G. S . - In “Cuvîntul suflat”, de pildă, vorbiţi despre raportul lui Artaud 
cu metafizica; subliniaţi că Artaud solicită sistemul metafizicii şi în acelaşi 
timp îl zdruncină, îl distruge, îl depăşeşte, în practica sa. Această practică 
de zdruncinare, de exces, de distrugere, nu vi se pare că relevă de o logică 
a contradicţiei, debarasată de investiţiile sale speculative? 

- Ba da, de ce nu? Numai să determinăm conceptul de contradicţie cu 
precauţiile critice necesare şi să-i elucidăm raportul sau non-raportul cu 
Logica lui Hegel. Asta spus aşa, în grabă, desigur. (Vorbesc despre 
contradicţie şi dialectică din acest punct de vedere în unul din textele 
asupra lui Artaud.) 


29. Pe lîngă lectura analizelor Iui Benveniste pe care le-am citat în “La double săance”, m-au 
călăuzit pe acest teren şi lucrările şi învăţăturile lui H. Wismann şi ale lui J. Bollack. 
într-un semi nar la Ecole normale, am încercat să examinez din acest punct de vedere textul 
Timeu şi noţiunea atît de problematică de chora. 

J.-L. H. - Pentru că vorbim din nou de Hegel, ar fi poate momentul să 
introducem o altă chestiune, intersectînd o întrebare pusă anterior cu 
privire la raportul dintre munca dumneavoastră şi textul “literar”, adică un 
anumit tip de funcţionare semnificantă. Mă gîndesc mai ales la studiul 
dumneavoastră “Puţul şi piramida (Introducere în semiologia lui Hegel)’’: 
“ceea ce face, printre altele, textul lui Hegel deosebit de fascinant, e faptul 
că în el se găsesc atît acest proces de “reapropriere a sensului" dus la gradul 
său de complexitate dialectică cel mai înalt (sînteţi astfel îndemnat să 
scrieţi în Gramatologie: “Hegel, ultimul filosof al Cărţii"), cît şi această 
practică a unei logici semnificante, atentă la propria sa înscriere în limbă, 
pe scena limbii (şi adăugaţi: Hegel, “primulgînditoral scriiturii”); referitor 
la Hegel, aşadar, ce vi se pare că trebuie să revină procesului dialecticii 
hegeliene ca atare? Care este partea “scriiturii” la Hegel? Şi dacă operaţi 
în raport cu el o “deplasare infimă şi radicală”, o faceţi cumva trecînd pe 
un teren complet exterior(dare “primulgînditoral scriiturii”), şi dacă nu, 
ce anume ar putea constitui pentru dumneavoastră, în hegelianism, partea 
pe care textul marxist a putut-o denumi, în felul său, “nucleul raţional” al 
dialecticii hegeliene? 

- Pentru a răspunde de o manieră imediată, voi spune: niciodată pe un 
teren complet, sau doar exterior. Dar întrebarea dumneavoastră e foarte 
dificilă. Nu vom fi terminat niciodată cu lectura sau cu relectura textului 
hegelian şi, într-un anume fel, nu fac altceva decît să încerc să mă explic 
asupra acestui punct. Cred într-adevăr că textul lui Hegel esteîn mod necesar 
fisurat; că el e mai mult şi altceva decît închiderea circulară a reprezentării 
sale. El nu se reduce la un conţinut de filosofeme, ci produce în mod necesar 
şi o solidă operaţie de scriitură, un rest de scriitură, căreia trebuie să-i 
reexaminăm raportul straniu pe care îl întreţine cu conţinutul filosofic, 
mişcarea prin care îşi excede voinţa-de-a-spune, se lasă deturnat, răsturnat, 
repetat în afara identităţii sale cu sine. Putem găsi în această privinţă 
indicaţii foarte interesante, deşi neîndoielnic insuficiente, la Feuerbach, care 
a pus cel puţin problema lui Hegel scriitorul, a unei anumite contradicţii 
(e cuvîntul său) între scriitura lui Hegel şi “sistemul” său. Nu pot să mă 
angajezîn discutarea acestei chestiuni acum, daro voi face într-un text ce 
va apărea în această iarnă. 

Şi toate astea, toată această problemă a “nucleului raţional” (în aceşti 
termeni trebuie oare să se formuleze astăzi această problemă? Nu sînt prea 
sigur) nu poate fi elaborată, într-adevăr, decît trecînd în special prin 
lectura lui Hegel, prin Marx, prin Engels, prin Lenin, între altele cel din 
Caietele despre dialectică, lucrare ce merită o atenţie textuală şi un tip de 
lectură cu totul specifice, pe care nu am putut-o încerca pînă aici şi care 
devine acum mai accesibilă (e principiul textului dumneavoastră din 
Theorie d’ensemble, al textelor lui Sollers şi Ch. Glucksmann despre Lenin, 
în Tel Quelş\, în general, al lucrărilor grupului Tel Quel - ocazie pentru mine 
să reamintesc aici o solidaritate şi o susţinere permanent întreţinute, aşa 
cum ştiţi, de cinci-şase ani). Ce face Lenin cînd scrie, în faţa unui enunţ 

hegelian, “citiţi” (interpretaţi? transformaţi? traduceţi? înţelegeţi?)? 
Urmăriţi de asemenea toate “metaforele” prin care Lenin încearcă se 
determine raportul materialismului dialectic cu Logica hegeliană, 
“metafore” la prima vedere incompatibile între ele (“geniu”, “presentiment” 
şi “sistem”, răsturnare sau decapitare, dar şi dezvoltare genetică sau 
organică a “sămînţei” sau a “germenului”). Luate una cîte una, ar fi 
insuficiente, dar, în “contradicţia” lor activă, ele produc un cu totul alt efect. 
Mai sînt încă multe altele 30 , iar această abundenţă scrisă de figuri dintre 
care fiecare, de una singură, ne-ar trimite uneori dincoace de Hegel, dar 
care se relansează unele pe altele, deschide către sarcina practică şi 
teoretică a unei noi definiri a raportului între logica materialismului 
dialectic şi logica hegeliană. Ea contribuie şi la o re-examinare generală a 
spaţiului istoric pe care îl voi numi din comoditate de-după-Hegel şi în acelaşi 
timp la noi probleme privind scriitura, scriitura filosofică, scena scriiturii 
şi filosofia. Asta nu se poate face decît re-înscriind aceste texte în forţa lor 
de scriiturăşi punînd, pentru exemplul care ne preocupă, problema limbii 
lui Lenin, a cîmpului istoric în care a scris, a situaţiei foarte precise şi a 
strategiei politice care reglează alcătuirea textelor sale etc. 

J.-L. H. - lacă-ne fără îndoială îndemnaţi să punem aice întrebări. De-a 
lungul parcursului dumneavoastră, aţi fost nevoit să vă sprijiniţi, bunăoară 
prin lectura unor texte precum cele ale lui Mal larme sau ale lui Artaud, dar 
şi în toată Gramatologia, pe un concept precum cel de semnificant, propus 
de lingvistică, concept pe care îl reînscrieţi strategic într-un alt lanţ 
(diferanţă/scriitură/urmă), în raport cu care îl situaţi în poziţie de 
dependenţă. Dependenţă complexă, totuşi, deoarece în conceptul de 
semnificant se marchează, în textul dumneavoastră chiar, şi un ale lanţ care 
nu se reduce (cel puţin după părerea mea) la primul: exterioritate- 
eterogenitate a semnificantului (vorbiţi şi de corp, de o “scriitură a corpului”) 
în raport cu această sesizare directă a semnificatului conform temei clasice 
a metafizicii, în proximitatea imediată a sinelui cu sine a unei conştiinţe. Astfel 
îneît de motivul diferanţei ca “posibilitate a conceptualităţii, a procesului 
şi a sistemului conceptual în general”, se leagă în mod necesar un alt motiv 
prin care această “posibilitate” este ea însăşi determinată ca netrimiţînd 
vreodată la un ego transcendental (unitatea unui “eu gîndesc”), ci ca 
înscriindu-se dimpotrivă într-o exterioritate radicală a subiectului, care “nu 
devine subiect vorbitor decît făcînd negoţ cu sistemul diferenţelor lingvistice", 
sau care “nu devine semnificant (în general, prin cuvîntsau prin alt semn) 
decît înscriindu-se în sistemul diferenţelor". Numai că aceste “diferenţe”, 
o spuneţi şi dumneavoastră, nu sînt “căzute din cer”, “nici nu sînt înscrise 
într-un topos noetos tot aşa cum nu sînt prescrise în ceara creieruluiele 
ar fi chiar “de la bun început şi întru totul istorice”, "dacă cuvîntul ‘istorie’ 
nu ar comporta în el motivul unei reprimări finale a diferenţei”. 


30. Cf. “La mythologie blanche”, în special, p. 5 [Marges..., p. 225]. 

Mai multe întrebări ar fi atunci de pus: 

a) Cum stau lucrurile cu aceste “diferenţe” care, într-adevăr, nu sînt 
“căzute din cer”? Ce poate desemna această “mişcare de joc care (le) 
produce”, în raport cu o “istorie” recuzată în ultimă instanţă ca “reprimare 
finală a diferenţei”, dacă ne gîndim că motivul eterogenităţii nu se poate lăsa 
gîndit doar sub tema spaţierii, în măsura în care în motivul eterogenităţii e 
implicat dublul moment (e mişcarea unei contradicţii) al unei diferenţe (vid, 
spaţiere) şi al punerii unei alterităţi. Nu putem considera oare că aceste 
“diferenţe”, ca diferenţe lingvistice aici, tipuri de semnificam lingvistic, 
relevă mereu de ceea ce Lacan numeşte simbolicul, şi că deci ele sînt legate 
în mod esenţial (şi nu doar de o manieră factuală, ca derivă fenomenală a 
unei “diferanţe” sau “mişcare de joc care (le) produce”) de practica socială 
sub aspectul modurilor sale de produceri semnificante (a limbajelor sale)? 

b) De unde a doua întrebare: ce raport vi se pare că poate întreţine o 
problematică a scriiturii, aşa cum aţi definit-o, cu problematica 
semnificantului aşa cum a dezvoltat-o Lacan, în care semnificantul 
“reprezintă subiectul pentru un alt semnificam”? 

- Mai întîi nu mi-e foarte clar de ce noţiunea de spaţiere, cel puţin aşa 
cum o practic eu, e incompatibilă cu motivul eterogenităţii... 

J.-L. H. - Nu, nu am spus asta; îmi permit să reiau întrebarea: este motivul 
eterogenităţii în întregime acoperit de noţiunea de spaţiere? Nu ne aflăm 
cumva cu alteritate şi spaţiere în prezenţa a două momente care nu sînt 
identice unul cu celălalt? 

- Intr-adevăr, aceste două concepte nu semnifică exact acelaşi lucru; 
cu toate acestea, cred că sînt absolut indisociabile. 

J.-L. H. - Intru totul de acord; spuneam în argumentarea întrebării mele 
că ele sînt dialectic, deci contradictoriu legate. 

- Spaţierea nu desemnează nimic, nimic care să fie, nici o prezenţă la 
distanţă; e indexul unui în-afară ireductibil, şi în acelaşi timp al unei 
mişcări, al unei deplasări care indică o alteritate ireductibilă. Nu văd cum 
s-ar putea disocia aceste două concepte de spaţiere şi de alteritate. 

J.-L. H. - Dar îmi permit s-o repet: nu e nicidecum vorba să disociem 
aceste două concepte. Dacă vreţi, haideţi să evidenţiem impactul acestei 
chestiuni asupra unui cîmp mai precis, indicat în întrebarea mea de mai 
înainte: cel al statutului acestor diferenţe care “nu sînt căzute din cer”, al 
acestor diferenţe lingvistice... 

- Nu numai lingvistice. 

J.-L H. - Intr-adevăr, dar spaţierea ca atare, în accepţiunea sa strictă, după 
părerea mea, nu poate da seama de una singură, de exemplu, de sistemul 
diferenţelor lingvistice în care un subiect este convocat să se constituie. 

- Fie. E evident că, de unul singur, conceptul de spaţiere nu poate da 
seama de nimic, ca orice alt concept. Nu poate da seama de diferenţele 
- de diferiţii (des differents) - între care se deschide spaţierea care totuşi 
le delimitează. Dar asta ar însemna să acordăm o funcţie teologică acestui 
concept, aşteptînd de la el un principiu explicativ al tuturor spaţiilor 

determinate, al tuturor diferiţilor. Spaţierea operează, desigur, în toate 
cîmpurile, dar tocmai ca şi cîmpuri diferite. Iar operaţia sa e de fiecare dată 
diferită, altfel articulată 31 . 

Cît despre recursul pe care îl fac uneori la conceptul de semnificant, şi 
acestaeîn mod deliberat echivoc. Tot dublă înscriere. (începerea (l’entame) 
deconstrucţiei, care nu e o decizie voluntară sau un început absolut, nu are 
loc oriunde, nici într-un aiurea absolut. începerea se lansează tocmai 
urmînd liniile de forţă şi forţele de ruptură localizabile în discursul de 
deconstruit. Determinarea topică şi tehnică a locurilor şi a operatorilor cei 
mai necesari (schiţe, devieri, pîrghii etc.) într-o situaţie dată depinde de o 
analiză istorică. Aceasta se face în mişcarea generală a cîmpului, ea nu e 
niciodată epuizată de calculul conştient al unui “subiect”). Pe de o parte, 
semnificantul este o pîrghie pozitivă: definesc astfel scriitura ca 
imposibilitate pentru un lanţ de a se opri asupra unui semnificat care să 
nu-l relanseze punîndu-se deja în poziţie de substituire semnificantă. 
în această fază de răsturnare, opunem cu insistenţă polul semnificantului 
la autoritatea dominantă a semnificatului. Dar această răsturnare necesară 
e şi ea insuficientă, nu mai revin la asta. Am marcat aşadarîn mod regulat 
turnura prin care cuvîntul “semnificant” ne conducea sau ne reţinea în cercul 
logocentric 32 . 

Cît despre celălalt aspect al aceleiaşi întrebări, care priveşte un text dificil 
şi specific, voi încerca să mă explic, cel puţin pe scurt, într-un mod indicativ 
şi programatic. Nici aici, fie că e vorba de discursul psihanalizei în general 
sau de cel al lui Lacan, nimic nu este un dat, nici un dat omogen. 


31. La recitirea acestui pasaj al convorbirii noastre, îmi dau seama că precizînd “nu numai 
lingvistice” (nu e decît reamintirea punctului asupra căruia am insistat fără încetare) am 
răspuns, în principiu, tuturor întrebărilor dumneavoastră care presupuneau explicit că 
diferenţele erau “diferenţe lingvistice, tipuri de semnificant lingvistic”. 

Mai precizez că spaţierea este un concept care comportă de asemenea, deşi nu numai, o 
semnificaţie de forţă productivă, pozitivă, generativă. Ca diseminare, ca diferanţă, el 
comportă un motiv genetic; nu e numai intervalul, spaţiul constituit între doi (ceea ce şi 
înseamnă spaţiere în sens curent), ci spaţi erea, operaţia sau în orice caz mişcarea distanţării. 
Această mişcare este inseparabilă de temporizare-temporalizare (cf. “La diffărance”) şi de 
diferanţă, de conflictele de forţe care sînt la lucru în ea. Ea marchează ceea ce depărtează 
de sine, întrerupe orice identitate cu sine, orice strîngere punctuală pe sine, orice 
omogenitate cu sine, orice interioritate în sine. (Cf. La voix et le phânomene, p. 96.) 
De aceea nu prea înţelegeam - nu înţeleg nici acum - cum anume, de ce ţineaţi să-l 
îndepărtaţi, pe scurt spus, de motivul lui eteron. Desigur, aceste două motive nu se 
acoperă absolut, dar nici un concept nu îl acoperă pe altul, aceasta e însăşi legea spaţierii. 
Bineînţeles, dacă nu aş fi făcut decît să repet unicul cuvînt spaţiere, neîncetat, aţi fi avut 
desigur dreptate. Dar insistenţa mea asupra cuvîntului celălalt şi asupra altor cuvinte a fost 
considerabilă. Spaţiere mai înseamnă tocmai imposibilitatea de a reduce lanţul la una din 
verigile sale sau de a privilegia în mod absolut una - sau alta. In sfîrşit, trebuie să reamintesc 
că diferanţa nu (este) mai ales o substanţă, o esenţă, o cauză etc., care să poată da naştere 
vreunei “derive fenomenale”. 

32. Cf. de exemplu De la grammatologie, cap. 1 (“Le programme”, “Le signifiant et la 
vărită”, “L* treăcrit”), în special, p. 32, n. 9; “Sămiologie et grammatologie”, “La double 
s£ance”, II, [La dissămination, p. 284] (N.R.). 

Referitor la noţiunea de semnificant, v-am spus deja cum stau lucrurile 
după mine. Ceea ce e valabil, în egală măsură, putem spune, şi pentru 
noţiunile de reprezentare ş i de subiect. 

Pentru a puncta (faire le point), fără a ne lungi (“Dubla întrunire” 
tratează întocmai (despre) punct(ul), (despre) lungime(a), (despre) 
castrare(a) şi (despre) diseminare(a)) dar şi fără piruete în faţa unei 
chestiuni care nu se rezumă la trei atomi noţionali, pentru a puncta, aşadar, 
ceea ce ar putea fi “poziţia” mea în această privinţă, e oare inutil să 
amintesc mai întîi că de la Despre gramatologie (1965) şi “Freud şi scena 
scriiturii” (1966) încoace, toate textele mele au înscris ceea ce voi numi 
“relevanţa” lor psihanalitică? Ceea ce nu înseamnă că toate textele anterioare 
n-ar fi facut-o (“Cuvîntul suflat”, “Forţă şi semnificaţie”, “Violenţă şi 
metafizică”, etc.). Chestiunea e deci de fiecare dată pusă. Explicit, expres, 
dar şi păstrînd, în scriitura însăşi şi în ordonarea conceptuală, blancul sau 
spaţiul de joc determinate pe care le impunea articularea teoretică încă 
viitoare între noua problemă generală a lui gramme - şi a specificităţii 
fiecărui text (chestiune care devenea atunci efervescentă) - şi problema 
psihanalizei. în fiecare text, şi se poate verifica asta, mă străduiesc să fac 
în aşa fel încît, relativ la această articulare indispensabilă, ceea ce consider 
ca fiind noile premise teoretice şi practice să nu închidă dinainte 
problematica, să nu fie tulburate de interferenţe pripite şi fără statut 
riguros, pe scurt, să păstreze o formă astfel încît să nu fie în principiu 
descalificate de rezultatele ulterioare (ceea ce rămîne, bineînţeles, 
întotdeauna posibil: de aceea am spus “mă străduiesc”. Şi, în treacăt fie spus, 
această schemă este valabilă, mutatis mutandis, pentru raportul 
gramatologiei cu marxismul). Era vorba atunci, schiţînd practic şi teoretic 
aceste noi moduri de articulare, de a fractura o închidere încă atît de 
ermetică: aceea care ţine chestiunea scriiturii (în general, filosofică şi mai 
ales literară) la adăpost de psihanaliză, dar şi aceea care orbeşte atît de 
frecvent discursul psihanalitic în faţa unei anumite structuri a scenei textuale. 

Astăzi, aş vedea aşadar conturîndu-se un program de lucru, din partea 
mea şi cel puţin din cîte pot anticipa, în cîmpul “Diseminării” (în textul care 
poartă acest titlu şi despre care putem spune în grabă că are ca “teme” 
explicite coloana, tăietura, lovitura, himenul, castrarea, în raportul lor cu 
doi, cu patru, cu o anumită trinitate odipiană, cu dialectica, cu depăşirea 
(la releve), cu “este”-le, cu prezenţa etc., şi cu ansamblul chestiunilor care 
m-au interesat într-altă parte), în “Farmacia lui Platon” (aceeaşi remarcă) 
şi în “Dublaîntrunire” (mai direct în relevanţa notelor 8, 9, 10, 53, 55, 61 
etc., dar practic peste tot). Cum toate acestea aparîn textele menţionate 
şi în “Mitologia albă”, pentru cineva care vrea să citească, titlul cel mai 
general al problemei ar fi: castrare şi mimesis. Nu pot aici decît să trimit 
la aceste analize şi la consecinţa lor. 

Conceptul de castrare e într-adevăr indisociabil, în această analiză, de 
cel de diseminare. Dar acesta din urmă îl situează pe mai multşi mai puţin 
ce rezistă indefinit- şi de asemenea pe acel cevacăruiaîi rezistă-efectului 

subiectivităţii, subiectivizării, aproprierii ( Aufhebung, sublimare, idealizare, 
reinteriorizare [Erinnerung], semnificaţie, semantizare, autonomie, lege 
etc.), ceea ce Lacan - şi răspund astfel întrebării dumneavoastră - numeşte 
ordinea “simbolicului”. îi scapă şi îl dezorganizează, îl face să derapeze, îl 
marchează cu scriitura sa, cu toate riscurile pe care le poate comporta acest 
fapt, fără a se lăsa totuşi conceput sub categoriile “imaginarului” sau ale 
“realului”. N-am fost niciodată convins de necesitatea acestei tripartiţii 
noţionale. Pertinenţa sa rămîne, în cel mai bun caz, interioară sistematicii 
înseşi pe care am pus-o în chestiune 33 . Dacă vreţi cu adevărat să o discutăm 


33. întrebarea dumneavoastră cu privire la “ceea ce Lacan numeşte simbolicul” mă îndeamnă 
la un răspuns de ansamblu, la o explicaţie de principiu, dacă nu la o explicaţie detaliată, 
care nu-şi are locul aici. Acceptînd pentru prima oară legea convorbirii şi a modului 
declarativ, nu o voi ocoli. Ştiu, pe de altă parte, că unii dintre prietenii mei, din motive 
uneori contradictorii, au regretat neutralitatea mea în această privinţă. Ca urmare iată, 
schematic. 

în textele pe care le-am publicat pînă acum, absenţa referinţei la Lacan e într-adevăr 
aproape totală. Acest fapt nu se justifică doar prin agresiunile în forma sau în vederea 
reaproprierii pe care, de la apariţia textului De lagrammacologie\r\ Cricique (1965) (şi chiar 
mai devreme, mi se spune) Lacan le-a înmulţit, direct sau indirect, în particular sau în public, 
în seminariile sale şi, de la această dată, trebuia să o constat eu însumi în lectură, în aproape 
decane din scrierile sale. Astfel de mişcări răspundeau de fiecare dată schemei argumentative 
precis analizate de Freud (Traumdeutung) şi despre care am arătat ( Gramatologie, 
“Farmacia lui Platon”, “Puţul şi piramida”) că informa întotdeauna procesul intentat în 
mod tradiţional scriiturii. E argumentul zis al “ceaunului” care acumulează, pentru nevoile 
unei cauze, aserţiunile incompatibile (1. Devalorizare şi dejecţie: “asta nu merită nimic” 
sau “nu sînt de acord”. 2. Valorizare şi reapropriere: “de altfel asta îmi aparţine şi am 
spus-o dintotdeauna”). Această crispare a discursului - pe care am regretat-o - nu era lipsită 
de însemnătate şi ea reclama, şi aici, o ascultare tăcută. Nu m-aş fi mărginit la atîtdacă 
nu m-aş fi simţit cu atît îndreptăţit de anumite raţiuni de natură istorico-teoretică 
(asta e diferenţa faţă de cazul minor de care vorbeam mai sus). 

Scurt rezumat, deci. 

în momentul primelor mele publicaţii, Scrierile lui Lacan nu erau adunate în volum şi 
publicate. La data Gramacologiei şi a studiului “Freud şi scena scriiturii”, nu citisem decît 
“Funcţia şi cîmpul vorbirii şi al limbajului în psihanaliză” şi “Instanţa literei în inconştient 
sau raţiunea după Freud” (citat şi în “Cuvîntul suflat”). încredinţat de importanţa acestei 
problematici în cîmpul psihanalizei, am reperat în ea şi un anumit număr de motive majore 
care o reţineau dincoace de chestiunile critice pe care eram pe cale să le formulez, şi în 
cîmpul logocentric, chiar fonologist, pe care începeam să le delimitez şi să le provoc. Aceste 
motive erau între altele următoarele: 

1) Un te/os al “vorbirii pline” în legătura sa esenţială (şi uneori al efectelor de identificare 
incantatorie) cu Adevărul. De recitit aici în toată amplitudinea rezonanţelor sale capitolul 
“Vorbire goală şi vorbire plinăîn realizarea psihanalitică a subiectului”: “Săfim categorici, 
în anamneza psihanalitică nu e vorba de realitate, ci de adevăr, deoarece efectul unei vorbiri 
pline e să reordoneze contingenţele trecute dîndu-le sensul necesităţilor viitoare, aşa 
cum le constituie puţinul de libertate prin care subiectul le face prezente” (p. 256), 
“naşterea adevărului în vorbire”, “adevărul acestei revelaţii” în “vorbirea prezentă” (ibid.) 
şi atîtea aice propoziţii de acest tip. în ciuda numeroaselor variaţii eliptice şi rapsodice, 
nu am întîlnit niciodată de atunci vreo cercetare riguroasă asupra acestei valori de adevăr 
în situaţia sa istorică şi arhitectonică cea mai pertinentă. 

Or, eu practicam atunci în mod explicit tocmai o astfel de cercetare critică, exact în punctul 
în care vizează legătura cu adevărul, cu vorbirea plină şi cu prezenţa (cf. între alte locuri 
De la grammacologie, p. 18). 

2) Recursul masiv, sub motivul întoarcerii la Freud, la conceptualitatea hegeliană 
(mai exact la cea a Fenomenologiei spiritului, în stilul epocii şi fără articulare cu sistemul 
Logicii sau cu “semiologia” hegeliană) şi la conceptualitatea heideggeriană (privitor la 
aletheia întotdeauna definită ca “revelaţie”, ca “învăluire/dezvăluire”; privitor la prezenţă 
şi la fiinţa fiinţării, privitor la Dasein- ul redevenit subiect! (p. 318) Aş fî ultimul care ar 
considera acest fapt ca o regresiune în sine , dar absenţa oricărei explicaţii teoretice şi 
sistematice cu privire la statutul acestor preluări (şi a altor cîteva) mi se părea uneori că 
relevă, să spunem, de aceste facilităţi filosofice condamnate la sfîrşitul textului “Instanţa 
literei în inconştient” şi, în rezonanţă cu Freud, în Scilicet I. A declara mai tîrziu că 
împrumuturi atît de importante din Fenomenologia spintului erau “didactice”, sau că 
vocabularul, atît de des convocat, al fenomenologiei transcendentale şi al idealismului 
husserlian (“intersubiectivitate”, de exemplu) trebuiau luate cu o “âpochk”, a rezolva 
asemenea probleme într-o propoziţie mi se pare cam superficial. 

în cursurile mele, însă, şi în ceea ce publicam atunci, puneam în discuţie în mod explicit, 
din punctul de vedere critic pe care îl ştiţi, sistematica textuală a lui Hegel, a lui Husserl 
şi a lui Heidegger. Măsurînd dificultatea demersului lor, am înţeles că nu puteau fl 
criticaţi în felul acesta. Şi nici Freud. 

3) O referire voioasă la autoritatea fonologiei şi mai exact a lingvisticii saussuriene. E travaliul 
cel mai specific al lui Lacan: plecînd de la semnul saussurian şi asupra lui. Cu implicaţiile 
şi consecinţele pe care le ştiţi, scriitura este astfel readusă în sistemul lui a-se-auzi- 
vorbind, în acest punct al auto-afectării idealizante în care este interiorizată, depăşită prin 
voce, îi răspunde acesteia, i se prezintă, se fonetizează, fiind “întotdeauna... fonematică, 
şi fonetică, de vreme ce se citeşte” ( Ecrits, p. 470). 

însă eu tocmai elaboram o baterie de întrebări critice în această privinţă, inclusiv despre 
efectele fonologismului în cîmpul psihanalitic şi despre complexitatea ştiinţei freudiene 
(“Freud şi scena scriiturii”). 

4) O atenţie la literă şi la scris după Freud, desigur, dar fără nici o interogaţie specifică 
în ceea ce priveşte conceptul de scriitură aşa cum încercam să-l degajez atunci şi în ce priveşte 
opoziţiile şi conflictele care trebuiau astfel descifrate. Revin într-o clipă asupra problemei 
decisive a “literaturii”. 

Trec peste conotaţiile discursului şi peste numeroase indicii ale unei reinstalări a 
“semnificantului” şi a psihanalizei în general într-o nouă metafizică (oricare ar fl interesul 
pe care ea l-ar putea, de altfel, păstra ca atare) şi în spaţiul pe careîl determinam atunci 
sub numele de logocentrism, mai precis defonologism. Trec de asemenea peste numeroase 
trăsături care îmi păreau, într-un mod complex, desigur, şi uneori contradictoriu, că 
ancorează întreprinderea lacaniană în fondul metafizic de după război (ar fi mult de recitit 
din acest punct de vedere. Urmăriţi, bunăoară, cuvintele “fiinţă”, “autentic”, “adevărat”, 
“plin”). Ar fi absurd să vedem în asta o limitare contingenţă sau personală şi, încă o dată, 
necesitatea sa istorică e incontestabilă. Atîta doar că, la data despre care vorbesc, 
sesizam - şi cîţiva alţii alături de mine - alte urgenţe. Trec în sfîrşit peste retorica, peste 
“stilul” lui Lacan: efectele sale, uneori remarcabile, uneori şi (în raport cu un anumit progres 
şi cu un anumit “program” al epocii) anacronice (nu spun intempestive), mi se păreau 
guvernate de întîrzierea unei scene, ceea ce îi conferea, nu mă îndoiesc nici de asta, o 
anumită necesitate (desemnez ceea ce putea constrînge la tratarea într-un anumit fel a 
instituţiei psihanalitice constituite: e argumentul lui Lacan). în raport cu dificultăţile 
teoretice care mă interesau, citeam aici mai ales o artă a eschivei. Vivacitatea elipsei 
mi se părea că serveşte prea adesea evitarea sau mascarea diverselor probleme 
(exemplul cel mai semnificativ mi-a fost dat, de atunci încoace, de o drăguţă fentă 
“omonimică”, ce permite atenuarea dificultăţii istorico-teoretice privitoare la 
determinarea adevărului ca adequatio reietintellectus, aşa cum guvernează ea întregul 
discurs asupra “Lucrului freudian” (pp. 420-434) şi despre care ne vom întreba, în lipsa 
vreunei alte explicaţii, conform cărui regim coabitează ea cu adevărul ca revelaţie - adică 
prezenţă - care organizează toate Scrierile). Recunosc că acest fapt presupune tot 
atîta luciditate în determinarea dificultăţilor şi a pericolelor. Tocmai aici se găseşte, poate, 
un moment necesar în pregătirea unei noi problematici: numai să nu speculeze 

prea mult eschiva şi să nu ne lăsăm furaţi de reprezentarea fastuoasă a defilării şi a paradei. 
Chiar dacă ele sînt departe de a epuiza travaliul lui Lacan, fapt de care rămîn convins, 
aceste rezerve erau deja destul de importante ca să nu caut referinţă în formă de garanţie 
într-un discurs atît de diferit - în aceste puncte nodale, în modul său de elocuţiune, în locul 
său, în intenţiile şi presupoziţiile sale - de textele pe care le propuneam. Asemenea 
referinţe ar fi avut ca rezultat să sporească bruiajul într-un cîmp care nu ducea lipsă de 
aşa ceva. Ele riscau de asemenea să compromită posibilitatea unei îmbinări riguroase ce 
rămînea poate de construit. 

Trebuia atunci, dimpotrivă, declarat de la început un dezacord şi angajată o dezbatere 
explicită? Pe lîngă faptul că grila acestei dezbateri mi se părea publicată în premisele sale 
(disponibilă pentru cine voia s-o citească şi s-o asume), o astfel de declaraţie nu mi se 
părea oportună, la acea dată, din mai multe motive. 

1) Ansamblul Scrierilor fiind publicat între timp, trebuia nu numai să iau cunoştinţă de 
el, ci să mă angajez, dat fiind ceea ce am spus înainte despre retorica lacaniană, într-un 
travaliu care se anunţa ca disproporţionat în raport cu ceea ce primele mele lecturi îmi 
permiteau să aştept de la el (citesc scriind: încet, delectînd u-mă să prefaţez îndel ung fiecare 
termen). Nu e desigur o raţiune suficientă pentru a renunţa - puteam să fi anticipat greşit 
- dar poate că e pentru a prefera să răspund în răstimp (vorbesc aici despre o perioadă 
destul de scurtă, trei sau patru ani) unor căutări pe care le consideram ca mai urgente 
şi în orice caz, din punctul meu de vedere, prealabile. 

2) Dacă aveam obiecţii de formulat (însă dezbaterea nu are neapărat forma unui 
dezacord, poate da loc unei dezimplicări, unei deplasări mai complexe), ştiam deja că ele 
nu ar avea nimic în comun cu cele care aveau curs în acel moment. Şi aici, ţineam să evit 
confuzia şi să nu fac nimic pentru a limita propagarea unui discurs ale cărui efecte 
critice mi se păreau, în ciuda a ceea ce am amintit, necesare în interiorul unui întreg cîmp 
(de aceea, confirm în treacăt, am făcut ceea ce depindea de mine pentru ca predarea lui 
Lacan la Ecole normale să nu f ieîntreruptă). Trimit aici la ceea ce am spusîn altă parte 
despre perseverenţa, despre distanţa şi despre inegalităţile de dezvoltare. 

3) In acest interval, am considerat că cea mai bună contribuţie sau “explicaţie” consta 
în a-mi urma travaliul, pe căile şi după exigenţele specifice, că acest travaliu trebuie sau 
nu, după anumite axe, să se apropie de cel al lui Lacan şi, nu exclud nicidecum asta, chiar 
mai mult decît de oricare altul astăzi. 

De atunci? De atunci am recitit aceste două texte, am citit şi altele, aproape pe toate, cred, 
din cuprinsul Scrierilor. In aceste ultime luni mai ales. Prima mea lectură a fost, în 
punctele esenţiale, în mare parte confirmată. în special, pentru a reveni asupra unui punct 
a cărui miză capitală o recunoaşteţi, privitor la identificarea adevărului (ca scoatere din 
ascundere) cu rostirea (cu logos-ul). Adevărul - rupt de cunoaştere - este permanent 
determinat ca revelaţie, scoatere din ascundere, adică în mod necesar ca prezenţă, 
prezentare a prezentului (Anwesenheit) sau, într-un mod şi mai literal heideggerian, ca 
unitate a ascunderii şi a scoaterii din ascundere. Referinţa la rezultatul demersului 
heideggerian este deseori explicită sub această formă (“ambiguitatea radicală pe care o 
indică Heidegger pentru aceea că adevăr înseamnă revelare”, p. 166, “această pasiune a 
dezvăluirii care are un obiect: adevărul”, p. 193 etc.). Că semnificatul ultim al acestui cuvînt 
sau al acestui logos e afirmat ca o lipsă (non-fîinţare, absenţă etc.) asta nu schimbă nimic 
din acest continuum şi rămîne de altfel strict heideggerian. Şi dacă e într-adevăr necesar 
de reamintit că nu există metalimbaj (aş spune mai degrabă că nu există în-afara-textul ui, 
în afara unui anumit unghi al remarcii, Grammatologie, p. 227, passim), nu trebuie uitat 
că metafizica şi onto-teologia cele mai clasice se pot foarte bine acomoda acestui fapt, 
mai ales cînd această propoziţie ia forma lui: “Eu, adevărul, vorbesc” sau “De aceea 
inconştientul care spune adevărul despre adevăr este structurat ca limbaj...” (pp. 867-8). 
N-aş spune nicidecum că asta e fals. Repet numai că întrebările pe care le-am pus vizează 
necesitatea şi presupoziţiile acestui continuum. 

Şi apoi m-am interesat mult de “Seminarul asupra Scrisorii furate”. Parcurs admirabil, 
o spun cu sinceritate, dar care, grăbit fiind să găsească în ea o “ilustrare” a unui “adevăr” 
(p. 12), mi se pare că nesocoteşte harta (la carte), funcţionarea sau ficţionarea 

din acest punct de vedere particular, diseminarea, nu ar fi doar posibilitatea 
pentru o marcă de a se descompune (deliter)* (vezi jocul acestui cuvînt clinic 
în “Farmacia lui Platon”, “Diseminarea” şi “Dubla întrunire”), forţa-forţa 
de repetiţie, deci de automaticitate şi de exportare - care îi permite să rupă 
legătura cu unitatea unui semnificat care nu ar exista farăea, să facă să sară 
această copcăş i să destrame învelişul de pufai “simbolicului” (cred că citez 
un pasaj cam deocheat din Lautrăamont despre eider, ar trebui verificat). 
E de asemenea posibilitatea de a deconstrui (aceasta este deschiderea generală 
a deconstrucţiei practico-teoretice care nu se inventează într-o bună zi) 
sau dacă preferaţi de a descoase (decoudre) (e acel “a se în-căiera” 
(“en-decoudre”) din “Farmacia lui Platon”) ordinea simbolică în structura 
sa generală şi în modificările sale, în formele generale şi determinate ale 
socialităţii, ale “familiei” sau ale culturii. Violenţă efectivă a scriiturii 
diseminante. Efracţie marcantă a “simbolicului”. Orice posibilitate de 
dezordine şi de dezorganizare a simbolicului pornind de la forţa unui 
anumit în-afară, tot ceea ce forţează simbolicul ar releva oare de specular 


textului lui Poe, a acestuia şi a înlănţuirii sale cu altele, să spunem amploarea (la carwre) 
unei scene de scriitură care se joacă aici. In faţa amplorii acesteia, aîncifrării sale, pe care 
nu le egalează sau destăinuie nici un adevăr rostit, discursul lui Lacan, asemeni oricărui 
alt discurs, nu este cu totul închis. E tocmai eterogenitatea pe care o menţionam la început. 
Problema nu este de a-i surprinde anumite semne, de a-i fi deschis sau închis, de avorbi 
mult sau puţin despre ea, ci de a şti în ce fel şi pînă unde să-i administrăm scena şi lanţul 
consecinţelor. Lectură funciar tradiţională, aşadar, a textului lui Poe, la urma urmei 
hermeneutică (semantică) şi formalistă (conform schemei criticate în “Dubla întrunire” 
şi pe care o rezumam mai sus): e ceea ce voi încerca să demonstrez, neputînd să o fac aici, 
prin analiza răbdătoare a celor două texte, şi care îşi va găsi locul, atunci cînd voi avea 
timp, într-o lucrare în pregătire. Neîndoielnic productivă în alte privinţe, această ignoranţă 
mi se pare sistematic determinată de limitele pe care le evocam adineauri sub numele de 
logocentrism (logos, vorbire plină, “vorbire adevărată”, adevăr ca opoziţie văl/non-văl 
etc.). Ea nu e poate, în mod esenţial, ignorare a “literarului” (deşi, după mine, cum ştiţi, 
acesta e un test fecund, în special în descifrarea discursului lacanian) şi nu e vorba aici, 
încă o dată, de a proteja literarul de atingerile psihanalizei. Aş spune chiar contrariul. E 
vorba (formă verbală de chestionat) de o anumită întorsătură a scriiturii care se indică 
sub numele de “literatură” sau de “artă”, care nu se poate defini decît pornind de la o 
deconstrucţie generală care să reziste (sau căreia îi rezistă) nu psihanalizei în general 
(dimpotrivă), ci unei anumite capacităţi, unei anumite pertinenţe determinate a 
conceptelor psihanalitice pe care le măsurăm, unei anumite etape a dezvoltării lor. Din 
acest punct de vedere, anumite texte “literare” au o capacitate “analitică” şi deconstructivă 
mai mare decît anumite discursuri psihanalitice care îşi aplică pe ele aparatul lor teoretic, 
cutare stare a aparatului lor teoretic, cu deschiderile dar şi cu presupoziţiile sale, la un 
moment dat al elaborării sale. Acesta ar fi raportul între aparatul teoretic susţinînd 
“Seminarul asupra Scrisorii furate” (ştiţi ce loc privilegiatîi conferă Lacan în deschiderea 
Scrierilor ), textul lui Poe şi, fără îndoială, alte cîteva texte. 

Atît pentru astăzi. Livrez această notă mişcărilor diverse al căror program este de acum, 
mai mult sau mai puţin, cunoscut. 

* Verbul dâliter provine de la substantivul comun le lit, care, aici, nu înseamnă pat, ci strat; 
dălicerî nseamnă prin urmare a (se) sfarîma, a (se) dezagrega, a (se) descompune, a tăia 
o piatră urmînd straturile din care e formată. înscris în contextul gramatologiei, dăliter 
numeşte operaţiunea unei de-stratificări, a unei des-compuneri în straturile care constituie 
un bloc, discriminare a multiplului implicat într-o marcă. (n. tr.) 

(de “imaginar”), chiar de un “real” determinatca “imposibil”? De schizofrenie 
sau de psihoză? în acest caz, ce consecinţe ar trebui să tragem din asta 34 ? 
Această breşă e ceea ce mă interesează sub titlul de diseminare. 

Nu spun că “simbolicul” (pentru a continua să ne servim de un cuvînt 
a cărui alegere m-a lăsat întotdeauna perplex) nu se constituie în fapt, nu 
constituie soliditatea unei ordini (e şi ordinea filosofiei) şi că nu e structural 
convocat să se constituie şi să se reconstituie fără încetare (limbaj, lege, 
“triadă intersubiectivă”, “dialectică intersubiectivă”, adevăr vorbitor etc.). 
Dar diseminarea desemnează ceea ce nu se mai lasă integrat în această 
ordine tot aşa cum nu alcătuieşte simpla sa exterioritate sub specia eşecului 
sau a imposibilului (imaginar sau real): chiar dacă, dinăuntrul căptuşit al 
“simbolicului”, avem tot interesul să ne lăsăm ispitiţi de asemănarea sa 
ademenitoare cu aceste două forme. Ceea ce pierdem atunci din vedere, 
nu e poate ficţiunea (şi acest concept ar trebui analizat), ci simulacrul: o 
structură de duplicitate care imită şi dublează relaţia duală, întrerupe 
mai eficient, mai “real” (îl măsurăm cu efectele de reacţie) şi specularul 
(atunci de regîndit) sau propriul, şi “simbolicul”, nemailăsîndu-se stăpînită 
într-o problematică a vorbirii, a minciunii şi a adevărului. Violenţă efectivă 
şi efecte inconştiente ale simulacrului. 

Lapidar spus: diseminarea figurează ceea ce nu revine tatălui. Nici în 
germinare nici în castrare. încercaţi săstăpîniţi meandrele acestei propoziţii 
şi, pe drum, mergînd, veţi găsi (marcă) şi veţi pierde (margine) limita 
între polisemie şi diseminare. 

A scrie - diseminarea - nu înseamnă oare a lua în seamă castrarea 
(cu tot sistemul său şi după strania aritmetică pe care o aminteaţi înainte) 
repunînd în joc poziţia sa de semnificat sau de semniflcant transcendental 
(căci e posibil săexiste şi un semniflcant transcendental, de exemplu falusul 
caşi corelat al unui semnificat prim, castrarea şi dorinţa mamei), recurs ultim 
al oricărei textualităţi, adevăr central sau adevăr de ultimă instanţă, definiţie 
semantic plină şi non-substituibilă a acestui vid generator (diseminator) în 
care se lansează textul? Diseminarea afirmă (nu spun că produce sau 
constituie) substituirea nesfîrşită, nu opreşte şi nici nu supravegheazăjocul 


34. Nu am indicat oare aici principiul unui răspuns - urmînd ceea ce numeaţi mai sus o anumită 
stea - la ultima dumneavoastră întrebare? 

Precizez de asemenea pe scurt că, dacă nu admitem ceea ce figurează astfel diseminarea, 
sîntem nevoiţi să facem din “simbolic” şi din tripartiţia imaginar/simbolic/real 
nemodificabilul unei structuri transcendentale sau ontologice (cf. în această privinţă 
De la grammatologie, p. 90). 

Aceste chestiuni relative la psihanaliză sîntde fapt şi de drept indisociabile - psihanaliştii 
o spun adesea - de “experienţa” şi de “practica” analitice, deci şi de condiţiile istorice, 
politice, economice ale acestei practici - psihanaliştii insistă rar asupra acestui punct. 
Cît despre un oarecare “nucleu” al “situaţiei analitice”, nici un protocol nu mi se pare aici 
de neatins, dobîndit, ireversibil dat ca şi garantat de către “ştiinţă”. Iar condamnarea 
psihanalizei americane, oricît de justificată ar fi, nu trebuie să fie o îndeletnicire prea zeloasă. 
Această chestiune este foarte complexă, dar ea va fi supusă în datele sale unei ineluctabile 
transformări istorice. 

(“Castrare - dintotdeauna în joc...”) 35 . Cu toate riscurile, dar fără patosul 
metafizic sau romantic al negativităţii. Diseminarea “este” acest unghi de 
joc al castrării care nu se semnifică, nu se lasă constituită nici în semnificat 
nici în semnificant, nu se prezintă după cum nici nu se reprezintă, nu se arată 
după cum nici nu se ascunde. Nu are aşadar în el însuşi adevăr (adecvare 
sau dezvăluire) nici văl. E ceea ce am numit grafica himenului care nu mai 
este pe măsura opoziţiei văl/non-văl 36 . 

G. S. - Aş vrea atunci să vă întreb care este raportul pe care îl stabiliţi 
între diseminare şi pulsiunea morţii. 

- Raportul cel mai necesar. Plecînd de la Dincolo..., de la Das Unheimliche 
(al cărui itinerar e de o extraordinară dificultate) şi de la tot ce e legat de 
acestea, în textele anterioare sau ulterioare, o logică trebuie reconstruită 
care, în multe privinţe, pare să contrazică sau în orice caz să complice în 
mod deosebit întregul discurs explicit şi “regional" pe care Freud l-a 
propus asupra “literaturii” şi “artei”. La “pulsiunea morţii”, la un anumit 
dualism şi la un anumit concept de repetiţie, la cele două texte pe care 
tocmai le-am menţionat, m-am referit adeseori, în special în “Diferanţa” 
şi în “Dubla întrunire”. Toate acestea reclamă (şi tocmai la asta lucrez în 
acest moment) o elaborare care să pună în raport un nou concept de 
repetiţie (la lucru, dar într-un mod non-continuu la Freud) cu valoarea de 
mimesis (şi nu, bineînţeles, de mimetologism, de reprezentare, de 
exprimare, de imitare, de ilustrare etc.). 

G. S. - Asta ne-ar putea atunci duce Ia articularea altei întrebări despre 
ceea ce am putea numi “subiectul scriiturii": în măsura în care marcaţi, de 
pildă, că “subiectul scriiturii" nu există dacă înţelegem prin asta un subiect- 
stăpîn, şi că ar trebui să înţelegem prin “subiect al scriiturii” sistemul de 
raporturi între straturile textuale ele însele; cum am putea relua această 
problemă a “subiectului scriiturii” plecînd de la conceptul de diseminare, 
şi de asemenea plecînd de la ceea ce se articulează în el, adică de la 
dialectica între sublimare şi pulsiunea morţii? 

- După cum amintiţi, nu am spus niciodată că nu există “subiect al 
scriiturii” 37 . Nu am spus niciodată nici că nu există subiect. După întrebările 
care au fost puse cu ocazia conferinţei asupra “Diferanţei” 36 am fost 
nevoit să-i amintesc acest fapt lui Goldmann care îşi punea o mulţime de 
întrebări despre acest subiect, încercînd să afle ce se petrecuse ce el. 
Trebuie doar reconsiderată problema efectului de subiectivitate aşa cum 


35. "La dissămination I ”, (“La coupure”, Critique 261, p. 111). [La dissimination , p. 336.] 

36. "La double săance”, în special, 11, p. 26 [La disstminacion, p. 293]. 

37. “ ‘Subiectul’ scriiturii nu există dacă înţelegem prin asta vreo solitudine suverană a 
scriitorului. Subiectul scriiturii este un sistem de raporturi între straturile blocului magic, 
al psihicului, al societăţii, al lumii. în interiorul acestei scene, simplitatea punctuală a 
subiectului clasic este de negăsit.” (“Freud et la scăne de Păcriture”, in L' tcriture et la 
diffărence, p. 335.) (N.R). 

38. Discuţie publicată în Bulletin de la socittt fnanţaise de philosophie (ianuarie 1968). 

e produs de structura textului. A ceea ce desemnam adineauri ca fiind textul 
general - “blocul” său - şi nu doar a textului lingvistic. Fără îndoială că acest 
efect e inseparabil de un anumit raport între sublimare şi pulsiunea morţii, 
de o mişcare de interiorizare-idealizare-depăşire-sublimare etc., deci de o 
anumită refulare. Şi ar fi o nerozie să conteşti, încă şi mai mult să formulezi 
vreo “condamnare” morală sau politică împotriva necesităţii acestei 
mişcări. Fără ea nu ar exista efectiv nici “subiect”, nici “istorie”, nici 
“simbolic” etc. Nici doar cu ea singură, de altfel. Ar trebui deci reexaminate 
toate aceste concepte în ceea ce apare din ce în ce mai bine ca fiind 
concatenarea lor, nu spun suprapunerea sau identitatea lor. Nu pot spune 
nimic mai mult improvizînd, decît dacă vă precizaţi mai bine întrebarea. 

G. S. - De exemplu, trebuie să admitem un clivaj radical Intre “subiectul 
scriiturii” şi ceea ce Lacan numeşte “subiect” ca “efect al semni fi cantul ui”, 
ca produs în şi de către semnificant sau, dimpotrivă, aceste două noţiuni 
trebuie sau pot să se întîlnească? 

- Există desigur un “raport” între aceste două definiţii ale “subiectului”. 
Pentru a-l analiza, ar trebui în orice caz ţinut seama de ceea ce a fost spus 
mai înainte despre diseminare şi despre “simbolic”, despre gramme şi 
despre semnificant etc. 

J.-L. FI. - O ultimă întrebare, dacă vreţi, care se articulează pe 
dezvoltarea de ansamblu a muncii dumneavoastră. Scrieţi, Intr-unui din 
primele texte publicate, “Freud şi scena scriiturii” (1966) (Tel Quel, nr. 26), 
recuzînd pretenţiile unei sociologii a literaturii - şi sîntem intru totul de acord 
cu dumneavoastră -, că “socialitatea scriiturii ca dramă cere o cu totul altă 
disciplină”. 

Cum aţi determina astăzi această “cu totul altă disciplină”? Ce raport ar 
întreţine ea cu o semiotică şi cu o semanaliză dezvoltlndu-se pe o bază 
logică dialectică materialistă? Ceea ce ar însemna cu necesitate să punem, 
în ultimă instanţă, problema raportului dintre “conceptul” de scriitură şi 
conceptul marxist de practică, şi cu deosebire acela de practică semnificantă, 
exact aşa cum s-a putut el constitui ca obiect de cunoaştere al unei semiologii 
şi al unei semanalize cu baza logică dialectic materialistă, aceasta din urmă 
determinîndu-se in egală măsură pornind de la o intervenţie a psihanalizei, 
absolut necesară de îndată ce abordăm cîmpul practicilor semnificante. 

Dar ar trebui fără nici o îndoială să vorbim şi despre retroacţiunea textului 
modern asupra procedurilor de analiză însele, despre ceea ce e implicat, 
în această practică textuală contemporană, ca exces în raport cu o anumită 
logică ştiinţifică a cunoaşterii. 

Un ultim aspect al întrebării, putînd să deschidă asupra unui soi de 
concluzie provizorie la această convorbire: cum concepeţi astăzi acest proces 
de ansamblu (pe care egreu să-l gîndim altfel decît sub forma unui proces 
contradictoriu, dialectic) şi eficacitatea sa pe scena ideologică actuală, ce 
anume poate el să transforme în ea, limitele sale posibile, viitorul său? 

- în fraza pe care o pronunţaţi, “dramă” era un citat, aţi recunoscut, 
şi chiar de două ori. 

Să plecăm bunăoară de la conceptul de practică. Pentru a defini 
scriitura, gramme, diferanţa, textul etc., am insistat întotdeauna asupra 
acestei valori de practică. în consecinţă, pretutindeni unde se elaborează, 
din acest punct de vedere, o teorie generală, o practică-teoretică generală 
a “practicii semnificante”, am subscris întotdeauna sarcinii astfel definite. 
Presupun că vă referiţi la lucrările Juliei Kristeva. 

E de asemenea evident că, în cîmpul unei deconstrucţii a opoziţiilor 
filosofice, opoziţia praxis/theori a trebuie mai întîi analizată şi nu ne mai 
poate impune pur şi simplu definiţia practicului. Tot din acest motiv, 
deconstrucţia sistematică nu poate fi o operaţie doar teoretică nici doar 
negativă. Trebuie indefinit vegheat ca nu cumva valoarea de “practică” să 
fie “reapropriată”. 

Acum, care poate fi “eficacitatea” acestui travaliu, a acestei practici 
deconstructive asupra “scenei ideologice actuale”? Nu pot să dau aici 
decît un răspuns de principiu şi să marchez un punct. Acest travaliu pare 
să-şi afle punctul de pornire în cîmpuri limitate, definite ca şi cîmpuri ale 
“ideologiei” (filosofia, ştiinţa, literatura etc.). Se pare aşadar că nu e 
cazul să aşteptăm de la el o eficacitate istorică nemăsurată, o eficacitate 
nemijlocit generală. Eficacitatea, deşi sigură, nu rămîne mai puţin limitată, 
articulată, înlocuită, amînată, diferită conform unor reţele complexe. Dar, 
invers, ceea ce e poate pe cale să fie reconsiderat, e forma de închidere ce 
era numită “ideologie” (concept fărăîndoială de analizat în funcţiunea sa, 
în istoria şi în provenienţa sa, în transformările sale), forma raporturilor 
între un concept transformat al “infrastructurii”, dacă vreţi, al cărui text 
general nu ar mai fi “efectul” sau “reflexul” 39 şi conceptul transformat al 
“ideologicului”. Dacă ceea ce e în chestiune în acest travaliu e o nouă 
definiţie a raportului dintre un text determinat sau un lanţ semnificant şi 
în-afara sa, cu efectele sale de referinţă etc. (cf. mai sus), cu “realitatea” 
(istoria, lupta claselor, raporturile de producţie etc.), nu ne mai putem 
mulţumi cu vechile delimitări nici chiar cu vechiul concept de delimitare 
regională 40 . Ceea ce se produce în zdruncinarea actuală e o re-evaluare a 
raportului între textul general şi ceea ce se credea a fi, sub forma realităţii 
(istorice, politice, economice, sexuale etc.) simplul în-afară referabil al 
limbajului sau al scriiturii, că acest în-afară a fost pe simplă poziţie de cauză 
sau pe simplă poziţie de accident. Efectele în aparenţă doar “regionale” 
ale acestei zdruncinări au aşadarîn acelaşi timp o deschidere non-regională, 
îşi distrug propriile limite şi tind să se articuleze, după modele noi, fără 
prezumţie de (în)stăpînire, cu scena generală. 


39. “Or noi ştim că aceste schimburi nu trec decît prin limbă şi prin text, în sensul infrastructural 
pe care îl recunoaştem acum acestui cuvînt." (De la grammatologie, p. 234) (N.R.). 

40. Asupra criticii ideii filosofice de regiune ş i asupra opoziţiei ontologice a regionalului şi non- 
regionalului, cf. De la grammatologie, p. 35 (N.R.). 

Scrisoare a lui Jean-Louis Houdebine 

CĂTREJACQUES DERRIDA 

(Fragment) 


1 iulie 1971 


In fond, problema subiacentă acestui schimb e aceea a materialismului, 
deopotrivă ca răsturnare şi ca deplasare în afara cîmpului filosofiei clasice; 
altfel spus chestiunea luării de poziţie materialiste şi, fără îndoială, ar fi trebuit 
să amintesc în acel moment formula lui Lenin, netă, provocatoare (scandalul 
însuşi pentru filosofie): problema luării de poziţie (prise de parti) în filosofie. 
Intr-adevăr, dacă reiau firul discuţiei noastre: totul a plecat deci de la 
întrebarea mea asupra motivului eterogenităţii, motiv după mine ireductibil 
doar la motivul spaţierii; altfel spus, motivul eterogenităţii implică, după 
părerea mea, cele două momente, indisociabile, într-adevăr, dar în egală 
măsură non-identificabile unul cu celălalt, al spaţierii şi al alterităţii, 
momente a căror indisociabilitate e cea a unei contradicţii dialectice 
(materialiste). De ce? Pentru că dacă, efectiv, cum spuneţi, “spaţierea nu 
desemnează nimic, nimic care să fie, nici o prezenţă la distanţă, ea e indexul 
unui în-afară ireductibil, şi în acelaşi timp al unei mişcări, al unei deplasări 
care indică o alteritate absolut ireductibilă" -, asta nu împiedică faptul ca 
motivul eterogenităţii să nu se reducă, să nu se epuizeze în acest “index al 
unui în afară ireductibil": eaede asemenea punere a acestei alterităţi ca atare, 
adică a unui “ceva” (un “nimic") care nu e nimic (şi de aceea motivul 
eterogenităţii e motivul unei contradicţii (al contradicţiei?) dialectic- 
materialiste de bază, “spaţiere/alteritate”), excedînd, din principiu, orice 
reapropriere-interiorizare-idealizare-depăşire (releve) într-o devenire a 
Sensului (nici o Aufhebung, aici) care ar şterge, ar reduce eterogenitatea 
însăşi care se marchează aici conform dublei sale mişcări (spaţiere/ 
alteritate); acest “ceva” (acest “nimic”) “care nu e nimic” nu e nicidecum 
subsumabil vreunei “prezenţe” oarecare, e acel ceva pe care îl marchează, 
urmînd traiectul invers al mişcării dialectice a contradicţiei, înscrierea 
spaţierii; dar, în acelaşi timp, această înscriere a spaţiehi nu se susţine decît 
prin ceea ce ea neagă sub forma unei “prezenţe" (şi care e, de fapt, o 
“non-prezenţă"): altul, corp, materie. Dezvoltarea deplină a motivului 
eterogenităţii impune astfel trecerea la pozitivitatea acestui “nimic" 
desemnat prin spaţiere, care e întotdeauna şi un “ceva” (un “nimic”) “care 
nu e nimic”( punere a alterităţii ireductibile). 

Sîntde acord cu dumneavoastră că, plecînd de la această alter-punere, 
riscă întotdeauna să se ivească din nou problemele pe care le semnalaţi pe 

de altă parte: de aceea momentul spaţierii (care pune ca fundamentală în 
cîmpul vizat aici, ordinea limbajului şi înscrierea constituirii subiectului care 
se operează aici după un clivaj ireductibil) e esenţial; dar nu mai puţin 
esenţial este celălalt moment, al alterităţii ('punere a alterităţii), aşa cum 
foarte sumar am încercat să-i definesc logica, deoarece tocmai plecînd de 
aici (indisociabilitatea “spaţiere/alteritate”, constitutivă motivului 
materialist prin excelenţă al eterogenităţii) poate veni să se înscrie tema 
"diferenţelor” care nu sînt “căzute din cer” în articularea necesară pe 
ansamblul unei practici sociale diferenţiate (“adică deopotrivă sub aspectul 
limbajelor sale şi sub toate celelalte aspecte ale sale - practică economică, 
practică politică - şi care, nefiind niciodată izolate în vreun sector în afara- 
limbii [limba nu este o suprastructură] nu sînt mai puţin practici ireductibile 
la unicul registru al limbajului). 

Că acest fapte stupefiant, scandalos, cu privire la orice filosofie fondată 
pe iluzoria reapropriere a acestei alterităţi sub diferitele forme ale 
idealismului (metafizică, spiritualism, pozitivism formalist), e tocmai ceea 
ce-l face pe Lenin să vorbească despre o “luare de poziţie”: pentru filosofie, 
orice luare de poziţie de tip materialist ţine de o veritabilă lovitură de 
forţă sprijinindu-se pe acest dublu suport ireductibil marcat în motivul 
eterogenităţii (spaţiere/alteritate). Şi cred că am putea găsi nu doar la Lenin, 
ci la fel de bine la Bataille, numeroase dezvoltări în acest sens. 

Scrisoarea lui Jacques Derrida 
cătreJean-Louis Hodebine 

(Fragment) 


15 iulie 1971 

Ne-am înţeles aşadar în ce priveşte răsturnarea/deplasarea. 

7. Luarea de poziţie în filosofie: nimic nu mă “şochează” mai puţin, 
bineînţeles. 

De ce să te angajezi într-un travaliu de deconstrucţie, mai degrabă decît 
să laşi lucrurile aşa cum erau? etc. Nimic aici fără “lovitură de forţă”, 
oarecum. Deconstrucţia, am insistat pe asta, nu este neutră. Ea intervine. 
Nu sînt atît de sigur că imperativul unei luări de poziţie în filosofie a fost în 
mod atît de regulat considerat ca “scandalos” în istoria metafizicii, fie că am 
considera această luare de poziţie ca implicită sau ca declarată. Nu sînt sigur 
nici - dar aici presupun că sîntem de acord - că luarea de poziţie, cel puţin 
ca lovitură de forţă sau forţă de ruptură cu normele discursului filosofic 
tradiţional, e esenţială pentru orice materialism, pentru materialismul ca atare. 
Am fi de asemenea de acord să admitem că nu există luare de poziţie efectivă 
şi eficientă, veritabilă forţă de ruptură, fără analiză minuţioasă, riguroasă, 
extinsă, diferenţiată şi ştiinţifică pe cît posibil? A celui mai mare număr de 
date posibile, şi a datelor celor mai diverse (economie generală)? Şi căe necesar 
să smulgem această noţiune de luare de poziţie oricărei determinări în ultimă 
instanţă psihologiste, subiectiviste, morale şi voluntariste? 

2. Spaţiere/alternate: asupra indisociabilităţii lor, nu există aşadar vreun 
dezacord între noi. în analiza spaţierii, după cum am amintit de-a lungul 
convorbirii, am subliniat întotdeauna cel puţin două trăsături: 1) că spaţierea 
era imposibilitatea pentru o identitate de a se închide asupra ei înseşi, 
asupraînlăuntrului propriei sale interiorităţi sau asupra coincidenţei sale cu 
sine. Ireductibilitatea spaţierii e ireductibilitatea celuilalt. 2) că “spaţiere” nu 
desemnează doar intervalul, ci şi o mişcare “productivă” “genetică”, 
“practică”, o “operaţie”, dacă vreţi, chiar în sensul său mallarmăan. 
Ireductibilitatea celuilalt se marchează aici aşadar în raport cu ceea ce 
păreţi să desemnaţi sub noţiunea de “punere”: în raport cu discuţia noastră 
de data trecută, e punctul cel mai nou şi cel mai important, cred, şi voi reveni 
într-o clipă la el. 

Cinci remarci între timp: 

1) A defini acest sistem al spaţierii/alterităţii, asupra căruia sîntem de 
acord, ca un resort esenţial şi indispensabil al materialismului dialectic, nu 
e destul de nou? 

2) “Nici o Aufhebung, aici”, scrieţi. N-o repet ca să despic firul în patru, 
ci pentru a sublinia necesitatea de a reînscrie mai degrabă decît de a nega: 
întotdeauna există Aufhebung(\a fel refulare, idealizare, sublimare etc.). 

3) Nu aş subscrie fără rezerve la ceea ce spuneţi, cel puţin în această 
formulare, în propoziţia: “această înscriere a spaţierii nu se susţine decît prin 
ceea ce ea neagă sub forma unei «prezenţe» (şi care e, de fapt, o «non- 
prezenţă»): altul, corp, materie”. M-aş teme ca nu cumva categoria de 
“negare” să ne reintroducă tocmai în logica hegeliană a lui Aufhebung. Mi 
s-a întîmplat să vorbesc de non-prezenţă, într-adevăr, dar desemnam prin 
aceasta mai puţin o prezenţă negată cît “ceva" (nimic, nu-i aşa, în forma 
prezenţei) care se îndepărta de opoziţia prezenţă/absenţă (prezenţă negată) 
cu tot ce înseamnă ea. Dar e o problemă prea dificilă ca să o tratăm în 
rîndurile unei scrisori. în aceeaşi propoziţie, credeţi că materie şi corp 
desemnează întotdeauna non-prezenţe în aceeaşi măsură ca şi altul? Tot aşa 
cum nu este o formă de prezenţă, altul nu (este) o fiinţă (fiinţare, existenţă, 
esenţă etc.). 

4) Fără a mai insista prea mult, dar tot pentru a preciza cum stau 
lucrurile după mine cu spaţierea: n-aş susţine, din motive evidente (n-aş susţine 
în orice caz litera acestei propoziţii), că spaţierea este un “moment” şi un 
“moment esenţial”. E mereu miza raportului cu Hegel. 

5) De acord în ceea ce-l priveşte pe Bataille (cf. Scriitura şi diferenţa, 
p. 397, n. 1). 

Punere (a alterităţii): ţinînd seama de punctul 2 (mai sus în scrisoarea 
mea), nu există nici un dezacord între noi şi, cum spuneam de-a lungul 
convorbirii, nu pot să admit insistenţa dumneavoastră asupra acestui 
punct ca pe o adăugare sau ca pe o obiecţie la ceea ce am scris. De ce mi 
se pare, atunci, că termenul “punere” trebuie mînuit cu prudenţă? 

1. Dacă alteritatea celuilalt este pusă, chiar numai pusă, nu revine ea 
oare la acelaşi, sub forma de exemplu a “obiectului constituit” sau a 
“produsului informat”, investit cu sens etc.? Din acest punct de vedere, aş 
spune chiar că alteritatea celuilalt înscrie în raport ceea ce nu poate 
nicidecum să fie “pus”. înscrierea, aşa cum aş defini-o în această privinţă, 
nu este o simplă punere: mai degrabă acel ceva prin care orice punere este 
prin ea însăşi dejucată (diferanţa): înscriere, marcă, text şi nu numai teză 
sau temă-în seri ere a tezei. Dar poate că această discuţie între noi, asupra 
acestui punct, stă pe o neînţelegere “verbală”, “nominală”. Şi întotdeauna 
se poate redefini, chiar prin acelaşi nume (prelevare, grefa, extindere), 
conceptul de punere. 

2. E adevărat că atunci am întîlni din nou problema conceptului de 
concept, şi problema raportului între concept şi celălalt. 

Cum nu putem aborda asta aici, voi spune doaratît: dacă încerc să mă 
lămuresc, referitor la acest concept de punere (şi la cîteva altele de care îl 
legaţi), e pentru că poartă cel puţin acelaşi nume cu un resort absolut 
esenţial, vital (chiar dacă trece uneori neobservat) al dialecticii hegeliene 
(Setzung). (Punerea-celuilalt e aici întotdeauna, în cele din urmă, faptul- 

de-a-se-pune pe sine al Ideii ca altul, ca alt(ul) (decît) sine în determinarea 
sa finită, cu scopul de a se repatria şi de a se reapropria, de a reveni în 
preajma sa în bogăţia infinită a determinării sale etc.). 

Există aşadar cel puţin două concepte ale punerii. 

De ce să nu lăsăm discuţia deschisă asupra acestei chestiuni a afirmării, 
a poziţiilor (luare de poziţie: afirmare (/negare)? Poziţie- afirmare? 
Răsturnare/deplasare? etc.). 

Vă las. Vă mulţumesc amîndurora. 


P.S. Ce-ar fi dacă am da acestei discuţii, ca titlu (germinai), cuvîntul 
posicions, a cărui polisemie se marchează, cu atît mai mult, în litera s, literă 
“diseminantă” prin excelenţă, spunea Mallarmă? Voi adăuga, fiind vorba 
de poziţii: scene, acte, figuri ale diseminării. 

Jacques Derrida (n. 1930 în Algeria), a început 
studiul filosofiei în 1952 la Şcoala Normală 
Superioară din Paris, unde a şi predat apoi, între 
1965 şi 1984. După 1970, şi-a împărţit timpul 
între Paris şi Statele Unite, unde a ţinut cursuri şi 
conferinţe la universităţi precum Johns Hopkins, 
Yale, Irvine. Iniţiator al deconstrucţiei ca strategie 
de analiză aplicată deopotrivă filosofiei clasice, 
literaturii ori arhitecturii, Derrida se revendică de 
la maeştrii suspiciunii (Marx, Nietzsche, Freud), 
de la gîndirea critică a lui Heidegger, precum şi de 
la semiologia lui Saussure. Fără a rămîne un 
continuator ori un interpret al acestor surse atît 
de diverse, Derrida este unul din cei mai originali 
gînditori ai secolului XX, care prin ideile şi prin 
terminologia sa cuprinzînd termeni precum 
„arhiscriitură", „diferanţă", „diseminare", 
„gramatologie" etc. a demonstrat - pînă la 
deconstruirea propriilor texte - că idealul de 
claritate şi coerenţă al discursului metafizic 
tradiţional nu poate fi separat de dificultăţile şi 
violenţele care-i însoţesc producţia. 

